
Test di HIV gratis den Bus di Salud 



ORANJESTAD - Proyecto 'free HIV rapid test' lo inicia otro luna. Fin di janu- 
ari tur hende por haci test di HIV gratis. E HlV-team lo cuminsa haci e test 
aki den Bus di Salud. E test, tur hende por haci y por haci esaki anonimo. 

Lesa e detayenan riba pagina A1 2 


Entregamento di klapchi 
y control a cuminsa 

ORANJESTAD - Segun Nico 
Hessing di DOW, e aña aki e 
entregamento di klapchi a bay 
bon. Y aunke, no ta posibel 
pa controla tur e luganan riba 
mesun dia, vocero policial su- 
plente Liliana Rasmijn, a bisa 
Bon Dia Aruba, cu 2 luga di 
bende klapchi a wordo cera. 

Pagina A2 & A3 


ReyyReina 
di Dande 2014 

ORANJESTAD - Ayera faltando algun min- 
uut prome cu 5'or di marduga na Club 
Caiquetio Frank Kock a wordo corona 
como rey di Dande y Christiaans-Yarza- 
garay a bira nos Reina di Dande 2014. 

Pagina B1 9 


Avion AirAsia 
cu 162 persona 
perdi 

JAKARTA, Indonesia (AP) — Un aña 

tragico pa trafico aereo na sur este 
di Asia a bira pio ainda diadomin- 
go na momento cu un avion AirAsia 
cu 162 persona a disparce. Vuelo 
di AirAsia 8501 a disparce den es- 
pacio aereo yena cu nubianan di 
tormenta na caminda pa Suraba- 
ya, Indonesia, pa Singapore. 

Pagina A20 

Pronostico di tempo: 


Masha poco nubia 


ORANJESTAD - Pro- 
nostico di tempo ta indica 
cu tempo ta masha poco 
nubia. Temperatura max- 
imo ta 31 ° grado Celsius 
y temperatura minimo ta 


26° grado Celsius. 

Tempo pa mainta : Parcial- 
mente nubia te principal- 
mente poco nubia. Maximo: 
31°. Heat index te 35°. Indice 


ultravioleta: 8. Biento di oost 
alrededor di 17 nudo cu raf- 
aga di 27 nudo. Posibilidad di 
awa menos cu 20%. 

Tempo pa anochi: Poco 


nubia te parcialmente nu- 
bia. Leve posibilidad di awa 
despues di madruga. Biento 
di oost alrededor di 19 nudo 
cu rafaga di 29 nudo. Posibi- 
lidad di awa menos di 20%.Q 


Ayera control a cuminsa 


2 luga di bende klapchi cera 


ORANJESTAD - Vocero 
policial suplente Liliana 
Rasmijn a bisa cu no ta 
posibel pa controla tur e 
luganan riba un dia, awe 
control ta sigui. Un luga 
a wordo cera cerca di sta- 
dion y e otro na Rancho. 
Esun cerca di stadion a 

wordo cera pa DTI, pa via 
di coriente, mientras cu e 
luga na Rancho a wordo 
cera pa dak cu ta lek. 

Na momento cu Bon Dia 
Aruba a papia cu sra. Rasmi- 
jn, el a bisa cu nan ta bezig cu 
e control cu lo sigui te 9or di 
anochi. 

Esaki lo ta e caso pa e dianan 
nos dilanti te cu dia 31 di de- 
cember. Locual ta remarca- 
bel segun sra. Rasmijn ta, cu 
mayoria di e luganan ta cum- 
pliendo cu e exigencianan. 

Pero tin cierto marca di klap- 
chi cu falta pa pone e fecha 
di vencemento riba dje (e 
aña aki). Segun sra. Rasmijn 
mirando cu ta un marca di 
klapchi a bin cu e problema 
aki, a duna e bendedonan un 
chens, pa nan busca e sticker 
awe y pa pone esaki riba e 
klapchi. “Awe e control lo ta 
mas severo riba esaki.” 

E luga cu a wordo cera na 
Rancho a haya oportunidad 
pa drecha esaki. Polis a duna 
e meneer chens pa e por dre- 
cha e dak di e container, pen- 
diente pa ricibi otro control 
awe. 

E peliger di un dak cu ta lek 
ta: “Si awa mester muha e 
klapchi, bo no ta bay saca afo 
cua a wordo muha y cua no, e 
ora ey e luga ta core risico pa 
wordo cera completamente,” 
segun sra. Rasmijn. 



Brandweer 

Segun sr. Frido Dirks di de- 
partamento di prevencion di 
bombero “E reglanan ta sim- 
pel, y si cumpli cu nan lo bo 
no tin niun problema,”. 

Efecto di reunion 

E aña aki e reunion pa e 
bendedonan tabata conta 
cu hopi presencia di bend- 



edonan, compara cu añanan 
anterior. Te cu aworaki e 
fruto di esaki ta visibel segun 
sr. Dirks, pasobra e ta mira 
cu hopi ta cumpliendo cu e 
exigencianan di brandweer. 
Preguntanan cu a wordo haci 
mas tanto ta encera con ta di- 
vidi e container si e ta di 40 
pia of di 20 pia. Tin biaha e 
container ta wordo uza como 
“storage”. E ora ey nan ta 
puntra di kico e murayanan 
mester ta lanta paden pa esaki 
ta posibel, entre otro, segun 
sr. Dirks 

“Loke ta material ta menos 
importante pa bombero, bida 
di hende ta importante. Tin 
hende ta traha den e contain- 
er y hendenan ta bin cumpra, 
pues bombero ta keda con- 
trola ariba e siguridad.” Un 
di e puntonan cu ta para riba 
e foyeto di permiso pa bende 
klapchi ta cu no tin mag di 
huma cerca di e container 
cu ta bende klapchi. Segun 
sr. Dirks e bendedo mester 
pone atencion pa ora e wak 
hende ta bin cu sigaria, e 
mester bisa e persona pa keda 
leu. 


Paga candela 

Den caso cu un candela cum- 
insa brandweer a controla 
riba e slang di awa, Frank 
Tromp di Brandweer a bisa 
cu mayoria luga ta cumpli 
cu slang di awa y nan tin nan 
“brandblusser”. 

“Un luga cu no tin slang di 
awa ta wordo pidi pa tin un 
“natte blusser”, cual ta un 
aparato di paga candela cu 
tin awa aden, si no ta esey 
un bari di awa cu hemchi cu 
awa.” E1 a splica cu e aña aki 
por mira mas bendedonan 
haciendo uzo di e slang, cual 
ta di aplaudi. 

Concluyendo sr. Tromp a 
bisa, na momento cu carton 
pega candela slang por paga 
esaki mas lihe cu un “brand- 
blusser’. Pero mester pone 
atencion pa e slang ta largo 
suficiente pa por pasa e con- 
tainer bay den caso cu mester 
uze. Q 

2014, un aña politicamente turbulento 


ORANJESTAD — Aña 
2014 a resulta uno cu hopi 
turbulencia den ambiente 
politico. Bon Dia Aruba a 
haci un compilacion. 

Skirbipa Arién Rasmijn 

Prome mita di aña taba- 
tin su turbulencianan cu e 
prome par di protestanan di 
gruponan liga na oposicion, 
culminando entre otro den 
kimamento di bari cu vehi- 
culo dilanti parlamento. Pero 
temperatura di e situacion 
politico na Aruba a hisa di 
berdad den verano, unabes 
cu a sali na cla cu gobernador 
Fredis Refuñol despues di a 
manda e presupuesto di 2014 
bek pa gobierno caba a dicidi 
pa defmitivamente no firme 
te ora cu haci un investiga- 
cion di un tercer partido riba 
e contenido. 

A manda minister di Finan- 
zas Yrausquin pa Hulanda pa 
papia cu mandatarionan ey- 
nan pero e titular Arubiano 
a haya portanan cera y, den 
loke na e momento ey tabata 
parce un accion di sorpresa, a 
tuma su retiro. 

Un reunion cortico entre 
prome minister Mike Eman 
y gobernador Refunjol a re- 
sulta den un KB y e decision 
di e prome mandatario pa bay 
den un welga di hamber. 

Diripiente a sali na cla cu 
for di comienso di aña caba 
Aruba y Hulanda tabata den 
un conflicto pa loke ta condi- 
cionnan pa Aruba por haya 
aprobacion pa busca fman- 
ciamento. For di oposicion, 
mas tanto MEP a sali dilanti 
bisando cu gobierno den e co- 
respondencia cu minister di 
Relacionnan den Reino Ron- 




puestamente pasobra 
atencion di prensa di 
Hulanda lo a bay full 
pa e desaster cu vuelo 
MH17. Na final di 
cuenta y despues di 
hopi deliberacion cu 
ministerio di Plas- 
terk y investigacion 
di College Financieel 
Toezicht (CFT) riba 
e presupuesto, esaki a 
wordo firma y Aruba 
a haya su mes di un 
banda cu un plan fi- 
nanciero multianual, 
pero tambe cu un 
CFT cu lo bay bira un 
factor permanente. 
Mientras tanto tin un 
minister di Finanzas 
nobo den persona di 
Angel Bermudez. 


- den parlamento, pero ainda 
no cerca Ministerio Publico - 
di a abusa sexualmente di un 
mucha muhe. 


Pero e pelea politico cu mas 
a resalta tabata esun unda a 
ataca casa di lider di MEP Ev- 
elyn Wever-Croes di malver- 
sacion di fondonan. Na fmal 
sinembargo, hues a desbarata 
e acusacion haci dor di matu- 
tino Diario. 


Protestanan 

2015 tabata e aña di marcha 
di protesta. Tabatin diferente 
manifestacion contra gobi- 
erno, entre otro tambe di 
sindicato, pero mayoria bou 
capa di gruponan y organisa- 
cionnan liga na oposicion. 


No tur marcha tabata me- 
sun bon organisa of atendi y 
mayoria tambe tabatin nan 
aspecto violento. 


Notabel tabata e protesta di 
19 di september 
na unda manifes- 
tantenan a lanta 
baricada y te hasta 
a hera agredi prome 
minister Eman cu a 
sali confronta nan. 
Siniestro tabata e 
manifestacion di 1 
di october cu a ter- 
mina den batimento 
di manifestantenan 
dor di riot coman- 
do. Tensionnan 
pafo di parlam 


ald Plasterk lo a entrega au- 
tonomia y cu prome minister 
Eman en bes di haci welga di 
hamber mester a bay Hulan- 
da pa sinta na mesa. Despues 
di 6 dia e welga a termina, su- 


Relacionnan cu Hulanda a 
keda un tiki menos caluroso. 
Aña parlamentario a habri cu 
miembronan di fraccion di 
AVP bisti na luto y pa cel- 
ebracion di 60 aña di Statuut, 


lidernan di e paisnan Cari- 
bense di Reino a dicidi pa no 
bay Hulanda, pero celebre na 
cas. 

No tabata unico biaha unda 
Aruba a haci 
headlines inter- 
nacionalmente 
y a haya su mes 
den un situa- 
cion fastioso cu 
Hulanda. De- 
tencion y sub- 
sequente libera- 
cion di Hugo 
‘E1 Pollo’ Car- 
vajal despues di 
intervencion di 


e propio mm- 
ister di Asun- 
tonan Externo 


a pone auto- 
ridadnan Aru- 
biano frons nan 
cara - maske 
cu ta fuera di 
bista publico - 
riba decision di 


minister Frans Timmermans 
na Hulanda. 

Incidentenan y redo 

Mientras tanto e dinamica 
politico entre e partidonan 
local a keda tenso, como si 
fuera ta tempo di campaña. 
Minister di Turismo Otmar 
Oduber a keda wordo ataca 
fihamente dor di parlamen- 
tario di MEP Dangui Odu- 
ber, pero tambe for di pafo 
di parlamento, dor di Jan de 
Ruyter cu a profila riba lista 
di UPP. 

Tabatin tambe e inciden- 
tenan di trafico, serio y me- 
nos serio, di Guilfred Besaril 
di MEP y Marlon Sneek di 
AVP. Te hasta a acusa Besaril 


ento a brota den 
tensionnan paden 
di sala, cu gritonan y 
acusacionnan entre 
fraccionnan y gri- 
tonan y insultonan 
for di tribuna. Tiki 
tabata e momen- 
tonan unda e frac- 
cionnan di AVP, 
MEP y PDR por a haya otro. 
Hasta riba topico simpel di 
color oficial di bandera na- 
cional di Aruba no por a haya 
otro. 

Te na ultimo, net prome cu 
dianan di Pasco, unda cu tur 
tres por a bay di acuerdo cu 
otro riba e ley nobo di apela- 
cion den casonan di impues- 
to, un ley cu a bin for di man 
di lider di PDR Andin Bik- 
ker. 


Tambe pa loke ta proximo 
reunion di parlamentonan 
di tur cuater pais den Reino, 
Ipko, tur tres fraccion ta riba 
mesun liña. Riba si e ambien- 
te nobo aki lo keda of lo di- 
sipa sinembargo, no tin niun 
bista.Q 

Pasco tristo 


“Maske Pasco pasa bo fo’i 
tera/ Maske Pasco pasa bo 
fo’i cas/ Corda e bieunan, 
kisas cu ta spera/ Rib’e yi- 
unan cu ta leu di nan cas.” 

Esaki ta un fragmento di e 
obra poetico “Pasco Tris- 
to” di Hubert “Lio” Booi 
(q.e.p.d). Nos pueblo a caba 
di celebra Pasco di Nace- 
mento y pronto lo celebra un 
cambio pa un aña nobo 2015. 
Sin embargo a pesar di e am- 
biente festivo cu ta caracter- 
isa e fiestanan aki; no tur cos 
mester ta alegria. 

Na bispo di Pasco, Aruba a 
perde cuater yiu di tera stima, 
tres di nan nativo y un adop- 
ta: Julio “Juchi” Jasen; Lionel 
“Nel” Harms; Hildward “E 
Principe” Croes y Hubert 
“Lio” Booi. Cada un di nan 
pa medio di nan habilidad y 
donnan a sa di honra local y 
internacionalmente nos ba- 
ranca stima. 

“Juchi” Jasen y Nel Harms 
tabata dos baluarte di nos 
mundo di deporte kendenan 
cu orguyo patriotico a sa di 
promove Aruba su nomber 
tempo cu masha poco hen- 
denan di afo tabata sa di nos 
existencia. Juchi tabata un 
extraordinario futbolista y 
un ser humano excepcional. 


E1 a hunga den su team tan 
stima RCA, y e tabata funda- 
do di S.V. Inter. E1 a yega di 
participa den diferente wega 
di taya internacional repre- 
sentando seleccion di Aruba 
y di Antias, unda el a destaca 
como un excelente goleado. 
Un prueba di su habilidad 
como goleado a keda dem- 
ostra na aña 1953, caminda 
Juchi a bira e di dos hungado 
cu a hinca mas cantidad di gol 
den cuadro di e Campeonato 
Centro Americano y del Ca- 
ribe na Costa Rica. 

“Nel” tabata un deportista 
integral. Ademas di su ha- 
bilidad como futbolista, 
baskebolista, el a briya pa su 
gran talento como pelotero. 
Danki na e deporte di “bala 
cayente” el a logra profila su 
mes y pone Aruba su nomber 
resona internacionalmente. 
Na aña 1952, “Nel” a forma 
parti di e team di Aruba cu pa 
prome biaha a hunga den un 
serie mundial, esta XIII Serie 
Mundial di Baseball Ama- 
teur na Habana, Cuba. Igual- 
mente el a pasa den historia 
nacional di baseball di Aru- 
ba como e prome pelotero 
Arubiano cu a firma pa bay 
hunga den liga Mericano. 
Prome “Nel” a bay hunga cu 
e team Waycross Bears di e 
liga Georgia-Florida. Despu- 


es el a bay mustra su talento 
na Texas, New Mexico cu e 
team Hobbs na 1955. 

“E Principe” Hildward 
Croes a bay laga nos na edad 
relativamente tempran. Na 
momento cu ainda “E Prin- 
cipe” por a sigui brinda nos 
su talento musical cu tanto 
nos pueblo a disfruta di dje 
tempo cu el a forma parti di 
organisacion musical famoso 
internacionalmente entre 
nan esun di Wilfrido Vargas 
y Chichi Peralta. Ademas nos 
pueblo por a sinti orguyo cu 
un yiu di tera tabata miem- 
bro di e organisacion musi- 
cal 440 di Juan Luis Guerra 
den su epoca di oro di “Ojalá 
que Llueva Café”. Pero tam- 
be Hildward a sa di deleita 
nos cu su creacion y musica 
alegre durante henter tempo- 
rada di aña. Desde temporada 
di Carnaval cu su ritmo con- 
tagioso; te hasta fmal di aña 
hunto cu e grupo musical di 
Pasco cu su omo, e gran es- 
tadista Arubiano a crea, esta e 
Grupo di Betico. 

“Lio” Booi, naci na Bonaire; 
pero e tabata un yiu adoptivo 
masha stima di Aruba, unda 
el a biba mayor parti di su 
bida. E tabata un homber di 
cultura, dominando diferente 
disciplina artistico: Pintor, 


poeta, teatro, obranan musi- 
cal, etc... “Lio” su aporte pa 
nos cultura tabata grandi. No 
solamente pasobra el a skirbi 
un strofa di nos Himno Na- 
cional, sino cu Lio su aporte 
pa fortalece y promove uzo 
di nos idioma Papiamento pa 
medio di su obranan no tin 
prijs. 

Un parti di su obranan com- 
pila den e buki di antologia “E 
Flamingo di Aruba” ta un tes- 
timonio di su creatividad ma- 
gistral y un herencia literario 
pa nos futuro generacion. Un 
sosten importante di “Lio” 
su obranan ta loke ta wordo 
conoci como Literatura In- 
djan, cu e critico Arubiano 
Henry Habibe, a logra iden- 
tifica corectamente. Un obra 
poetico magistral di e genero 
aki ta “E Ultimo Caribe”. 

Memey di e celebracion di 
Pasco y Aña Nobo, Aruba 
no por lubida e memoria di 
e cuater persona aki. Maske 
nan a pasa Pasco fo’i tera; 
maske nan a pasa Pasco fo’i di 
nan cas; ban keda corda riba 
e feliz memoria di e yiunan 
cu ta leu di nan cas: “Juchi”, 
“Nel”, “ E Principe” Hild- 
ward y “Lio” pa locual nan a 
duna nos como famia, amigo 
y como baluartenan di de- 
porte y cultura di nos pais.Q 


DOW: 

Entregamento di klapchi a bay bon, manera a spera 


ORANJESTAD - Nico 
Hessing encarga cu e parti 
di control di klapchi na 
Departamento di Obran- 
an Publico (DOW) ta bisa 
cu e aña aki e entregamen- 
to di klapchi a bay bon. 
“Tur cos a cana “suave” no 
tabatin particularidad den 
e asuntonan.” 

A puntra sr. Hessing si e im- 
portacion tambe a bay sin 
ningun particularidad. E1 a 
bisa cu den e importacion ta- 
batin algun problema pa mo- 
tibo di un explosion den fab- 
ricanan na China. “A causa di 
esaki hopi cos a wordo poni 
“on hold”. Pa e motibo ey, 
tur e containernan a yega laat. 
E aña aki e gobierno a haci 
un excepcion pa coopera cu 
e bendedonan pa Aruba tin 



klapchi pa bende riba mer- 
cado.” 

Manera Bon Dia Aruba a in- 
dica caba, e aña aki tin mas 
container debi cu aña pasa 
tabatin 4 container cu no a 
subi mercado. Aworaki tin 25 
container riba mercado. 

Mensahe DOW 

DOW su mensahe na e bend- 
edonan ta pa tene nan mes na 


e reglanan stipula den nan 
permiso. Na comunidad 
DOW ta bisa pa bay safe cu 
klapchi. Klapchi no ta bay 
cu alcohol. No hunga wega 
cu klapchi y no inventa cu 
klapchi. “Nos ta stress na 
e importadonan pa nan tin 
nan instruccionnan riba tur e 
klapchinan, pues na comuni- 
dad pa haci uzo di e klapchi 
manera ta wordo indica.” 
Bendemento di klapchi ta bay 
te dia 31 di december, 9or di 
anochi, despues tur klap- 
chi mester drenta Wela bek 
manera aña habri dia 5 di jan- 
uari. “Hendenan por yama 
DOW pa pone e klapchinan 
den e deposito.” 

Polis 

Segun vocero policial Lito 
Lacle, polis ta pone hopi im- 


portancia riba e parti di pre- 
vencion. Durante e control, 
ta percura cu tur cos ta na 
ordo den e containernan cu 
ta wordo bendi. “Poco poco e 
bendedonan ta ripara cu polis 
no ta haci wega y cu polis lo 
cera luganan cu no ta cumpli 
cu regla.” Polis hunto cu 
DOW, brandweer y DTI lo 
ta controlando. 

Mensahe polis 

Mayor mester ta consciente 
cu e no por laga su yiu su so 
cu klapchi e por tin conse- 
cuencia grave. 

Si un hende tin molester 
semper e por yama polis pero 
mester tene cuenta cu esaki 
ta e temporada di klapchi. 
Aunke cu polis semper tey pa 
intermedia pa trece pas entre 
e bisiñanan. □ 

Hues no ta haya sospechoso culpabel di a dal peaton 

mata banda di Café Capri 


ORANJESTAD - Un caso 
cu a conmove hopi cu ta- 
bata presente den Corte, 
tabata e caso penal cu 
Ministerio Publico a cum- 
insa contra e hoben S. Al- 
dea Montalvo, kende ta 
wordo acusa cu riba 25 
Augustus 2012, el a oca- 
siona un accidente fatal 
na altura di Café Capri na 
Tanki Leendert. 

E ta wordo acusa di tabata 
core cu velocidad halto y sin 
paga tino. Door di esey e no 
por a stop na ora y a dal un 
peaton Dijkhoff cu conse- 
cuencia cu Dijkhoff a muri. 
Tambe e ta wordo acusa di 
a core sin rijbewijs. Ta asina 
cu e dia ey e tabatin 17 aña. 
Den Corte e hoben a bay pidi 
e famia di e fayecido disculpa 
pa loke a sosode. E famia a 
acepta e disculpa. 

Exigencia Di Fiscal 

Na Februari tratamento di e 
caso a tuma luga caminda Fis- 
cal a bisa cu e ta haya e sos- 
pechoso culpabel di a core di 
tal manera cu a pone trafico 
na peliger y no a para na tem- 
po. Esey ta un violacion di ley 
di trafico. E1 a exigi pa core sin 
rijbewijs 90 florin mirando e 
sospechoso su edad 17 aña. Pa 
e violacion di ley di trafico, 
Fiscal a exigi 120 ora di trabou 
of 2 luna di prizon. Pa loke ta 
e demanda, el a pidi Hues pa 
aproba esaki. 


Defensa 

E abogado mr. Moham- 
med a mustra cu un colega 
mr. Lejuez a dal un peaton 
mata na Tarabana. E1 a pasa 
den e mesun situacion cu e 
sospechoso. E1 a bisa cu el a 
papia cu mr. Lejuez kende a 
bisa cu for di nada, diripiente 
e peaton a subi caminda y mr. 
Lejuez no por a haci nada pa 
evita e accidente. Mr. Mo- 
hammed a bisa Hues cu su 
cliente no tin rijbewijs pero 
a pasa den e mesun situacion 
cu colega di e abogado. No 
ta conoci cu e sospechoso lo 
por a desvia manera Fiscal ta 
pretende. E peaton a subi ca- 
minda diripiente y e no por a 
haci nada. 

Sentencia 

Hues a mustra cu e sospecho- 
so Aldea Montalvo ta wordo 
acusa di a causa un accidente 
fatal na Tanki Leendert. A dal 
e peaton Dijkhoff cu conse- 
cuencia cu el a muri. E tempo 
ey e tabatin 17 aña y no taba- 
tin rijbewijs. Hues ta haya cu 
for di e investigacion no por 
determina cu e sospechoso a 
surpasa velocidad maximo. 
Hues a bisa cu e no ta duda 
cu e sospechoso tabata core 
40 pa 50 km pa ora, manera 
e sospechoso mes tabata bisa. 
Hues ta kere cu na altura Café 
Capri diripiente victima a sali 
su dilanti. 


Resumen Corte 2014 


Increibel cu hende ta abusa 
di mucha handicapped 


ORANJESTAD - Durante 
2014 tabatin casonan lam- 
entabel di inmoralidad cu 
a tuma luga. 

Un di e casonan cu a capta 
atencion ta esun contra un 
persona cu a haci actonan 
inmoral cu un mucha muhe 
handicapped. 

Ta asina cu e sospechoso 
homber H., ta wordo acusa 
di a penetra y a haci actonan 
inmoral cu un mucha muhe 
handicapped den e periodo 
di 6 Juli 2011 y 24 Februari 
2013. Fiscal a baha pisa riba 
H. y a exigi 5 aña di prizon. 

No proba penetracion 

Hues a bisa cu for di e inves- 
tigacion haci den Corte, e no 
ta haya legalmente proba cu 
tabatin penetracion o sea cu 
H. no tabatin relacion sexual 
y tampoco a penetra e mucha 
handicapped. 


A haci actonan inmoral 

Hues a sigui bisa cu e ta haya 
legalmente proba cu H. a haci 
actonan inmoral cu un mucha 
muhe handicapped. Hues a 
bisa cu H. a mishi cu un mu- 
cha handicapped, kende no 
ta den e estado di por resisti. 
Hues ta haya cu H. a tacha in- 
tegridad di e mucha. E1 a sigui 
bisa cu loke H. a haci ta crea 
sentido di insiguridad den co- 
munidad. 

Castigo 

Hues a bisa cu mirando cu no 
a keda proba penetracion, e ta 
condena H. pa haci actonan 
inmoral cu un mucha handi- 
capped. Hues a conden’e na 1 
aña di prizon. Esey ta un re- 
duccion di 4 aña di e exigencia 
di Fiscal. Manera ta conoci, 
tanto e acusado como Min- 
isterio Publico tin e opor- 
tunidad di apela. Tempo lo 
mustra si Ministerio Publico 
lo apela y si e caso aki lo bay 
Corte Superior.Q 


E pregunta ta si e sospecho- 
so por a mira na tempo. Na 
opinion di Hues, no tin sufi- 
ciente informacion den docu- 
mentonan pa conclui esaki. 
No por saca afo for di cual 
banda di caminda e victima a 
subi caminda. For di investig- 
acion por conclui cu e victima 
tabata hopi bou influencia di 
alcohol y esaki lo a influencia 
su bista. E victima a subi ca- 
minda na forma iresponsabel 
pa cual motibo e sospechoso 


no ta responsabel. Hues a bisa 
cu e ta haya cu tin suficiente 
iluminacion na caminda e ac- 
cidente a sosode pero no por 
exclui cu e victima lo a sali 
tras di autonan staciona. 

Hues su conclusion ta cu e 
ta declara Aldea Montalvo 
liber di a causa morto di Di- 
jkhoff. Hues a sigui bisa cu e 
ta haya legalmente proba cu 
e sospechoso tabata core sin 
rijbewijs y p’esey e ta casti- 
gabel. Hues a remarca cu na 


momento di e accidente, e so- 
spechoso tabatin 17 aña. Mes- 
ter tene cuenta cu ley pa ho- 
bennan menor di edad cu tin 
reglanan special. Tene cuenta 
cu seriedad di e caso, Hues ta 
haya 250 florin di multa of 5 
dia di detencion si no paga un 
castigo husto. E1 a bisa tambe 
cu door cu e sospechoso no 
ta culpabel pa morto di e vic- 
tima e ta rechasa e demanda 
di daño di gastonan di entiero 
exigi pa e famia.Q 

‘Hobennan lo ta mas envolvi den trabou comunitario 

y boluntario na 2015’ 


ORANJESTAD- Minis- 
ter encarga cu Asunto di 
Hubentud, Paul Croes a 
declara cu na aña 2014 su 
ministerio a canalisa hopi 
energia den e maneho in- 
tegral pa nos hobennan 
entre 12 pa 18 aña. 

E ta considera e maneho aki 
hopi importante pa yega na 
e miho forma di traha entre 
departamentonan encarga cu 


asunto di nos hobennan. Un 
aspecto cu segun e manda- 
tario nan a pone atencion riba 
dje tin di haber cu hobennan 
desemplea. E1 a bisa cu nan ta 
yudando e hobennan den e 
trayecto di e programa “Ban 
Traha” pa nan por yega na un 
trabou. 

Normanan y balornan 

Encuanto e estudio nacio- 
nal cu a wordo realisa riba e 



Aruba Bankers Association 

Closing Hours 


New Year: _ 

Wednesday, December 31, 2014 at 12:00 p.m. 

Thursday, January 1, 2015 dosed 

Friday, January 2, 2015 dosed 

normanan y balornan di 
nos hobennan lo wordo 
presenta denter di poco. 

E mandatario a bisa cu e 
resultado di estudio aki 
lo ta hopi importante no 
solamente pa gobierno, 
pero tambe pa comercio 
y sector di trabou bolun- 
tario. 

Unabes cu ta bin cla cu 
e resultado di estudio aki 
gobierno lo bati porta di 
organisacionnan cu ta 
forma parti di un plata- 
forma pa nos hobennan. 
Esaki ta un plataforma 
unda hobennan lo ta en- 
volvi cu diferente sector, co- 
mercio, organisacion religio- 
so y husticia pa asina nan por 
haya comentario pa locual ta 
trata maneho pa hubentud. 

Aña 2015 

Igualmente el a laga sa cu nan 
enfoke pa 2015 ta bay pa ho- 
bennan ta mas participativo 
den e desaroyo di nos pais. 
“Nos ta consciente cu e reto 
di cada hobennan na Aruba ta 
uno grandi. Nan tin diferente 
retonan social cu nan ta con- 
fronta diariamente”, el a bisa. 

E ta reconoce cu nos pais tin 
hobennan cu hopi potencial. 
E1 a yega di topa cu un can- 
tidad di hobennan aki den e 


diferente fundacionnan real- 
isando trabou boluntario im- 
portante. Tambe hobennan 
envolvi den diferente even- 
tonan unda nan ta contribui 
boluntariamente den nan 
scol. 

Formacion Social 

E1 a menciona e hobennan cu 
ta forma parti di e programa 
di Formacion Social cu talbes 
un dia tabata riba mal camin- 
da awe nan ta hobennan cu ta 
integra bek na nos sociedad y 
nan ta busca un miho porve- 
nir pa medio di e programa 
social aki. E ultimo cifra cu 
nan a haya un total di 160 ho- 
bennan a pasa den e trayecto 
di e programa di Formacion 
Social. 


Trabou boluntario 

E ta haya cu tur e program- 
anan cu nan a bin cu ne 
dedica na nos hobennan ta 
incorpora den e maneho 
integral di nos hobennan. 
E ta un esfuerso conhunto 
hunto cu diferente NGO’s 
y sector comercial. E in- 
tencion ta cu nos por tin 
hobennan cu mañan por 
ta lidernan pa nos pais riba 
diferente tereno ya sea so- 
cial, cultural, deportivo, 
etc. 

Minister Paul Croes a 
anuncia cu pa aña 2015 lo 
wordo incorpora diferente 
ehercicio, ya cu tin factor cu 
ta haci cu tin hobennan cu tin 
un desaroyo hopi mas dificil 
awendia cu anteriormente. 
E ta haya cu sosten di nos 
comunidad lo yuda pa guia 
e hobennan aki di un miho 
forma. 

E1 a bisa cu na inicio di aña 
nobo, nan lo ta envolviendo 
un cantidad di 250 hoben 
pa adopta 30 fundacion na 
Aruba pa un periodo di tres 
luna. Esaki lo wordo haci na 
inicio di februari hunto cu 
Cede Aruba y un comision 
cu ta stimula e hobennan 
pa haci trabou caritativo y 
boluntario.Q 


Problema di haya suficiente trahado 

Aliata: ta prefera un parke publico 


ORANJESTAD - Aruba 
Hotel And Tourism As- 
sociation (Ahata) ta bisa 
cu e ‘preferencia general’ 
ta cu lo converti e tereno 
di ex Bushiri den un parke 
publico. Tambe e organi- 
sacion ta mustra riba e 
problema di haya sufici- 
ente trahado. 

“Algo mester wordo haci 
pronto cu e ruinanan di 
Bushiri, sea e ta bira un hotel 
of e ta bira un parke publico. 
Preferencia general ta cu ta 
converti esaki den un parke 
publico y un beach nobo. 
Ahata ta kere cu comunidad 
lo beneficia hopi di esaki”, di- 
rectorjames Hepple di Ahata 
ta expresa. 

E ta sigui elabora riba e can- 
tidad di hotel na Aruba. Basa 
riba e meta di e organisacion 
pa Aruba ricibi mas turista cu 
ta gasta na Aruba, nan ta mira 


na ex Bushiri 

e necesidad pa desaroyo mas 
hotel manera esun di Hotel 
Bahia Prinicipe na San Nico- 
las. 

Mester mas trahado 

Un problema cu Aruba si tin 
actualmente segun sr. Hep- 
ple, cu tur e expansion, ta cu 
no ta haya suficiente trahado. 
“E cantidad di hotel ta au- 
menta pero e cantidad di staf 
ta un reto. Ora di expande e 
cantidad di camber of hotel, 
tin un problema pa cuadra e 
cantidad di personal disponi- 
bel pa provee e servicio cu 
ta rekeri. Antes cada hotel lo 
por a emplea por lo menos un 
empleado pa camber. Pero 
ora cu tene na cuenta e nece- 
sidad di cada bishitante, sea ta 
tienda, transport, restaurant 
of atraccion, ta papia di mas 
o menos 5 personal, pa cada 
camber. E pregunta ta, unda 
ta haya tur e empleadonan 
aki?” 


E hotelnan tin problema pa 
haya personal cu ta compro- 
meti cu e industria. E ta un 
industria cu tin hopi deman- 
da y no ta facil pa haya perso- 
na comprometi na e trabou, 
asina sr. Hepple ta splica. 

Preocupacion 

condominio 

E preocupacion di Ahata ta 
sinta tambe ta e desaroyo di 
condominio cu a tuma luga 
ultimo tempo. Pasobra locu- 
al ta sosode ta cu e doño di un 
condominio ta uza esaki sola- 
mente pa un cierto periodo y 
e resto di tempo e ta wordo 
haci disponibel pa bishitante 
por huur esaki. 

Consecuentemente nan ta 
expandiendo nan cantidad 
di camber bastante, com- 
petiendo cu algun hotel. Sr. 
Hepple ta bisa cu e punto aki 
mester atencion pronto di 
gobierno.Q 

Minister ainda no a trece claridad den confusion 

riba rijbewijs como ID 


ORANJESTAD - Te ai- 
nda minister di Husticia 
Arthur Dowers no a aclar- 
ia su expresionnan haci 
cu un rijbewijs no mester 
wordo uza como un docu- 
mento valido pa identifi- 
cacion (ID). Esaki a trece 
hopi confusion y critica. 

E mandatario a haci su expre- 
sionnan na NoticiaCla.com, 
publica riba 22 di december. 
E medio di comunicacion a 
puntra un comentario riba e 
kehonan di ciudadanonan cu 
no a logra di renoba nan ri- 
jbewijs na tempo. Pa motibo 
cu e departamento concerni 
tin hopi problema y a causa 


rijnan largo. Tambe hopi ri- 
jbewijs a keda pega na Hu- 
landa unda nan ta traha nan. 

E ciudadanonan ta haya uno 
temporal si. Pero despues 
nan a ripara cu nan no por 
haci uzo di esaki como for- 
ma di identificacion ora di 
haci transaccion bancario por 
ehemplo. Specialmente es- 
unnan mayor di edad ta keha 
di esaki. 

Nan semper ta uza e rijbewijs 
como ID pa saca placa y hopi 
di nan no tin un paspoort. Y e 
problema ta manera Bon Dia 
Aruba a skirbi, pa basta siman 
Censo tampoco ta sacando 
cedula. 


Minister Dowers su comen- 
tario tabata cu un rijbewijs no 
ta un ID oficial pa por haci 
entre otro transaccionnan. 
Ni antes ni awor, el a bisa. Pa 
ley, un cedula of paspoort ta 
e formanan oficial di iden- 
tificacion, y no rijbewijs, e 
minister a bisa NoticiaCla. 
Un rijbewijs ta un ‘rijdocu- 
menf, un paspoort un ‘reis- 
documenf y un cedula ta un 
'identiteidsbewijs’ asina sr. 
Dowers a bisa. A tolera e uzo 
di rijbewijs como ID si den 
pasado, el a splica. Y cu na 
Hulanda e rijbewijs ta wordo 
permiti pa cierto asuntonan 
solamente como medio di 
identificacion, pero en gen- 


eral, esaki no ta wordo con- 
sidera un forma pa identifica 
bo mes cu ne, asina e minis- 
ter di Husticia a declara. 

Rijbewijs ta valido 

Pero esaki no ta cuadra cu e 
berdad. E rijbewijs ta un doc- 
umento di identificacion va- 
lido na Aruba y na Hulanda. 
E unico cos ta cu tin situacion 
unda no por uza esaki pa mo- 
tibo cu ta falta cierto infor- 
macion riba e documento. 
Por ehemplo si un persona 
mester prueba cu ta keda le- 
gal na Aruba y su nacionali- 
dad. E ora por uza solamente 
e cedula of paspoort. Pero 
den caso cu mester registra 



pa por vota, registracion di e 
nacemento, di esun cu a casa, 
hasta na banco pa mustra cu 
no ta laba placa ect., e leynan 
na Aruba ta bisa hopi cla: por 
uza e rijbewijs como identi- 
ficacion valido. Otro identifi- 
cacion valido na Aruba ta un 
paspoort y un cedula. Pues 
un paspoort no ta solamente 
un documento pa biaha pero 
tambe pa identifica. Q 



ORANJESTAD - Rocky 
Kelly di Grupo 7 ta or- 
ganisa un protesta ‘di 
pobresa’ awe, asina e ta 
anuncia ayera. 

Locual ta remarcabel ta cu 
el a invita tur pa bin protesta 
den su jockey dilanti Bestu- 
urskantoor, awe tardi 4or. 


Bon Dia Aruba a punta voc- 
ero di polis si esaki lo causa 
problema. Vocero Lito Laclé 
a contesta cu un persona cu 
haci esaki por wordo deteni 
pa motibo cu e no ta bisti 
‘adecua’ den area publico. Si 
polis lo considera un jockey 
como un bisti no adecua, no 
ta mucho cla. Esaki ta de- 



CHÉHrkDha 

13-02 I i\c;iir 

“! iIi iiiL iL éaI'vii L'rrL l:.i|'|n mtl tiIlçti I~mi 
StmfJlmo t Jeink m uben l'ra aJiMU. ^ h*ai I Pj 1 - l- 

I ciMTiiiiif n I uhlk vi iih m il' I m run 

Jisri «1 wlifTf 1 in f 1 Vnyfr 

■ii iiiiIlss l'mi rfilrrij +J - hmy, p- 

'lfw.itf I HPPKPhi^ri ifc« f—a 

fwT MmMw ■■áUHAillbfad 

#f i i p h— 


^ARION 

TVINr CrtUJtóY K V 

ik jni'-.-= T: 563 3325 


Protesta den jockey, awe 


pende si polis ta haya esaki un 
disturbio di orden publico. 

Rocky Kelly ta conoci di su 
accionnan cu ta hala hopi 
atencion sea ta conduci na su 
detencion. Na mei el a cende 
candela riba caya dilanti Par- 
lamento. Asina e kier a pro- 
testa contra e construccion 


di e parke di molina na Uri- 
rama. Comienso di juni el a 
cende su propio auto, atrobe 
dilanti Parlamento. 

Na september e manifesta- 
cion di Grupo 7 a sali for di 
man y atrobe sr. Kelly tabata 
presente como un di e lider- 
nan prominente. □ 

Mediador di Gobierno: 

Menos referendum y CAO pero mas intermediacion 


ORANJESTAD - Nos ta 
yegando na final di 2014, 
un aña caminda Oficina 
di Mediador di Gobierno 
tabata basta activo pa loke 
ta su tarea pa atende cu 
peticion di referendum y 
intermedia den negocia- 
cion di Contracto Colec- 
tivo (CAO). 

Mediador di Gobierno, An- 
selmo Pontilius a informa cu 
durante e aña aki alrededor di 
11 referendum a wordo so- 
licita. 

Di nan dos no a continua, 
pero mayoria di nan si a 
continua debidamente. En- 
cuanto negociacion di CAO, 
esun cu mas ta negoshando ta 
sindicato FTA cu tabatin al- 
rededor di 23 pa 24 CAO cu 
nan ta negoshando ainda. 

CAO 

Na cuminsamento di 2015, 
Mediador di Gobierno lo a 
prefera di duna un resumen 
den e prome siman di aña 
nobo di e CAO firma du- 
rante 2014, caminda nan lo 
por ta sigur cuanto CAO e 
sindicatonan a logra di firma. 
E sa cu sindicato FTA y STA 
ta esunnan cu mas leu ta ne- 
goshando CAO den sector 
priva. Sinembargo e ta kere 
cu na 2013 a wordo firma 


mas CAO cu na 2014. Esaki 
tin di haci cu e periodonan cu 
e CAO ta vence, el a laga sa. 

Proces-verbaal 

Un formula cu a wordo uza 
na 2014 tabata esun di pro- 
ces-verbaal, cu Mediador a 
haci uzo di dje pa simplifica 
e proceso di representacion 
sindical. Pues esaki a haci cu 
entre tres pa cuater solicitud 
di referendum no mester a 
tene referendum. 

Di nan parti Mediador a trata 
di convence e dunado di tra- 
bou pa acepta e sindicato sin 
cu nan mester pasa pa medio 
di e proceso mas largo y bu- 
rocratico. 

A pesar cu oficina di Media- 
dor di Gobierno a publica e 
anuncio oficial di referen- 
dum, esaki no tabatin mester 
ya cu ambos partido a recon- 
oce otro na mesa. Esaki tabata 
e caso di Imsan, Arubus, Ser- 
limar, entre otronan. 

“Esaki ta parti di nos mane- 
ho tambe, di simplifica pero 
di crea menos tension entre 
partidonan”, sr. Pontilius a 
bisa na Bon Dia Aruba. 

Prome cu fin di aña ainda tin 
dos referendum cu ta den 



proceso. Un di nan ta pidi pa 
STA pa trahadonan di hotel 
The Mill; y otro mas pidi pa 
sindicato STA pa loke ta e 
compania ASAP Service. 

Menos referendum cu 
2013 

Na 2013 tabatin mas refer- 
endum compara cu e aña aki. 
Aña pasa tabatin alrededor di 
14 referendum; yesakitade- 
pende di diferente situacion 
cu por a surgi. Sinembargo a 
pesar cu tabatin menos refer- 
endum, sr. Pontilius ta haya 

cu e aña aki tabatin mas in- 
termediacion compara cu 
2013. E1 a splica cu e aña aki 
tabata basta intensivo den 
sentido cu nan mester a duna 
intermediacion entre otro na 
Imsan, hospital unda nan a 
yega na un CAO, esaki riba 
tereno di salubridad. 

Tambe nan a sinta na mesa 
pa duna intermediacion na 
Aruba Port Authority (APA), 
UPA y Astec, Serlimar y Lot- 
to pa Deporte. 

Tambe nan tabata na mesa cu 
compania manera e caso di 
Blue Green cu a cera su por- 
tanan despues cu e sindicato 
a gana e referendum. 

Igualmente el a recorda cu na 
inicio di aña e retiro di tra- 
hado na ex-Westin ora cu e 
Grupo Riu a tuma e hotel aki 
tabatin un impacto enorme. 


“E tarea tabata bastante pa 
loke ta e parti di intermedia- 
cion”, el a bisa. 

STA, UEAy Elmar 

E1 a bisa cu un intermedia- 
cion caminda ainda e dos 
partidonan ta basta leu for di 
otro tin di haber cu e dos sin- 
dicato STA y UEA y geren- 
cia di Elmar, ya cu esaki tin 
varios aspecto envolvi. Un di 
e aspecto aki tin di haber cu e 
CAO cu tin varios punto cu 
e sindicato y dunado di tra- 
bou tin diferencia di opinion 
ariba nan aplicacion. 

Mediador di Gobierno ta 
sintando na mesa cu nan 
constantemente desde juni 
ultimo y recientemente nan 
a sinta na mesa cu presencia 
di un experto riba pensioen. 

Sr. Pontilius a splica cu debi 
cu tin cambio den e ley di 
pensioen nan a pidi Me- 
diador di Gobierno pa yuda 
guia e proceso pa trece per- 
sona experto riba e tereno 
aki, y asina gerencia di El- 
mar, sindicatonan y directiva 
di e fondo di pensioen lo por 
analisa e cambionan. 

E aña lo habri cu e partidonan 
aki sinta na mesa, aunke sin- 
dicato STA a keda pendiente 
pa negosha un CAO pa nan 
miembronan. Mientras tin 
un CAO vigente entre UEA 
y Elmar. 

Ya caba Mediador sr. Pon- 
tilius ta premira cu pa inicio 
di aña lo tin un referendum 
na The Mill y na e compania 
ASAP Service cu ta brinda su 
servicio na aeropuerto. □ 


Tanki 

Leendert 178- 
Tel: 587 3940 
Fax: 587 2478 
Cell 592 9055 
ema//: adalbertovilla@live.com 

Mas siguridad, menos 
religioso 


ORANJESTAD - Inves- 
tigacionnan ta mustra cu 
paisnan unda tin mas sig- 
uridad, tin menos hende 
cu ta religioso. Pero re- 
ligion ainda tin balor pa 
hende, specialmente ora 
tin desaster grandi. 

Esaki por lesa den un articulo 
interesante cu e fuente BBC 
a publica. Periodista Rachel 
Nuwer a puntra su mes cu 
awor mas y mas hende no ta 
kere mas (ateismo), si dado 
momento nos mundo no ta 
conoce religionnan mas. 

E1 a papia entre otro cu Phil 
Zuckerman, profesor den 
psicologo na Merca cu a skir- 
bi e buki “Living the secular 
life”. 

E profesor ta substancia e 
desaroyo cu ateismo ta cre- 
ciendo. Y un investigacion 
(Gallup International Sur- 
vey) bou di mas cu 50.000 
persona den 57 pais ta mus- 
tra cu e cantidad cu bisa cu 
nan ta religioso a baha di 77% 
na 2005 te 68% na 2011. Ye 
cantidad cu ta declara cu nan 
ta ateista, a subi den e mesun 
periodo cu 3% na un total 
mundialmente di 13%. CBS 
di Aruba tambe tin cifra, pero 
no nobo (por mira den e tab- 
la). Pero por mira si cu tambe 
na Aruba e mesun desaroyo. 

Siguridad 

Pero aunke e mundo ta parce 
bira menos religioso, e arti- 
culo ta mustra cu no ta facil 
pa contesta cu dado momen- 
to religion lo disparce. 

Un factor cu ta hunga un rol 
grandi ta siguridad; paisnan 
unda ciudadano ta sinti nan 
mes sigur, unda tin stabilidad 
economico y politico, e por- 
centahe di ateismo ta mas 
halto. Specificamente capi- 
talismo, bon acceso na tecno- 
logia y educacion ta haci cu 
religion ta bira menos impor- 
tante pa un comunidad. 

E articulo ta menciona entre 
otro paisnan manera Hapon, 
Zuid Korea, Gran Britania, 
Canada, Hulanda, Aleman, 
Francia y Uruguay unda un 
siglo pasa religion tabata im- 
portante. Pero awor ta e pais- 
nan unda tin menos creencia 
compara cu e resto di mundo. 

E paisnan aki tin sistema di 
siguridad social fuerte, di 
educacion y e diferencia en- 
tre esunnan rico y esunnan 
pober ta menos. E ciudada- 


nonan di e paisnan aki tin 
menos miedo di kico futuro 
ta trece pasobra nan por de- 
pende riba e sistemanan aki. 

Sinembargo tin paisnan rico, 
manera Merca, cu ainda tin 
un nivel halto di personanan 
cu ta kere. 

E cifra di ateismo tambe ta 
creciendo den e pais grandi 
aki, pero relativamente re- 
ligion ta keda hunga un rol 
grandi. Esaki tin relacion cu e 
balor cu religionnan ainda tin 
pa hende y cu expertonan ta 
bisa cu nan no ta kere cu re- 
ligion lo disparce den futuro. 

Consuelo 

Religion ta duna hende con- 
suelo den tempo dificil. Pues 
na paisnan unda tin menos 
siguridad, y por ehemplo ta 
mas vulnerabel pa desaster 
natural, por mira cu religion 
ta keda hunga un rol grandi 
den e comunidad. Tambe ora 
algo grave ta tuma luga, cos 
por cambia. 

Ora hende ta perde famia, 
nan cas of algo otro cu tin un 
impacto grandi (negativo), 
nan ta busca un manera di 
scapa e dolor cu esaki ta cau- 
sa. Segun expertonan te awor 
religion ta duna hende mas 
consuelo compara cu cualki- 
er idea secular of otro forma 
di creencia. 

Evolucion 

Un otro factor ta cu religion 
ta un producto di nos cele- 
bro. Nos celebro ta uza dos 
sistema pa forma pensam- 
ento: uno base riba intuicion, 
instinto y ta percura cu nos 
ta haci cos automatico (papia 
nos idioma por ehemplo). E 
otro sistema ta relativamente 
mas nobo y nos ta uza esaki 
pa planifica y pa pensa logico. 

E prome sistema ta keda de- 
saroya y sobrevivi. Nos ta 
uza e parti aki pa compronde 
e mundo miho y dicon tin 
desaster sea e personanan cu 
nos ta stima, ta muri. 

Mester tin un meta of splica- 
cion dicon cos malo asina ta 
sosode, nos tur ta keda pensa. 
Y e pensamento aki ta no por 
kita di un pa otro dia, pasobra 
e ta forma parti di nos evolu- 
cion, nos intuicion. 

E parti pa compronde cu 
despues morto no tin nada ta 
algo mas dificil pa nos, com- 
para cu e parti di kere cu si tin 
mas despues cu nos a muri. 


Aa.8,1 Populatiort by roEigion (1981: 1991; 2000), in percentage 

Segun cientificonan ta existi 
prueba cu pensamento reli- 
gioso ta e caminda di menos 
resistencia. 

Pues pa cambia esaki, mester 


cambia nos ser fundamen- 
talmente. Pasobra tin hopi 
hende cu no ta bay misa, cu 
no ta sigui e reglanan di nan 
religion, pero si ta keda kere. 
Nan ta keda kere cu tin algo 


mas grandi, un forsa, cu ta 
guia nos mundo. Y ni cu edu- 
cacion, mas acceso na ciencia/ 
tecnologia y promocion di 
pensamento critico, hende ta 
stop di uza nan intuicion.Q 

HAPPY NEW YEAR FROM ALHAMBRA CASINO. 



Akash Sujan conoci como “DJKash” 


“Sigui haci locual bo gusta y hende mes lo ripara” 


ORANJESTAD - Akash 
Sujan ta un hoben Ru- 
biano cu tin 21 aña ac- 
tualmente. Miho conoci 
como U DJ kash”, ta pasa 
su tempo ta spin CD den 
club. 

Esey ta ora e no ta studiando 
pa su bachelor den Interna- 
tional Business and Man- 


agement na Hogeschool 
Utrecht. Sr. Sujan a bula bay 
Hulanda pa studia. E1 a cum- 
insa DJ na Aruba, pero a hiba 
su pasion Hulanda tambe. 
E ta subraya cu si un hende 
haci locual e gusta, otro hen- 
de lo ripara. 

Sr. Sujan ta toca full rond 
Hulanda y Aruba. Su gusto 
di musica ta varia y e ta toca 


mas tanto mix di House Mu- 
sic, Trap y Hip Hop. E ta 
spera cu pronto e lo por bay 
toca na Corsou tambe. Su 
pasion pa ta un DJ a cuminsa 
tempo e tabata tin 16 aña y e 
tabata biba na Aruba. Pa ora 
el a haci 18 ya caba e tabata 
toca na tur e clubnan grandi 
di e isla incluyendo Confes- 
sions, Chino Latino (awor 
Gusto), Señor Frogs etc. Ora 
el a bay Hulanda un produc- 
tor a descubri sr. Sujan y asi- 
na e la haya reservacionnan 
pa toca na tur e ciudadnan 
grandi manera Amsterdam, 
Rotterdam, Utrecht, Gron- 
ingen etc. E ta desaroyando 
su marca yama #Kashden- 
Cas, print stickers y t-shirts 
pa promove su mes. DJ Kash 
a toca na Electric Festival e 
aña aki cu tur e DJ grandi- 
nan. 

Inspiracion 

Sr. Sujan ta conta cu su in- 
spiracion ta su mayornan cu 
desde chikito a siña e traha 
pa tur locual e kier. Su may- 
ornan segun e, a cuminsa 
sin nada y semper a pusha 
pa duna e cu su rumannan 
locual cu nan tabata kier. 

Bon Dia Aruba a puntra sr. 
Sujan con e a drenta mundo 
di DJ. “Ora mi tabatin 16 aña, 
mi a drenta un club nocturno 
pa e prome biaha. Eynan mi a 
scucha DJ Chuckie toca y mi 
a haya mi mes ta scucha cu 
horea habri y wak e cu boca 
habri. 500 hende a paga en- 
trada, djis pa wak un hende 
toca muziek. Esey tabata 
algo nobo pa mi y despues 
di esey mi a keda namora cu 
muziek y e nightlife scene. E 
siguiente dia mi a download 
e programa Virtual DJ riba 


mi computer y eyriba mi ta- 
bata gasta 2 pa 5 ora pa dia ta 
mix muziek. Despues di al- 
gun luna hungando cu e pro- 
grama, mi a puntra un amigo 
di mi, Myron Koolman, si e 
por a siña ami toca. Na cum- 
insamento e tabata dificil 
pero despues di algun luna 
di practica, porfm mi a com- 
pronde e arte y mi tabata por 
a toca na un nivel basico.” 


Aspiracion den bida 

Sr. Sujan ta den su di 3 aña 
di estudio. Na februari e ta 
cuminsa cu su minor den In- 
ternational Advertising. “ Mi 
kier logra algo den mi bida. 


Mi kier ta contento y mi kier 
haci algo cu mi gusta. Tambe, 
mi lo kier hiba Aruba dilanti. 
Esey ta hopi importante pa 
mi. Mi a nace akinan y mi a 
biba henter mi bida riba e isla 
bunita aki. Ta pa e motibo ey 
mi lo kier duna bek den un 
of mas forma.” 

Sr. Sujan ta comenta cu aki 5 
aña e kier wak su mes bek na 
Aruba, trahando duro pa 
alcansa tur su metanan na un 
edad jong. 

Sosten na Aruba 

Segun sr. Sujan e no ta pensa 
cu sociedad na Aruba ta sos- 
tene muchanan na Aruba cu 
kier 

cuminsa algo. Mayoria hen- 
de ta warda pa un artista 
logra algo pa cuminsa para 
tras di nan. E ta hopi dificil 
pa cuminsa na Aruba como 
un artista. Sr. Sujan ta pa- 
pia di experiencia propio pa 
locual ta trata muziek. Se- 
gun e, muziek ta trece hende 
hunto y e ta un lenguahe cu 
hende ta comprende. Ora 
e ta toca, segun e, e ta sinti 
cu e ta controla e publico y 
esey p’e ta un di e miho sen- 
timento cu tin.Q 

Fotografo hoben Jonathan Kock Petit: 


“Saca potret ta un arte cu tin basta regla” 




ORANJESTAD - Awen- 
dia, ta ken cu ta, ta cum- 
pra un camara caro y 
yama nan mes fotografo. 
Pero tin hobennan cu ta 
tuma e mundo aki na serio 
si. Jonathan Kock Petit ta 
un fotografo hoben, e ta 
conta Bon Dia Aruba cu 
saca potret ta un arte cu 
hopi regla. Pero e regla- 
nan cu e fotografo ta crea 
pa su mes ta locual ta haci 
e arte aki uno diferente. 



Sr. Kock Petit cu tin 21 
aña actualmente. E ta conta 
Bon Dia Aruba cu algun aña 
pasa un amigo di dje cu ta- 
bata fotografo a bin Aruba. 
Su amigo a cuminsa mustra 
e con un camara ta opera y 
kico tur por haci cu ne. Na 
cuminsamento e no tabata 
tin su propio camara. Pero su 
amigo tabata tin un cu e no 
tabata uza y e tabata fia e esa- 
ki te ora e la spaar pa cumpra 
su mesun camara. Asina su 
interes a cuminsa lanta y el a 
pensa cu kisas esaki lo ta algo 
bon pa e haci. E ta conta cu 
su inspiracion mas grandi, ta 
ora e ta saca potret y ta ripara 
cu nan ta haya un bon resul- 
tado. Obtene bon resultado 
ta haci cu e ta aspira pa mas 
y ta wordo inspira pa mas tur 
dia. 

Talento den actualidad 

Aruba, no tin precisamente 
un scol pe profesion. Actual- 
mente, sr. Kock Petit ta pasa 
su tempo, haciendo trabou 
di freelance di su amigonan, 




naturalesa, eventonan. Y e 
ta saca potret di su mes. Un 
hende a keda bisa otro di su 
trabou y asina el a cuminsa 
tuma vuelo. Tambe medio- 
nan social tabata tin un influ- 
encia y otro fotografonan ta 
recomenda e tambe. Ya cu e 
tin su propio pagina di Face- 
book como fotografo. Segun 
sr. Kock Petit su aspiracion 
ta pa bira un fotografo profe- 
sional y biaha mundo henter 
documentando e como un 
fotografo. 

Ora Bon Dia Aruba a pun- 
tra sr. Kock Petit unda e ta 
wak su mes aki 5 aña, esey 
tabata su contesta tambe: 
“Biahando rond di mundo, 
sacando potret”. E ta pensa 
cu e ta posibel pa tin carera 
nan artistico, pasobra e isla ta 
uno avansa. Muchanan, debi 
na social media desde hoben 
por cuminsa haya maneranan 
pa inspira nan mes, e ta haya. 


E miho parti di ta 
fotografo 

Segun sr. Kock Petit potret 
por cambia e manera di con 
hende ta wak mundo. Desde 
su propio experencia e ta bisa 
cu ora un persona ta foto- 
grafo, e por wak beyesa den 
tur sorto di cos.E no ta im- 
porta kico e ta. Potret no ta 
solamente transmiti beyesa 
pero sentimentonan tambe, 


e ta splica. 

Den e trabou tin tanto cos di 
haci, cu segun sr. Kock Petit 
e ta duro pa scoge kico ta e 
miho parti. “Pa bisa cu tin 
algo cu bo ta gusta mas, no 
ta realistico. Saca potret sem- 
per ta duna bo e chens di siña 
cosnan nobo tur dia. Esey mi 
gusta y semper bo por renoba 
bo mes.”Q 

Test di HIV gratis den Bus di Salud 


ORANJESTAD - Fin di 
januari e HlV-teani lo 
cuminsa haci test di HIV 
den Bus di Salud. E test ta 
gratis y tur hende por haci 
anonimo. 

Manera Bon Dia Aruba ya 
skirbi den su edicion di 1 
di december riba e proyecto 
aki. 1 di december ta e dia cu 
mundialmente ta para keto 
na e victima di Aids y pa con- 
scientisa pa preveni contrac- 
cion di haya e malesa y HIV- 
virus. 

E proyecto ‘free HIV rapid 
test’ lo start otro luna y du- 
rante 2 pa 4 dia cada tres luna 
lo por haci test den e Bus di 
Salud. Hende por subi e bus, 
ricibi e test y informacion 
riba HIV pero tambe riba 
otro malesanan transmiti 
sexualmente. Lo haya e re- 
sultado di e test dentro di 30 
minuut. 

Team 

Cada biaha un miembro di 
e HIV-team ta presente. E 
team ta consisti di e interni- 
stanan Karina Kelly, Jaclyn 
de Kort y Elena Sanchez; hi- 



gienista Roca Delamarre; di 
Departamento di Salud Pu- 
blico Lativa Mercera y Shar- 
line Koolman, e coordinador 
nacional di Aids y cabes di 
e servicio malesanan conta- 
gioso; nurse y consehero di 
HIV Arnelda Els (tambe sec- 
retario di servicio malesanan 
contagioso); di e fundacion 
Alfa, Maikel Kelly y di rep- 
resentantenan di Women’s 
Club of Aruba y Ibisa. 


E team tin un pagina riba 
Facebook: Arubahivteam. Te 
awor no tin mas detayenan 
disponibel pero e team a haci 
peticion na prensa pa yuda 
promove e proyecto aki. 
Specialmente riba e parti di e 
importancia di haci e test pa 
asina hende ta sinti nan mes 
comodo pa bin y controla 
riba e virus di HIV. 

Adverti 

Riba e pagina di Facebook 
nan a cuminsa duna infor- 
macion poco poco, entre 
otro riba HIV. Cu esaki ta 
infeccion cronico cu ta do- 
mina facil cu tratamento. Y 
si e persona cu tin e virus ta 
cuminsa tuma pildo, e tin 

KftOw Youf 

HIV 

STATUS 


casi e mesun expectativa di 
biba compara cu un persona 
cu no a tin HIV. Mas impor- 
tante: momento cu e virus 
ta domina cu tratemento, e 
persona cu a test positivo no 
por transmiti e virus mas pa 
un otro persona. “E unico 
cos cu por salba bo di com- 
plicacionnan di HIV, ta keda 
sin sa bo status. Bo a yega di 
pensa di esaki: small town, 
big hell. Na un luga manera 
Aruba, tur hende por ta co- 
necta ”, asina team ta adverti. 

Hubentud 

Manera Bon Dia Aruba a 
skirbi e enfoke ta riba con- 
scientisacion di e hubentud. 
Cariben ta e number 2 mun- 
dialmente cu e cantidad mas 
halto di HIV y Aids (prome 
ta Africa). Pues HIV ta un 
di e problema mas preocu- 
pante pa Caribe. Na Aruba 
tin mas o menos entre 400 pa 
500 casonan. 70% di e esun- 
nan infecta cu HIV riba nos 
isla, ta homber. 

Alarmante ta cu 92% di e 
hubentud Arubano entre 12 
y 19 aña no tin suficiente 
conocemento di con por 
wordo infecta pa y transmiti 



e virus HIV. Pues ta hopi 
importante ainda pa educa e 
hobennan na Aruba, asina e 
team ta informa. Remarcabel 
ta cu netamente e hobennan 
entre 18 y 19 aña ta esunnan 
cu tin menos conocemento 
di HIV. Hobennan entre 15 
pa 17 aña sa relativamente 
mas, asina ta e conclusion 
di e investigacion cu Depar- 
tamento di Salud Publico 
a haci den cuadro di Youth 
Health Survey.Q 


Empleadonan leal na Bo servicio 

N.V. ELMAR ta contento di por conta cu empleadonan leal dedicando 
añanan di servicio y dedicacion na nos clientenan. 


Hubilarionan di 4de kwartaal di aña 2014 

Caya grandi ta renoba, kico pueblo ta pensa? 


ORANJESTAD - E aña aki, porfin Caya Gran- 
di a wordo finalisa practicamente . Aunke tin 
detaye cu ta falta aki. Pueblo por cana bek den 
dje libremente sin tin miedo di cay. Un inver- 
sion multimiyonario. Pero pueblo ta contento 
cu esaki? Bon Dia Aruba a colecta algun opin- 
ion. 

“Ami ta haya cu e Caya ta djis hopi bunita actual- 
mente. Aunke mi ta traha mucho pa haya chens pa 
bay cana den Caya. Hopi hende ta bisa e tram ta placa 
benta afo. Pero ban serio: unda mas den Caribe bo 
ta haya esaki? E tardansa pa caba cu ne tabata mucho 
largo si y gobierno mester a impone mas acuerdo nan 
estricto pa asina e no a afecta e negoshinan den caya 
asina tanto. Hopi hende ta lihe pa duna comentario 
cu e Caya semper ta bashi. Pero si bo kier wak cam- 
bio, no tur cos mester ta na gobierno sino na abo 
tambe como ciudadano. Si abo nunca lanta bay cana 
den Caya, ken ta bay cana aden? Ken ta haci compras 
ey? Abo of solamente un turista mester haci esey? 
Ami ta haya nan mester haci e shopping night algo di 
tur siman henter aña en bes di solamente temporada 
di fin di aña” - Nicole Geerman 

“E embeyecemento ta un bon idea. Pero e mester 
cuminsa na drecha e structura di tram. E structura di 
tram mester wordo cambia na un manera cu nan lo 
por saca cen bek. Cobra 1 dollar of algo pa cada cori. 
Y e manera di warda 15 minuut pa e bin bek abou ta 
estupido. Hendenan no lo baha di tram. Nan ta djis 
uza esaki pa trip. Ami lo cambia esaki na un manera 
cu e tram lo sali bek aki 1 ora. E ora tur hende lo baha 
y wak rond y shop mas. Mirando cu e tram ta manera 
un shuttle cu ta constante den movecion. E hende- 
nan no ta worry mucho pa nan baha y wak kico e 


Caya Grandi tin pa ofrece. Comerciantenan mester 
cera un comision hunto y brainstorm ideanan di 
mercado pa trece hende bek den Caya grandi. Hopi 
di e luganan cu ta toca par reggaeton of bachata ta djis 
core cu hende na luga di yama nan. E 4 cheap market- 
ing’ den Caya grandi ta gewoon core cu hende. Ami 
lo hasta laga 1 dia den siman, tur siman, un banda 
pa toca. Pa trece mas hende den Caya grandi. Loke 
gobierno a haci, nunca lo traha si e comerciantenan 
mes no ta duna di nan banda. Par dia pasa mi mes 



a tende na radio un señora ta papia cu nan ‘target 
market’ ta mucha jong? Guy cu chick? Esey ta un 
idea loco. Pa tin un target market cu no tin placa” - 
Ayrton Tromp 

“Mirando ultimo desaroyo di nos Caya Grandi mita 
kere tur hende ta contento con el a keda y cambio 
nan cu a wordo realisa. Un Caya Grandi mas mod- 
erno y sin laga afo, e decoracion cu ta haci e mas 
agradabel pa cana rond. E parti menos bon cu nos 
por wak ta, con atras negoshinan a bay pa via di e 
proceso di renobacion cu Caya Grandi a tuma. Mi ta 


kere un decision completamente corecto pa e reno- 
bacion di Caya pero si no bon organisa. Caya Grandi 
mas cu un biaha no a keda cla na e temporada cu a 
wordo priminti pa keda cla y esey sigur sigur a trece 
hopi scuridad den diferente negoshinan. Locual nos 
por bisa aworaki ta cu si tur cos lo a wordo organisa 
un otro manera, esaki no lo a pasa. Cu un tiki mas 
di profesionalismo lo por a plania tur cos mas miho. 
Awendia nos ta conoce un Caya Grandi hopi bunita 
moderno pero si tambe hopi negoshi cu dolor di 
cabes pa bay riba pia bek. Ora bo drenta e negoshi- 
nan bo ta sinti e ansha y desesperacion pa bende, 
hende nan ta casi presiona bo pa cumpra algo. Aruba 
nunca conoce e servicio ey. Sigur hopi turista ta bin 
bek na Aruba pasobra na Aruba nan no tabata sinti e 
presion di compra manera hopi destinacion. Mi ta 
kere haciendo shopping night e temporada ki ta algo 
bon. Pero e no ta algo cu lo yena e bashi cu a keda 
tras di negoshinan cu a cera of di negoshinan cu a cay 
atras. Nos no por bay bek den pasado y drecha loke 
a bay robes. Pero si nos por siña di nos fout y purba 
yuda” - Bryan Croes 

“Personalmente mi ta haya e Caya ta mustra hopi 
bunita. En comparacion cu locual e tabata prome, 
esaki ta hopi obvio. E1 a cambia pa miho. E tram ta 
leuk, pero ainda mi ta puntra mi mes si e tabata real- 
mente necesario. Mi a tende cu mi mesun horeanan 
con leuk turista ta haya e tram, esey ta locual a duna 
ami un impresion positivo. Pero e trafico den Caya 
ta demasiado druky e ta pega masha hopi mes. Mi no 
sa ki solucion tin pa esey, pero en general mi ta sinti 
Caya Grandi ta mas miho awo. E ta tristo cu hopi 
negoshi a wordo perdi den e proceso di renobacion, 
pero tin ora mester tuma riesgo. Corda cu Aruba ta 
biba di turismo y Caya Grandi ta un atributo positivo 
pa turismo” - Lilly VrolijkQ 






Temporada di 
findi añata 
na caminda! 


Si ta pa verf bo cas, cumpra muebles 
nobo of pa boshop pa regalo, tur 
esaki por ta posibd cu un prestamo 
personal di Banco df Caribe. 
Probecha awordi e interes speciat 
di 10.91% APR. y ricibi m Multi Card, 

Chens pa gana un di e 
3 giftcertifjcatenan na 
halordiAWG. 1,500 


G-jiCu c 5 i CiirbeAmbii N V. bi -l l tli ujtrri u‘i pLTkdTydi 16 ^ f? j. rbu ta iakludi cj prvUaniudefi cu S nO tyia ra K-nTK> UhmgMti RnieO 
lu ói BurCu di CdtH» Atdbia ft V. oltto tenetaaitt, G&flbtuh iJ ipdTvriBttiiUtn'i li afraijeA. af m5Crnli Cflrbo MJba N.V pbf HSiJiki di.-n c ttó Lu bxr CAWUl l- 

oj u fcdtt prtcjjrii: cli v&iomu. E caflil Vi ódñ ptódcw * Bartó? 90 ch.i prt itne oj u PésJm Cu Vi de&CKl ch E EC UU L 1 Uly ifcn ufctiO llfea u Ad 

UtrLi Denaiiucu nu luiV* éu ti ungcn&H jflki Buriuj di QtrlitAn&i ft V. ba rtdért* * OehStffó Ch tótai ul tóct A 3 Itirta-d Krlé«. E prarejudni^ 
nliFuSi pta prtilam ptrá onal ckBpuu^ U camncrful Vi bw.i 16% (1621% AP R) pj) Qjh.u di GirtrtjAAjbft ft V. bi AdiVil su d COrcJjoixwlin 


Pa mas tnformacion yama 523*2250 
ofpasa ceioa nos naVondellaan 31 


BANCO 01 CARIBE 

Grapefield: cunucu di bestia 


ORANJESTAD - Den e 
dianan liber e parti Noord 
di Aruba ta druk cu bishi- 
tante (turista y local) dis- 
frutando di e naturalesa. 


E lama tabata bruto y entre 
otro destinacion popular pa 
landa manera Conchi, ta- 



Antiqu« Shop&Opun 
Rococo Plaza rd A A 
Tanki Leendert 

Gpening htnjrs mtj n(h □ EC' 
Mojiday - Friday - Ipm 
Whalesaler BuhblePlaslic 
Call for inPo: Pti, 741-564A 
CHRISMAS SALE 15% 
Always Open On 
jppointmcnl call Nancy 
Cellph 741-5640 


bata cera. Pero tabatin hopi 
otro diversion, specialmente 
bayendo di Parki Arikok pa 
Baby Beach, pasando Grape- 
field/Boca Grandi. Un toro 
preto grandi tabata come 
yerbe y ta parce un escena 
na Hulanda durante zomer. 
E toro aparentemente ta di 
famia Geerman bibando na 
Weg Fontein y casi tur dia e 
muchanan ta cana cu e bestia 
pa laga e come yerbe. 

Tabatin mas bestia den e 
area: hopi baby cabrito hun- 
gando den cercania di e toro. 
Un grupo grandi di burico 
tabata entretene e gran can- 
tidad di hende tambe cu a 



probecha di bay ‘off-road’ e 
dianan liber aki. 


Y Grapefield ainda ta duna 
su ‘grape’; tabatin basta druif 
hecho cabapa come (sssst).Q 



Dump na candela 

ORANJESTAD - Tur- 
istanan yegando Aruba 
diasabra cu avion no a 
haya un impresion buni- 
ta manera di custumber. 

En bes di un cielo y lama 
blauw, nan a mira huma 
preto. Esaki tabata bin di e 
dump na Parkietenbos cu 
atrobe tabata na candela. E 
problema cu ta pa hopi aña 
existiendo na Aruba te ain- 
da tampoco a keda solucio- 
na na 2014. No tin un solu- 
cion efectivo, manera Bon 
Dia Aruba a skirbi un biaha 
mas luna pasa. Y e expecta- 
tiva ta cu esaki lo bolbe sos- 
ode si e solucion no ta bin. 

Pero esaki ta rekeri placa 




y segun Serlimar placa no 
tin. Pues esaki lo keda ripiti 
cu tur efecto negativo pa 
medio ambiente, salud di 
hende y Aruba como desti- 
nacion turistico.Q 


J-fapj?y J-foCidays 
J-fappy Sñopping T>aysl 

S T>ia T>i Locura 

JSTa 

Super Sfioppmg 



Storewide 


No ta aj)Cica60e jpa 'ECectronics, Cos cCi Jiesta, JAccessories, I Cama cCi mucfia 


Ooststraat #5 TeO 582-2818 

Mobiele Eenheid durante control ta detene dos persona sospechoso 



TARABANA - Den e ul- 
timo fin di simannan cu 
a pasa, Mobiele Eenheid 
(ME) di Polis ta tene 
controlnan severo den 
e area di Oranjestad y a 
detene diferente persona 
cu wordo haya cu cosnan 
ilegal. 

Diabierna anochi ME a 
pasa den Tarabana pa tene 
un control y den Fiyostraat 
nan a bin topa cu dos per- 


sona basta sospechoso. Me- 
sora nan a bay controla nan 
y a haya nan cu cosnan ilicito 
den nan poder. Mesora e dos 
personanan aki a keda deteni 
y hiba warda di Polis pa asi- 
na nan por duna cuenta na 
Hulp officier vanjustitie. 

Durante fin di siman y di- 
anan di fiesta controlnan 
ta continua te den oranan 
di marduga, den diferente 
bario.Q 



Buy One 
Gjet One 
J'KE'E 

Caya QJ Betico Croes 75 


SvmjpCy Sfioes & More 
SNew years SjpeciaC 

On ALL Ladies Shoes 

TUR Sapato dl hende muj e 


Curnpra 'U n 
Eianja ELn 
Gjratis 


Jree Tair of sameprice or Coyeer. SeguncCo j>ar mesunj>rice o menos 


TeC 5824245 


Sagar II 

3 Days Crazy SaCe 


• TUR BLUSAS DI FLS. 15 I PARIBA 

• TURJEANS 

• TURSHIMIS 



Caya Gj.J Betico Croes 65 TeC: 5884488 
Sagar JGids 

JvnaCE>ays oftfie year SaCe 

> JAri6a ‘Tu r Tanja T>en e tiencCa 
> On JA£L CCotfUng 



Caya Çj.J 7 Betico Croes 75CA TeC 5827502 

PASA LAGA BO AVISO Dl LOKE BO KIEB BENDE 
HUUB, ETC NA OFICINA Dl BON DIA ABUBA 
WESTSTBAAT #22 OF MANDA BO AVISO VIA 
EMAIL NA: mlchael.arends@cspnv.Gom 



PERSONAL GRATIS MAK 201 

mMJE 

- TA ACEPTA AVISO FOR 

ZESMSMMm 


TA BENDE 

GANGA-GANGA-GANGA 
Ta bende gordura ora bo 
cumpra 3 saco di 50 Ibs na 
Afl. 9 bo ta haya 4 saco y ora 
bo cumpra 9 bo ta haya 12 
saco di gorduro. 

Pa mas informacion 
Tel: 564-4456 


TA HUUR 

Apartment na Sabana Basora 
semi muebla pa 1 of 2 
persona max no kids or pets. 
Coriente apart plus 
1 luna borg. 

Pa mas infomacion 
Tel: 594-9069-569-0125 


SERVICIO 

PUBLICO 

Ta duna servicio pa baña y 
cuida hende grandi na as y 
tambe laba herida. 

Pa mas informacion 

Tel: 748-5818 


SERVICIO 

PUBLICO 

Pa huiswerk begeleiding y 
bijles den area di Pos chiquito 
entre 4 - 6or pm 

Tel: 593-7784 


TA BENDE 

Un cashi paña di 3 porta pa 
Afl. 300,- y un stoel recliner 
pa Afl. 600,- 
Tel: 568-3185 


SERVICIO 

PUBLICO 

Ta duna servicio pa baña y 
cuida hende grandi nas cas y 
tambe laba herida. 

Tel: 748-3306 


TA BENDE 

Instruments musical 
pa forma banda musical 
Prijsnan ta discutibel. 

Tel: 594-5025 


TA BENDE 

Un frigidaire marca Magic- 
Chef 21cu.ft. pa mas 
informacion 

Tel: 583-7357 - 5604573 


TA BENDE 

4 cashi di paña (bon prijs) 

1 cacho fila brasilera (6 luna). 
Pa mas informacion 

Tel: 561-7112 


TA BENDE 

l-phone 4S 16GB open phone 
black nobo pa Afl. 500,- cu 
case. Pa mas informacion 

Tel: 745-5550 


TA BENDE 

Ganga un Eton Vipper 70cc 
aña 2000, bon condicion pa 
Afl. 2500,- discutibel. 

Pa mas informacion 

Tel: 732-0697 


SERVICIO 

PUBLICA 

Señora cu firma liber ta 
ofrece pa haci oficina 
of cas limpi. 

Pa mas informacion 

Tel: 568-2806 


TA BENDE 

Suzuki Baleno 2000, body 
den bon condicion, jega start 
y bay cune, tire nobo. As is 
where is. Afl. 2.300,- 
Pa mas informacion 
Tel: 563-7049 


TA BENDE 

Un Suzuki Swift VVT 2009, 
std, cu airco den bon 
condicion. Pa mas 
informacion 

Tel: 594-1015 


TA BENDE 

Suzuki Esteem 2004, 
Afl. 1.500 (as is where is). 
Pa mas informacion 

Tel: 641-4612 


TA BENDE 

Set di sala Afl. 450,- set di 
cama queen size di palo puro 
Afl. 550,- Pa mas informacion 

Tel: 586-7163/563-4687 


TA DUNA LES 

Les di hulandes y papiamento 
pa mucha di kleuter, Basic 
school. Yama despues di 2’or. 
Pa mas informacion 

Tel: 592-5090 / 583-7381 


SERVICIO 

PUBLICO 

Nos ta fura tur tipo di 
muebles y nos lo laga 
nan manera nobo back. 

Tel: 5621199/5921252. 


SERVICIO 

PUBLICO 

Ta duna credit di 10 luna. 
Ta fura y spuit tur tipo di 
muebles. Palm Beach #5, 
dilanti Subway. 

Tel: 593-2655/742-5853 


TA BENDE 

Un UV light clarifiers 
filter NOBO! 

Ta mata algi y bacteria. 
Bon pa purifika awa di kas 
y/of Vis pond. 

Prijs Awg. 325 o.b.o. 
Tel: 7321104 


TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon queen 
size. Tel: 569-0125 


LES Dl 

LANDAMENTO 

Priva of den grupo, mucha di 
3 aña bai ariba. Nos ta 
prepara mucha pa tur 
diploma. Profesional 
den e ramo. Tel: 594-9069 


PROBECHA 

Cargamento nobo a yega cu 
prijs special na Leonisa na 
Piedra Plat 50-C Dialuna pa 
diabierna 9.00'or pa 18.00'or 
Diasabra 10.00'or pa 14.00'or 
Tel: 587-0725 
Cel: 592-2308 


TA BENDE 

Pa mucha, hopi sorto di coi 
hunga, buki, y muchu mas. 
Nobo y uza, bon pa créche. Y 
tin pa give away. 

Tel: 7350737 


TA BENDE 

Patriot Mag Drive NOBO! 
MD1200-1200GPH 
Koi Pond & Waterfall 
Pump. Awg. 295 o.b.o. 
Pa mas informacion 
Tel: 732-1104 


SERVICIO 

PUBLICO 

Nos ta traha cura, drecha 
muraya, verf cas y dak, 
pleister den temporada di 
Nov. y Dec. Pa mas 
informacion 
Tel: 564-3588 


SERVICIO 

PUBLICO 

Pa hasi cas limpi y pa 
strika pa mitar dia. 
Pa mas informacion 

Tel:743-5966 


TA BENDE 

BBQ Griir'made In 
Aruba"duradero, Tipo "bari" 
Afl.275,-/cylindro cu tapa 
pa Afl.250,- Tel: 593-8182 


TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon 
queen size. 

Tel: 569-0125 


SERVICIO 

PUBLICO 

Pa tur servicio di airco, • 
Instala • service • reparacion 
• Trouble shooting • Duct 
work y hopi mas. Bubali #20 
Pa mas informacion 
Tel: 587-1472 


TA BENDE 

Riba GANGA un cama di 
baby den bon estado marca 
Legacy. Pa mas informacion 

Tel: 561-4519 


TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon 
queen size. 

Tel: 569-0125 


LES Dl 

L AN DAMENTO 

Priva of den grupo, mucha di 
3 aña bai ariba. Nos ta 
prepara mucha pa tur 
diploma. Profesional 
den e ramo. Pa mas info. 
Tel: 594-9069 


TA BENDE 

Caribbean Spiny Lobsters na 
prijs di wholesale. 

Live lobsters, Whole 
Lobsters, Lobster Tails 
Jumbo Shrimps head on 
Weekly deliveries 
Tel: 562-5859 


TA HUUR 

Bar/Restaurant bon situa na 
San Nicolas equipa y cla pa 
opera. Tel: 568-5333 


SERVICIO 

PUBLICO 

Señora Peruana ta ofrece pa 
hasi cas limpi of pa strika 
paña. Pa mas informacion 

Tel: 567-0479 


Advertorial 

Recordatorio pa inscripcion pa grupo “Los Laga Bai” 


Ufl Exploslin d i Ambic-ntc 



ORANJESTAD - Los Laga Bai kier a recorda 
tur hende cu nan inscripcion pa cu carnaval 
61 lo continua asina cu aña habri, diasabra 3 
di januari 2015. Esaki lo tuma luga na e luga di 


semper cu ta Centro Kibrahacha di 10:00AM 
pa 4:00PM. 

Limitacion 

E prijs total pa participa cu Los Laga Bai lo ta Awg. 
650. E downpayment lo ta Awg. 300. Tene cuenta 
cu Los Laga Bai lo participa cu no mas cu 440 per- 
sona e aña aki. Nos tema ta un diseño/idea com- 
bina di Tessa Leon, un studiante di Colegio San 
Antonio, y Gershwin Lee. 

Fakkel 

Riba e dia aki nos lo ta habri pa inscripcion pa fak- 
kel optocht. E prijs pa inscribi pa Fakkel lo ta Awg. 
100 . 

Mas cu claro na tur parada Los Laga Bai lo bai cu 
e zonido 100% live di Robert Jeand’or y su “Hala 
un banda...ta SOLO BANDA”. Tur esaki danki na 


* 



nan sponsornan cu sin nan cooperacion hopi vali- 
oso, esaki no lo ta posibel. Nan ta Romar Trading 
y su cerbez Heinken, Albo Aruba N.V., Arubaanse 
Wegenbouw, Interport Logistics, Loteria di Aruba 
y Wema. 

Los Laga Bai ta desea pueblo di Aruba henter un 
feliz aña 2015 y un dushi carnaval. □ 

“ Na Bo mi ta alsa mi alma 
Na Bo mi Dios y Señor 
Mustra mi bo caminda nan Señor 
Haci mi conoce Bo boluntad.” 

Salmo 25 

Cu hopi tristesa pero conforme cu boluntad di Dios 
Nos ta anucia cu a bai sosega den brasa di Señor 



Carlito Dirks 

Mihor conoci como” Chu” 

17 februari 1931-24 december 2014 

Yiunan: 

Nelson Dirks 

John y Denys Dirks Paez 

Mariela y Martin (Papito) Simon Dirks 

Nietanan: 

Adelaida y Gilbert Flemming 
Marisol y Siegfried Schwengle 
Maribel Simon 

Bisanietonan: 

Jomar Maduro 
Xianthy Flemming 
Aaliyah Simon 

Consuegro: 

Louis y Neida Simon 

Swa y cuñanan: 

Vda. Jonca Trimon y famia 
Antonio y Clara Croes Wester y famia 
Rita Croes y famia 
Sira Croes y famia 

Adisson y Rosalda Croes Lopez y famia 
Vda. Lima Croes Yarzagaray y famia 
Vda. Irma Dirks y famia 
Carla Koolman y famia 

Iha: 

Iris Dirks 

Sobrino y sobrinanan, prima y primonan 

Bon amigo: 

Mario Croes 

Ex colleganan di Web Aruba N.V., amigonan, bisiñanan 
y conocirnan 

Famia: Dirks, Croes, Paez, Simon, Paskel, Everon, Kock, 
Koolman, Dabian, Wester, 

Maduro, Werleman, Lopez, Trimon, Lacle, Petrochi, su 
compañeronan di “Cas di 
Machi” y demas famia 

Ta invita un y tur pa asisti na e acto di entiero cual lo tuma 
lugar dialuna 29 

december 2014 pa 4or di atardi saliendo for di Misa Imac- 
ulada Concepcion pa 

Santana Catolico na Santa Cruz. E restonan mortal di 
Carlito Dirks lo ta reposa for di 2or di atardi den Misa 
Imaculada Concepcion. 


“Laga tur kos ta spera mi ta bunita, 
laga tur locual cu mi encontra na ca- 
minda ta bunita, laga tur locual cumi laga 
atrás keda bunita y laga esakinan termina 
den tur buniteza”. 


“Señor ta mi wardador, mi’n tin falta 
di nada Den cunucu di yerba berde e ta 
ponemisosega. E ta hibami na awa trankil, 
Pa mi bolbe haña forsa”. 

Salmo: 23 


Cu hopi tristeza pero conforme cu 
boluntad di Dios, nos ta participa fayeci- 
mento di: 



Alcides E. Harms 

miho conoci como “Chide” 

★ 14-10-1944 t 25-12-2014 

Na nomber di su: 

Yiu: 

Emile Harms y Eline Haas 
Mayornan: 

fHerman Harms y fGabriela Lacle- 

Harms 

Rumannan: 

fjan Abelardo Harms y Betty Angela- 
Harms y famia 

fSimplicio Gomes y Anna Clara Gomes- 
Harms y famia 

Rolando Harms y Jeanette Geerman- 
Harms y famia 

Miho amiga: Maria Angela (Ija) 

Demas famia: Harms, Lacle, Angela, 
Gomes, Geerman, Velasco, Ussa, Winter- 
daal, Henriquez, Simon, Ponson, Wever, 
Perez, Robles, Hill, Everon, Boekhoudt, 
Jonkhout, Croes, Oduber, Shira, Camp- 
bell, Esposito, Pacheco 

Adres pa condolencia y despedida; Aurora 
Funeral Home, diamars 30 di december 
2014 di 7’or pa 9’or di anochi. 


Cu inmenso dolor na nos curason, pero 
conforme cu boluntad di Dios, nos ta 
anuncia fayecimento di: 



Alcida Elizabeth Dom- 
inga Apostel-Tromp 

Cariñosamente yama: “Betty” 
^24-09-1956 f24-12-2014 
Casa di fWimboApostel 

Acto di entiero lo wordo anuncia despues. 


Señor ta mi wardador, mi’n tin falta 
di nada, den cunucu di yerba berde. E 
ta pone mi sosega. E ta hiba mi na awa 
trankil, pa mi bolbe haya forza. 
Salmo:23.1 

Cu inmenso tristeza na nos curazon nos 
ta participa fayecimento di: 




$ 




Crispiniano Angela 

Mihor conoci como “Crismo of Pachi” 
*25-10-1934 f28-12-2014 

Acto di entiero lo wordo anuncia despues. 



Cu gran tristeza ta anuncia fayecimento di 

Sr. Lionel Edmund Harms 

miho conoci como “Nel” 

Na bida tata di nos Accionista Sr. Curt D. Harms 

Staff, Personal di ASTEC ta extende palabranan di profundo 
condolencia na famianan y hopi forsa den e dianan aki. 

Cu “Nel” sosega den braza di Señor. 

Señor ta mi wardador, mi’n tin falta di nada 
Salmo 23 


Lionel Edmund Harms 

Mihor conoci como: “Nel” 

15 maart 1928 - 19 december 2014 
Na nomber di su: 

Yuinan: Bryan Harms 

Kathy Liberatore 
Curt Harms 
Undina Harms 
Jessica Harms 
Mario Rodriguez 
Mike Rodriguez 
Jordan Harms 
Mauritz Rodriguez 

Mama di su yuinan y bon amiga: Mercedes (Edy) Frigerio, 
Constanza Rodriguez Prince, Amy Mitchel. 

Rumannan: Sra. viuda Mildred Harms-Fijnje y 

famia 

Clyde Harms y famia 
Roy Harms y famia 

Nieto y Nietanan: Bruce Harms y Heidi, Mario Harms y 
Crista, Mathijs Harms, Erica Leet y famia, Lionel Harms 
y famia, Curt Harms Jr. y famia, Zuleika Flowler-Harms 
y famia, Ian Harms y famia, Carolina Bulos, Brandon Bu- 
los, Misjah Arends, Megan Rojer, Tasha Rojer, Aidan La 
Croes 

Bisnietonan: Jean-Luc, Ethan, Hayden, Mia, Skyler, Curt 
III (Curty), Sienna, Alyssa, Liam, Faie 
Swa y cuñanan: Sra. Vuida Joanne Frigerio-Boom 

Harold y Victor Frigerio 

Primonan: Ernesto (Netto) Arendsz y famia 

Charles Pietersz y famia 

Bon amigonan: Stanley Beudeker na Bonaire 

Bruno de Castro 

Ricardo (Tata) Perret -Gentil na 

Curacao 

Don Juan Perez 
Chio Quandt 

Demas famia: Harms, Frigerio, Wever, Croes, Arendsz, 
Fijnje, Boom, Arends, La Croes, Rodriguez-Prince, Leet, 
Liberatore 

Acto di despedida lo tuma lugar diamars 30 di december 
2014 na Aurora Funeral Home di 2’or pa 4’or di atardi, 
despues lo sali pa Santana Protestant na Playa. 

Nos disculpa si den momento di nos tristeza nos por a 
lubida un of otro famia y amigo 


“Laga tur kostaspera mi tabunita, 
laga tur locualcu mi encontra na camindatabunita, 
laga tur locualcumilaga atrás kedabunita y 
lagaesakinan termina den tur buniteza”. 

Cu hopi tristeza pero conforme cuboluntad di Dios, 
nosta participa fayecimento di: 

Ethel S. 

Hodge 

* 18-04-1949 
t 27-12-2014 
Acto di entiero lo 
wordo anuncia despues. 





Tin cos cu nos no kier pa pasa, 
pero nos tin cu acepta. 
Noticia cu nos no kier tende, 
pero nos tin cu scucha. 
Personanan cu nos no kier perde, 
pero nos tin cu laga nan bay. 
Morto ta laga un dolor atras 
cu no por wordo consola, 
pero e recuerdonan bunita y amor 
pa Brenda semper lo keda den 
nos memoria. 

- R. Wever 

Cu honda pena pero conforme cu 
boluntad di Dios, nos ta 
anuncia morto di 



Brenda Amanda Wever 


Yiunan : Xander Somers 

Ayleen Somers 
Elysia Somers & Geert Pool 
Mayornan: John Wever (Jenny) 

Milda Wever 

Rumannan: Rachelle & John Banfield 
Ralph Wever & Njook-Jien 
Magdala & Felipe Werleman 
Sobrino y sobrinanan: Lianne, Jared, Ab- 
bygail, Brigitte & Darrell 
Tata di su yiunan: Johannes Somers 
(Hans) 

Tanta y omo, prima y primo, amiga y ami- 
go, tur colega di Scol Primario Kudawe- 
cha y demas famia y conocirnan. 

E cremacion lo tuma lugar diamars anochi 
den seno familiar. 

Lo tin oportunidad pa condoleer diamars 
30 di december 2014 di 19.00 pa 21.00 
y diaranson 31 di december di 9.00 pa 
11.00 na Aurora Funeral Home & Crema- 
tory, sigui pa un response. 

Despues di ceremonia nos no ta ricibi 
bishita di condolencia na cas. 

Lo tin un box disponibel pa un donacion 
pa Koningin Wilhelmina Fonds y Mary 
Joan Foundation. 

Ferry ta coy candela na costa Griego cu 478 a bordo 



VERBANIA, Italia (NYT) 
- Barconan Italiano, 
Griego y Albanes a bataya 
bientonan fuerte y lama 


GUECKEDOU, Guinea 
(AP) — E lucha contra 
Ebola na West Africa a 
obstaculisa e campaña 
contra malaria, un malesa 
cu por wordo preveni y 
trata y ta tumando miles 
di bidanan. 

Na Gueckedou, banda di e 
pueblo unda Ebola a cuminsa 
mata hende na Guinea su bos 
tropical un aña pasa, dokter- 
nan ta bisa cu nan mester a 
cuminsa stop di prik dede y 
cuminsa haci analisisnan di 
sanger pa e malesa di malaria. 

E reduccion den casonan ra- 
porta di malaria na Guinea te 
na 40% no ta un bon noticia, 
Dr. Bernard Nahlan, direc- 
tor diputado di iniciativa di 
malaria di e presidente Meri- 
cano a bisa. E1 a bisa cu e re- 
duccion mas probablemente 
tin di haci cu hendenan cu 
tin demasiado temor pa bay 
facilidadnan medico y no ta 
hayando tratamento di ma- 
laria. 

“E lo ta un fracaso di marca 
mayor di parti tur esunnan 
envolvi pa tin hendenan ta 
muri di malaria memey di e 
epidemia di Ebola,” el a bisa 
den un entrevista telefonico. 
“Mi lo ta sorpresa si no lo 
tin un aumento den mor- 
tonan innecesario di malaria 
memey di tur esaki y hopi di 
nan lo ta hendenan hoben.” 

Cifra semper lo ta un prome- 
dio na Guinea, unda mita di 
e 12 miyon hendenan no tin 
acceso na centronan medico 
y ta muri sin wordo registra. 
Un 15,000 hende di Guinea 
a muri di malaria aña pasa, 
14,000 di nan tabata mucha 
bou 5 aña di edad, segun 
Nets for Life Africa, un in- 
stancia di caridad basa na 
New York, dedica na pro- 


bruto segun nan tabata 
purba pa rescata pasa- 
heronan riba un ferry cu 
a coy candela na costa 


vee netnan como proteccion 
contra sangura pa habri riba 
camanan. Den comparacion, 
casi 1,600 hende na Guinea a 
muri di Ebola, segun estadis- 
tica di WHO (World Heath 
Organization). 

Malaria ta e causa mayor di 
morto den muchanan bou 
di edad di 5 aña na Guinea 
y despues di Aids, e causa 
primordial di mortonan di 
adulto, segun Nets for Life. 
Ebola y malaria tin sinto- 
manan similar, incluyendo 
kentura, mareo, dolor di 
cabes y musculo. Malaria 
ta wordo causa pa mordi di 
sanguranan infecta mientras 
Ebola por wordo contrai pa 
fluit corporal di un victima 
infecta - motibo pa dokter 
nan temor pa saca sanger pa 
haci test di malaria. 

Hendenan cu ta sufri di ma- 
laria ta teme pa wordo poni 
den un centro di tratamento 
di Ebola y centronan medico 
no ekipa pa trata Ebola cu 
ta nengando pashentnan cu 
sintomanan parecido na Eb- 
ola, dokternan a bisa. 
Cifranan di WHO di 
Gueckedou ta mustra cu 
hendenan biniendo pa ken- 
tura na october, 24% cu a 
test positivo pa Ebola tambe 
a test positivo pa malaria y 
33% di esunnan cu no tabata 
tin Ebola a test positivo pa 
malaria. 

Malaria a mata 38 dokter 
Cubano manda pa Guinea 
pa yuda combati e brote di 
Ebola. 

“Mayoria hende cu a yega na 
centronan medico pa Ebola 
pensando cu nan tin Ebola a 
termina di tin malaria,” Pat- 
rick Robataille, coordinador 
di Doctors Without Borders 
na Freetown a bisa. □ 


noord oost di Grecia bay- 
endo Italia. 

Segun medionan Italiano, un 
candela a sali for di e deck 
di e ferry cu tabata bayendo 
puerto Italiano di Ancona. E 
barco tabata tin 422 pasahero 
y 56 miembro di tripulacion 
segun Greek Merchant Ma- 
rine Ministry. E ministerio a 
bisa cu 2340 pasahero tabata 
Griego y cu e barco tambe 
tabata carga pasaheronan di 
Turkia, Italia, Albania, Suisa, 
Francia, Georgia, Belgica, 
Austria, Siria y otro paisnan. 
Pa mas o menos 5 pm dia- 
domingo, 161 hende a wor- 
do rescata di e boto, segun 


oficialnan Italiano. Pero e 
candela a bordo ainda no a 
wordo paga, nan a bisa. Mas 
di 300 hende ainda tabata a 
bordo. 

Oficialnan Italiano a bisa cu 
un pasahero a muri ora e ta- 
bata purba baha di e barco 
pero no tabata tin mas de- 
taye. Marino Italiano a bisa 
cu varios pasahero herida a 
wordo transporta pa hospi- 
talnan na Italia y e minister 
di defensa Italiano, Roberta 
Pinotti, a bisa cu e esfuer- 
sonan di rescate lo continua 
durante henter anochi. 

E ferry, yama “Norman At- 
lantic,” ta nabega bou di un 
bandera Italiano pero e trip 


aki tabata cumpra pa un 
compania Griego, ANEK 
Lines. E1 a pega candela mas 
o menos 35 miya noord di e 
isla Griego, Corfu despues 
di a bandona puerto Griego 
di Igoumenitsa diadomingo 
mainta. E compania a bisa 
den un declaracion, nan no 
a bisa kico a causa e candela. 
E yamada a drenta poco 
prome cu 5 am diadomingo, 
pidiendo pa tur barco den e 
canal di Otranto den region 
Puglia desvia di nan ruta pa 
asisti na e rescate. 

Minister di marina Griego, 
Miltiades Varvitsiotis, a de- 
scribi e rescate dificil y com- 
plica y marina Italiano a bisa 
diadomingo cu huma tabata 
stroba nan esfuersonan di 
rescate. 

Pasaheronan a haya refugio 
riba deck di e boto. Segun 
un pasahero femenino, yama 
Athina, e y 40 otro pasahero 
por a sinti e cayente di e can- 
dela riba deck prome cu nan 
por a subi e barconan di res- 
cate. “E deck tabata cayente y 
tabata kimando nos pianan. 
Nos no por a kere loke tabata 
sosodiendo,” el a añadi.Q 


unnu. 

Malaria matando miles mas 
cu Ebola na West Africa 

3er shock di un aerolinea di Malaysia 


Avion AirAsia cu 162 persona perdi 


JAKARTA, Indonesia 
(AP) — Un aña tragico pa 
trafico aereo na sur este di 
Asia a bira pio ainda dia- 
domingo na momento cu 
un avion AirAsia cu 162 
persona a disparce den 
awanan bruto di Indo- 
nesia, cu niun noticia to- 
cante su paradero despues 
di oranan largo di buskeda 
den aire y riba lama. 


Vuelo di AirAsia 8501 a dis- 
parce den espacio aereo yena 
cu nubianan di tormenta na 
caminda pa Surabaya, Indo- 
nesia, pa Singapore. Busca- 
donan mester a bataya contra 
yobida duro. E tragedia aki 
ta bin riba e desaparicion ai- 
nda inexplicabel di e vuelo di 
Malaysia Airlines 370 na luna 
di maart y bahada di vuelo di 
Malaysia Airlines 17 na luna 


di juli riba Ucraina. 

Na aeropuerto di Surabaya, 
famianan den shock tabata 
yorando segun nan tabata 
busca nomber di nan ser keri 
riba e manifiesto di e avion. 

Casi tur pasahero y miem- 
bronan di tripulacion ta pro- 
cedente di Indonesia cu ta 
bishita Singapore cu frecuen- 
cia, specialmente den dianan 
di fiesta. 

E Airbus A320 a sali diado- 
mingo mainta for di Indo- 
nesia su di dos ciudad di mas 
grandi y tabata mas o menos 
mita caminda pa Singapore 
ora cu el a disparce for di ra- 
dar. E avion tabata den aire 
durante mas o menos 42 
minuut. 

Djoko Murjatmodjo, Indo- 
nesia su director general di 
transportacion a bisa cu no 




suBmr 

e at tresh. 


SEASON'S GREETINGS NHU ALL GOOD NISUES 
FOR1HE NEN YEAR FRON OUR FANULY10 YOURS 


DECEMBER 01 

7,30am - 3.00 pm 


0PENINGS SCHEDULE 
JANUARY 01 

We are closed 


JANUARY02 

Businessas usual 

/ 


A / .. \ \ f/ . ✓ . 

, Mi V/ •/* . - - 

CtiraCabaÁ- Savaneta - SantaCruz - Paradera Seaport - Alliambra - Palni Seach 



tabata tin señal di soccorro. 
Ultimo comunicacion entre 
e cockpit y toren di control 
tabata 6:13 am, ora un di e 
pilotonan “a pidi pa evita nu- 
bianan door di hala na man 
robes y di bay mas halto te na 
34,000 pia (10,360 meter),” 
Murjatmodjo a bisa. E tabata 
ultimo mira riba radar pa 6:16 
am y a disparce un minuut 
despues, el a bisa prensa. 

Indonesia, Singapore y Ma- 
laysia a lansa un operacion 
di buskeda y rescate banda di 
Belitung island den lama di 
Java, e area unda e “jetliner” a 
perde contacto cu tera. 

E buskeda den aire a keda 
suspendi diadomingo anochi 
y mester a inicia bek dialuna 
mainta, Achmad Toha di In- 
donesia su agencia di search- 
and-rescue, a bisa. Algun 
boto a continua e buskeda 
den oranan di marduga, el a 
bisa. 

CEO di AirAsia group, Tony 
Fernandes a bula pa Surabaya 
y a bisa den un rueda di pren- 
sa cu e enfoke ta riba buskeda 
di esunnan perdi y nan famia 
y no riba e causa di e inci- 
dente. 

“Nos no tin niun idea na e 
momentonan aki kico a bay 
robes,” Fernandes a bisa, un 
comerciante di Malaysia cu 
a funda e compania na 2001. 
AirAsia basa na Malaysia tin 
un bon record di siguridad y 
nunca antes a yega di perde 
un avion. “Esaki ta mi pio 
nightmare,” Fernandes a 
tweet. 

Pero Malaysia mes a pasa 
den un aña catastrofico cu 
239 hende perdi di vuelo 370 
y tur 298 hende a bordo di 
vuelo 17 a muri despues cu 
e avion a wordo bombardia 
pasando riba teritorio rebelde 
na Ucraina. 

Vuelo AirAsia 8501 tabata 
riba su ruta segun planifica- 
cion pero a pidi pa cambio di 
ruta pa motibo di mal tempo. 
Sunardi, pronosticado na me- 
teo di Indonesia y agencia de 
Geofisica a bisa cu nubianan 
pisa a keda detecta mas o me- 
nos 13,400 meter (44,000 pia) 
na e area e momento ey. “Lo 
por tabata tin turbulencia, 
strena y bientonan horizon- 
tal como vertical den e tipo di 
nubianan ey,” Sunardi a bisa, 


cu manera mayoria hende di 
Indonesia ta uza solamente 
un nomber. 

E avion tabata tin un capitan 
di Indonesia y un co-piloto 
Frances, cinco miembro di 
tripulacion y 155 pasahero, 
incluyendo 16 mucha y un 
infante, e aerolinea a bisa 
den un declaracion. Den e 
pasaheronan tabata tin 3 sur 
Koreano, un Malasio, un per- 
sona di Inglatera hunto cu su 
yiu muhe di dos aña naci na 
Singapore, e resto tabata di 
Indonesia. 

AirAsia a bisa cu e capitan 
tabata tin un record total di 
a bula 6,100 ora pero Fer- 
nandes a bisa despues cu e ci- 
fra ta mas cu 20,000. E prome 
oficial tabata tin 2,275 ora to- 
tal. 

Miles di famianan tabata sinta 
na aeropuerto di Surabaya pa 
haya noticia di nan familiar. 
Algun tabata tin speransa cu e 
avion por a haci un aterisahe 
di emergencia un caminda. 
“Nos por djis ora y spera cu 
tur abordo ta sano y salbo,” 
un familiar a bisa. 

Indonesia su ehecutivo di 
search-and-rescue, Bambang 
Soelistyo, a bisa cu su agencia 
lo busca dialuna cu 12 barco y 
3 helicopter hunto cu 5 barco 
militar y algun barco di guera. 
Malaysia y Singapore ambos a 
planea pa despacha un avion 
C-130 y 3 barco. Australia lo 
yuda, el a añadi. 

E avion perdi a wordo entrega 
na AirAsia na october 2008 y a 
avion a acumula mas o menos 
23,000 ora di vuelo durante 
mas o menos 13,600 vuelo. 
Y a haya su ultimo servicio di 
mantenemento ultimo dia 16 
di november, segun AirAsia. 

E aerolinea cu a domina e 
mercado di vuelonan barata 
na sur este di Asia pa hopi 
aña, ta bula vuelonan cortico 
di algun ora conectando e 
region su ciudadnan grandi. 
Recientemente el a pura di 
expande den vuelonan mas 
largo bulando door di su 
compania ruman AirAsia X. 

Ferandes, kende ta e cara di 
AirAsia y un usuario activo 
riba twitter a causa controver- 
sia mas trempan den aña ora 
el a tweet incorectamente cu 
e vuelo di Malaysia Airlines 
370 a aterisa sano y salbo.Q 

Marlins 11/12 a cera aña cu cena di Pasco y Aña nobo 



ORANJESTAD - Diasa- 
bra anochi e team di Mar- 
lins 11/12 aña a yega hun- 
to pa asina tene nan cena 
di Pasco pero tambe nan 
por a dispidi di e aña un 
biaha mas hunto. 

Na e cena aki e muchanan a 
yega cu nan mayor pa asina 
por a disfruta di e anochi aki 


hunto cu nan coach. Du- 
rante e cena e muchanan a 
haya oportunidad di hunga 
riba nintendo, mientras cu e 
adultonan tabata combersa. 

Banda di 9:30 di anochi e 
muchanan a cuminsa haya 
nan cuminda pa asina nan 
por a cuminsa come. Despu- 
es cu a sinta e muchanan, 


mayornan tambe a haya e 
oportunidad pa saca nan 
cuminda pa asina disfruta di 
esaki. Durante e comemento 


por a mira con e muchanan 
tabata pasa pret, unda cu nan 
tabata conta chiste. 

Shahaira, mama di un di e 
hungadonan, tabata tin un 
sorpresa pa e muchanan. 
Despues cu tur hende a ter- 
mina di come, el a laga habri 


un pagara unda cu el a laga 
tur e muchanan para hun- 
to pa asina nan mes cende 
esaki. E muchanan a bira 
contento unda cu tur kier a 
cende e klapchinan. Na fi- 
nal e muchanan a cende e 
vuurpiilnan pa asina cera e 
final.Q 

Cena di Bispo di Pasco 



Den paisnan Latino 
Americano tin e tradicion 
cu dia 24 di december 
famia ta reuni pa tin nan 
Cena di Noche Buena, cu 
ta refleha riba Bispo di 
Pasco. 

Na Aruba esaki no ta un 
tradicion, pero algun 
famia ta haci esaki. Mayo- 
ria ta uza e anochi di 24 pa 
finalisa decoracion di nan 
cas otro ta bay Misa. Du- 
rante e cena aki famianan 
a haci intercambio di re- 
galo y e muchanan tin 
e oportunidad di drumi 
mas laat. 

Cena di Bispo di Pasco 

E cena diNoche Buena ta 
wordo celebra dia 24 di de- 
cember, Bispo di Pasco. E 
anochi aki ta e celebracion 
Cristian di cua ta e anochi 


prome cu Hesus a nace. E 
custumber ta varia den pais- 
nan, pero ta bastante comun 
di tin un reunion familiar. 
Aki famianan ta yega hunto 
pa come pero tambe pa haci 
intercambio di regalo. E fi- 
esta aki ta wordo considera 
manera un fiesta di caracter 
cultural y familiar. E religion 
di Testigo di Jehova no ta 
celebra e Noche Buena, pa- 
sobra nan ta considera esaki 
di caracter pagano. 

Celebracion den 
diferente pais 

Na Mexico ta custumbra 
presenta obranan teatral cu 
ta representa e nacemento 
di Hesus, di cua tin biaha 
ta añadi tokenan comico y 
di politica actual of social. 
Tambe ta celebra tradicional 






“posadas,” den cua ta mus- 
tra e historia di Maria y Jose, 
ta resa rosario y despues ta 
kibra e piñatanan. Durante e 
fiesta aki tin ponche, buñue- 
lo y tamales pero tambe ta 
integra reyeno di diferente 
carni y fruta. E fiesta ta bay 
te den oranan di anochi laat. 

Na Paraguay ta un cus- 
tumber di pone simannan 
prome cu Pasco e pesebre 
tipico Paraguayo, unda cu 
ta pone cada figura, fruta, 
flor di coco, etc. Durante e 
dia ta prepara cuminda friu 
pa comparti cu e famia y ta 
custumbra di tira klapchi 
wardando e momento di 
nacemento di Hesus. 

Na Venezuela, Colombia, 
Ecuador, Bolivia y Peru e 
custumber ta prepara desde 
algun dia prome di e “nace- 
mento.” Ta prepara e pese- 
bre, pero tambe e kerstboom 
decora cu bala, luznan di 
colo, slinger, etc., unda cu ta 
pone e regalonan cu lo wor- 
do intercambia. 

Dia 24 anochi ta tene un 
cena familiar cu galiña di 
Nochi Buena, appelmoes, 
salada, paneton, chuculati 
cayente y biña.Q 

Minister Dowers: 


“Lo no stop te ora soluciona e retonan riba adictonan ambulante” 






parti di negoshinan pa alivia 
e situacionnan aki y si e 
situacion no conoce un me- 
horacion, e lo pone un team 
special riba caya pa check di 
cua negoshi e sushedad ta bin 
y lo traha proces-verbaalnan 
grandi pa e negoshi(nan) aki. 
Tambe lo combersa cu min- 
isterio publico pa wak ki op- 
cionnan tin pa por actua mas 
severo den e casonan cu ta 
keda ripiti y no wordo solu- 
ciona. 

Minister Dowers ta apela 
na tur miembro di nos co- 
munidad pa cada uno di nos 
contribui na preveni e prob- 
lemanan cu tin actualmente, 
particularmente e comercian- 
tenan, pasobra ora acomoda 
e adictonan nan ta sinti co- 
modo, nan ta sigui aglomera 
y ta sigui forma un molester y 
peliger pa e trahadonan, otro 
doño di negoshi y ta menasa y 
core cu clientenan. 

E minister a comenta cu nan 
ta spera di haya cooperacion 
mas estrecho cu comercio 
y cu comercio lo avisa nan 
tambe pa nan por actua y 
tuma pasonan pa cu preven- 
cion y no lo tin mester mas 
den futuro pa cada biaha mo- 
bilisa teamnan grandi pa haci 
limpiesa mas. 

Minister Dowers a conclui 
bisando cu e tin un compro- 
miso fuerte cu nos comu- 
nidad y no lo stop esfuerso- 
nan te ora e problemanan aki 
wordo resolvi.Q 


Minister di Husticia mr. 
Drs. Arthur Dowers a 
bishita algun di e areanan 
unda ta sintiendo e efec- 
tonan negativo cu concen- 
tracion di adictonan am- 
bulante ta causando. Riba 
diahuebs e mandatario a 
bay cu un team di Serli- 
mar pa haci e area limpi 
y personal di Fundacion 
Elizier, cual ta traha riba 
tereno di rehabilitacion y 
cuido despues di adicto. 


curatela y pa yuda esunnan cu 
problema psikiatrico pa wor- 
do interna den un facilidad, 
unda nan ta haya asistencia. 
Pa cu a adictonan cu no tin 
famia cu por of ta dispuesto 
pa atende cu nan, “nos mes lo 
bay atende cu nan,” e minis- 
ter a bisa. 


Minister Dowers ta gradici 
e dos instancianan aki, in- 
cluyendo ministerio di infra- 
structura, pa na cooperacion 
pa yuda resolve e retonan aki, 
esta di elimina e sushi den ci- 
udad y atende cu e adictonan 
ambulante cu ta causando 
molester. 

E mandatario a splica cu a 
palabra cu e fundacion, cu 
nan lo haci intentonan pa 
haya e adictonan acepta pa 
tuma tratamento boluntari- 
amente y a atende tambe cu 


mes por a mira tin hopi, nan 
ta agiomera hopi sushi, hopi 
cosnan cu no ta bon. Nos a 
piki tur esey y instruccion na 
polis ta pa cada tanto rato nan 
pasa tira bista si nan ta eynan 
y percura pa nan no por per- 
manece riba tereno publico 
of tereno priva,” Minister 
Dowers a bisa. 

E adictonan ambulante ta 
molestia hende, ta horta den 
auto, den cas y negoshi y 


e departamento di pone bou 
curatela pa percura y atende 
cu e adictonan cu no ta acepta 
e oferta pa tratamento bolun- 
tariamente. 

Minister Dowers ta splica 
cu diahuebs a dicidi pa Polis 
core cu un hoben adicto in- 
mediatamente for di e area, 
pasobra cu e tabata den un 
condicion hopi malo, bou 
di condicionnan cu simple- 
mente “no por.” Polis a bay 
cu su persona y lo cuminsa 
un proceso pa determina con 
pa yuda e hoben aki. 

Tambe a papia cu un otro 
adicto y ofrece tratamento. 
Minister a splica cu cerca 
e persona aki ta bisto cu tin 
problema mental y si e no 
bay boluntariamente pa trata- 
mento, e mes lo emiti un 
ordo pa e wordo tuma den 
tratamento. 

“Banda di esey nos lo bay 
tambe mira con lo bay atende 
cu e otro gruponan cu ta riba 
caya. Pasobra manera boso 


un forma responsabel, Min- 
ister Dowers a subraya. 

E1 a pidi pa no laga of paga 
chollernan pa tira sushi afo 
sin supervision, pasobra nan 
ta tira e sushi riba tereno pu- 
blico y ta causa extra molester 
pa tur hende, tanto cliente, 
como empleadonan y e ne- 
goshinan mes. Ademas, el a 
agrega, pa tampoco laga e pal- 
etnan cu a bin cu carga unda 
cu ta benta, pasobra e adic- 
tonan ambulante ta coy esaki- 
nan y ta traha luganan pa nan 
drumi unda cu ta, treciendo 
mas sushedad y molester. 

Materialnan di construc- 
cion uza cu ta procedente 
di negoshinan tambe ta un 
otro grupo di desperdicio cu 
ta wordo haya tur caminda 
benta y esaki tambe mester 
wordo elimina mas pronto 
posibel. 

Minister Dowers a bisa cu 
ta conta cu e cooperacion di 


E titular di husticia a indica 
bon cla cu e problematica di 


aunke ta un dolo di cabes pa 
resolve e problematica aki, no 
tin espacio pa entrega, Min- 
ister Arthur Dowers a sub- 
raya. E1 a añadi cu lo sigui 
move den e area, lo sigui haci 
limpi, lo sigui papia cu e adic- 
tonan ambulante pa na acepta 
tratamento y lo sigui haci tur 
esfuerso te ora cu nan mes 
compronde cu loke ta pas- 
ando y loke nan ta haciendo 
no ta aceptabel. 

Minister Dowers a expresa 
cu ta pidiendo cooperacion 
di e famianan di e adictonan 
pa cu pone e adictonan bou di 


adicto ambulante/choller ta 
tuma esfuersonan serio di 
parti di diferente grupo di 
interes y instancia y esaki ta 
inclui e comerciantenan mes. 
E mandatario a haci un apela- 
cion fuerte na comercian- 
tenan den centro di Oranjes- 
tad, den Caya Betico Croes y 
e area rond di dje cu un con- 
centracion di actividad com- 
ercial pa nan cooperacion. 

No ta solamente e choller ta 
produci sushi, pero tambe e 
tiendanan y otro negoshinan 
y mester percura pa e desper- 
dicio wordo deshaci di dje na 

Muchanan 
di Marlins a 
cera aña 2014 


Lesa pagina B2 


Directiva di 
SC Bubali ta 
satisfecho 


Lesa pagina B3 




Dos dia ntas di exposicion pa Casa Cuna 



Un amigo di Casa Cuna a organisa un exposicion 
na su cas na Seroe Pita 34 C, caminda lo bay tin 
mas cu 20 diferente kerstboom, cu diferente tem- 
anan y cu diferente color di luz y adorno. 

Tambe ta bay tin varios otro cos di hunga di Pasco, 
cu ta canta, papia y conta storianan. Esaki ta algo 


cu bala la pena sigur pa tur famia di Aruba, pasa 
wak, un mundo total di Pasco. Fundacion Casa 
Cuna Progreso ta un internaat pa muchanan entre 
0-8 aña cu ta cuida y guianan muchanan cu no 
por biba na nan cas propio pa un motibo of otro. 
Pero tambe e fundacion ta pa yuda guia mayor- 
nan. Awe y mañan ta e ultimo dos dianan pa e ex- 


posicion aki cu ta entre e oranan di 1 'or di merdia 
pa 4'or di atardi (special pa e chikitinnan) y entre 
ó'or di atardi pa 9'or di anochi. E exposicion aki 
ta gratis, pero cu e meta pa recauda fondo pa e 
muchanan di Casa Cuna, unda cu na final di e 
exposicion ta bay tin e cas di Casa Cuna pa tur cu 
kier, por deposita algo aden.Q 

Grandmaster Chaco Cornelio 
ta cera aña cu campeonato Pan 
Americano na Oregon 


Un biaha mas señor Cha- 
co Cornelio ta luci como 
referee na campeonato 
G1 na nivel internacional, 
e biaha aki na Portland, 
Oregon. Señor Chaco 
Cornelio cu ta un referee 
di Taekwondo hopi activo 
a wordo a punta pa referee 
na e ultimo campeonato 
organisa pa Pan Ameri- 
can Taekwondo Union. 


Na e campeonato aki a bin 
tende di otro referee na cu 
señor Chaco Cornelio ta 
wordo yama e Leyenda di 
Aruba. Esaki debi cu señor 
Chaco tin hopi titulo riba 
su nomber y dignamente ta 
representa Aruba tur rond di 
mundo. 

Un ser humilde, honesto 
y semper imparcial den su 


decisionnan di arbitro. Mas 
respet y admiracion ta esun- 
nan na nivel internacional cu 
ta aprecia señor Chaco Cor- 
nelio y mas ainda di comparti 
cu experiencia riba cancha di 
taekwondo. Pabien di Noord 
Taekwondo Center. 

Un plakkaat di aprecio a wor- 
do entrega na dje pa su partic- 
ipacion na e campeonato. □ 

A pesar di aperde invicto contra di RCA 

Directiva di SC Bubali ta satisfecho cu hungadonan 



ORANJESTAD- Direc- 
tiva di SC Bubali ta suma- 
mente contento y satis- 
fecho cu resultadonan di 
e ekipo division di Honor, 
cu e finalisa e prome buel- 
ta na di tres puesto, cu un 
total di 20 punto. 

Den su ultimo wega di 
prome buelta, Bubali a bin 
perde su status di invicto 
contra di RCA cu anotacion 
di 3-0, pero sin duda e or- 
guyo di Noord a bin logra 
un tremendo resultado den e 
prome buelta y ta para solido 
pa logra clasificacion pa e se- 
rie di play-off. 

Un cambio grandi si tuma na 
consideracion e desaroyo di 
e ultimo dos temporadanan 
caminda Bubali a lucha in- 
tensamente pa permanece 
den division di Honor, pero 
caminda den e actual tempo- 
rada, a cambia e situacion y 
a converti su mes den e gran 
sorpresa di e prome buelta. 
Un cambio cu no solamente 


a beneficia Bubali, pero tam- 
be e federacion di futbol di 
AVB ya cu fanaticonan di e 
ekipo di Noord, a cuminsa 
asisti masalmente na wega di 
nan ekipo faborito. 

Na inicio di temporada Di- 
rectiva di SC Bubali a inicia 
c’un proceso pa eleva e nivel 
di e ekipo di division di Hon- 
or, pa trata di pone Bubali na 
e nivel cu semper tur hende 
ta spera cu e ta y a logra di 
haya refuerso di entre otro 
rumannan Maurice y Daniel 
Escalona, mientras cu tambe 
a logra di haya e centro del- 
antero Tyrone Maria hunto 
cu e hoben Victor Garcia y 
Dolfito Jacobs kende a re- 
gresa Bubali bek mientras cu 
durante cu e campeonato a 
inicia, a logra tambe di haya 
e portero Angelo Roga. 

Bubali a inicia e temporada 
cu un victoria grandi riba e 
debutantenan di San Nicolas 
y despues ta logra di empata 
contra di La Fama y Dakota 


den su prome tres encuen- 
tronan. Di eynan SC Bubali 
ta logra un racha di cinco 
triunfo sigui, entre nan un 
triunfo di 4-1 riba e actual 
campeon di Aruba, Britannia 
pa asina acumula un total di 
20 punto y a bira dado mo- 
mento e unico ekipo invicto 
di division di Honor. 

Den su ultimo compromiso 
pa termina e prome buelta, 
Bubali ta cay venci contra di 
RCA pero a keda na tres luga 
solamente dos punto aleha 
for di e prome luga RCA y 
un punto for di Britannia cu 
ta na di dos puesto. Un posi- 
cion hopi fuerte y cu ta habri 
posibilidad grandi pa Bubali 
logra hinca su mes un biaha 
mas den e serie di play-off di 
division di Honor despues di 
casi cinco aña. 

“Sin duda algun directiva di 
Bubali ta sumamente satis- 


fecho cu e loke e ekipo di di- 
vision di Honor a bin ta haci- 
endo den e actual temporada 
y ta algo cu a traha duro pa 
logra esaki. 

Bubali semper a conta cu un 
fanaticada hopi grandi y leal, 
kendenan tambe kier mira 
bon futbol y sin duda nos tin 
un grupo na e momentonan 
aki, cu ta hopi uni, ta sali bon 
cu otro y tin alegria den nan 
wega un biaha mas. 

Nos tin un staf tecnico di- 
rigi pa Harold Faro y asisti 
pa Elvis Tromp, cu ta trah- 
ando duro cu e muchanan y 
preparando pa e di dos buelta 
caminda sin duda e weganan 
lo bira mucho mas fuerte y 
complica. Sinembargo di- 
rectiva tin pleno confiansa 
cu SC Bubali lo sigui dilanti, 
sigui progresa den division 
di Honor pa asina nos ekipo 


grandi sirbi como idolonan 
pa nos divisionnan di lifida 
caminda tambe Bubali a con- 
oce un desaroyo hopi amplio 
den ultimo añanan. 

Aña pasa nos ekipo di SC 
Bubali Dama a logra e titulo 
maximo di futbol di Aruba y 
nos ta spera cu e ekipo di di- 
vision di Honor lo por sigui 
cu e ehempel aki. 

Na mes momento directiva 
di Bubali kier a gradici tur fa- 
natico cu ta bayendo stadion 
pa sostene nos muchanan y 
nos ta kere cu e grupo aki lo 
sigui crece pa e di dos buelta 
caminda nos tur hunto lo 
traha duro pa Bubali logra un 
titulo di campeon despues di 
40 aña. E ultimo y unico ti- 
tulo cu Bubali a logra tabata 
na 1975 y awor ta mas cu bon 
tempo pa Bubali bolbe bira e 
miho di Aruba,” Presidente 
Ryan Figaroa a mustra.Q 

Copa E Gran Dama di Aruba Softball Bond a clausura 



Aruba Softball Bond (ASB) trahando duro 
henter aña pa hiba e deporte di softball na 
otro nivel. Asina Aruba Softball Bond a cera 
aña 2014 cu un torneo internacional Copa E 
Gran Dama Maka Flanegin. 

E torneo aki 2 ekipo di Republica Dominicana mas 
un fuerte ekipo di Bonaire a bin Aruba bin com- 
peti pa duna extra balor na e torneo. Idea di Aruba 
Softball Bond tapa duna e pre seleccion masculino 
suficiente wega como ekipo. Pre seleccion ta den 
fuerte preparacion pa un campeonato entre islanan 
di Caribe organisa pa Ecasc reconoci pa ISF cual 
campeonato lo tuma luga na maart 2015. “Danki 
sigur na Heineken cu ta duna balor na nos atleta- 
nan,” segun president di ASB, Endy Croes. 


E pre seleccion Masculino alabes a hunga 2 wega 
di fogeo di fastpitch contra e fuerte ekipo Domini- 
cana Los Fuertes, unda Aruba a logra 2 victoria 
3-1 y segundo wega 7-6. Tambe pre seleccion na 
participa activamente como ekipo den e torneo y 
a logra gana tur su weganan y a pasa pa fmal con- 
tra e fuerte ekipo di Aruba esta Redskins. Den un 
fmal dramatico Redskins ta sali fuerte y anota 6 
careda den e prome dos inning nan. Pre seleccion 
di Aruba ta haci ahustacionnan mediante su coach 
Octavio y ta rally poco poco pa yega cerca. 

Den bom di 6 inning Kenny Hartta conecta home 
run cu un na base pa empata e wega y den bom di 
8 inning Eddie Flanegin ta conecta hit di oro pa 
pre seleccion titula campeon invicto den e torneo 




aki. Sigur seleccion a hunga bastante wega y ta e 
caminda cu nos mester cana pa prepara e seleccion 
aki debidamente. Pre seleccion Masculino Campe- 
on, Redskins sub campeon y Eddie Flanegin ta bay 
cu e premio di hungado mas valioso. 

Na fmal Directiva di Aruba Softball Bond hunto 
cu president Endy Croes y Benny Flanegin a haci 
entrega di e premionan. Aruba Softball Bond cu 
un aña 2014 super exitoso cu masha hopi activi- 
dad pa su atletanan. Den 2015 lo tin un programa 
pisa pero importante tapa brinda nos atletanan lo- 
cal tanto femenino como masculino e oportunidad 
pa desaroya nan nivel y competi na nivel den nos 
region. □ 


Royal Power a cera aña na grandi 



Manera ta un tradicion y 
custumber formando par- 
ti di nos cultura di Aruba 
mayoria companianan, 
Federacionnan, ekiponan 
deportivo y diferente gru- 
ponan den comunidad ta 
organisa un cena di Pasco 
den luna di December 
como muestra di gratitud 
pa tur e esfuersonan haci 
durante aña pero tambe 
pa prepara pa nacemen- 
to di niño Hesus y cel- 
ebracion di Pasco. Royal 
Power ya pa hopi aña ta 
brinda su miembronan 
un cena den forma di un 
fiesta. 

E aña aki den Trappers Club 
na Sta. Cruz acompaña pa di 
TST Band y un tremendo 
catering di nan amigo Pierre 
Croes Royal Power tabata 
tin su “Christmas Bash.” 



Como kier ya cu esaki no ta 
solamente un cena di Pasco, 
pero por ehempel propio 
hungadonan ta duna parti di 
nan talento extra cual ta bira 
e anochi aki uno hopi hu- 
moristico terminando den 
un fiesta popular. Jimmy 
Tromp por ehempel ta duna 
les na su amigonan con ta 
baila salsa pero tambe tabata 


tin otro seccionnan durante 
anochi manera un eleccion 
entre hungadonan 4t You got 
the Look”pa e style di cabey 
mas bunita. 

Por ehempel sanger hoben- 
nan di Royal Power manera 
Echi, Pelayo ,Nehomar, Di- 
jendrick, Kumar, Eldrick ta 
algun nominadonan cu a do- 
mina e area aki cual den un 
articulo separa nos lo bay den 
mas detaye dunando resulta- 
do di e eleccion y e ganado 
absoluto. Asina tin diferente 
actividadnan durante henter 
anochi cual ta haci esaki 
mucho mas cu solamente un 
cena di Pasco y corectamente 
directiva a cambia e nomber 
pa “Christmas Bash 2014”. 
Desde 8’or di anochi te cu 
3’or di marduga e muchanan 
a gosa un mundo den com- 
pania di nan famia. Old Parr 


y Heineken tabata combina- 
cion di e anochi aki unda na 
fmal hungadonan y famia a 
gosa un mundo di e forma cu 
e anochi aki a desaroya. 

Royal Power a competi den 
2013 den campeonato di 


Fastpitch di Aruba Softball 
Bond a recupera nan titulo 
di campeon. Royal Power a 
competi den Champ of the- 
Champs e torneo interna- 
cional di mas grandi den re- 
gion al momento y aki tambe 
a logra e titulo maximo di 
campeon. Royal Power a 
competi den Copa Noord 
y a ki a titula sub campeon 
indicando cu den tur fmal 
nan grandi den 2014 un bes 
mas Royal Power tabata t’ey. 
President di Royal Power 
Endy Croes hunto cu miem- 
bro di directiva Poy Flanegin 
a gradici tur atletanan pa nan 
aportacion y tambe e señor- 
anan kende tabata tin hopi 
pasenshi henter aña. Final- 
mente a splica cu plannan ta 
grandi pa 2015 y cu pronto 
despues di carnaval Royal 
Power lo drenta bek den 
campo di preparacion pa cu 
aña 2015.□ 

Sara Hector a gana e Mundial di muhe di ski 


KUEHTAI, Austria (AP) - E Sueco Sara Hec- 
tor a logra ayera su prome victoria di e Copa 
di Mundo di ski alpino, ora cu el a gana im- 
pone e slalom grandi di Kuehtai, riba e local 
Anna Finninger y e Mericano Mikaela Shif- 
frin. 

Hector di 22 aña, a gana e test cu un tempo di 


2:17.61, lagando Finninger na 9 miliseconde y 
Shiffrin, cu tabata e mas lihe den e prome manga 
na 18. E prome exito aki den e circuito mundial ta 
confirma e desaroyo den e disciplina di e Sueco, cu 
ya a sorprende den e grandi anterior, cu a wordo 
teni na Are, el a termina na di shete luga compar- 
tiendo e posicion cu e Suisa Dominique Gisin. 


Den e general, Maze a sigui como lider, cu 692 



punto, hopi dilanti di Finninger (487) y Shiffrin 
(345), e Mericano Lindsey Vonn (312) y e Aus- 
triaco Kathrin Zettel (306). Den e clasificacion di 
e disciplina, e Austriaca Eva-Maria Brem, vencedo 
den Aspen na fmal di november y di cuater ayera, 
kende ta manda den e tabla, cu 270 punto, riba 
Finninger (242) y Shiffrin (226).Q 




Southampton ta keda lider di Liga Premier Chelsea 


SOUTHAMPTON, 
Inglatera (AP) - South- 
ampton a keda, lider di 
e Liga Premier Chelsea, 
ayera, aunke nan tabata 
tin un hungado mas cu 
e oponente den e ultimo 
minuut y e marcado a 
termina empata na 1-1. 
Na Manchester, e Man- 


chester City a benta un 
bentaha di dos gol afo y a 
permiti cu Burnley, pen- 
ultimo di e rango, empata 
e wega na 2-2. 

Cu e resultado di campe- 
onnan defensor, dirigi pa e 
Chileno Manuel Pellegrini ta 
sigui tres punto tras di Chel- 


sea. Sadio Mane a pone den 
bentaha Southampton na 17 
minuut di wega cu su di dos 
gol den dos wega ora di ricibi 
un pase di Dusan Tadic y a 
tira e bala riba e cabes di e 
keeper Thibaut Courtois. 

Southampton a tira e atake 
den e prome mita pero 
prome cu e descanso e wega 
ta bolter. Chelsea ta empata e 
wega. Eden Hazard ta ricibi 
un pase di e Spaño Cesc Fab- 
regas y ta tira e angulo super- 
ando e keeper Fraser Forster. 

Chelsea a tuma control di e 
wega den e di dos mita, pero 
no por a vence e resistencia 
di Southampton, aunke ta- 
bata tin e expulsion di e me- 
dio campo Morgan Schneid- 
erlin, kende na 89 minuut a 
ricibi un di dos carchi geel y 
mester a sali di e cancha. □ 






Ganong a gana e 
competencia di Santa 
Caterina den ski 


SANTA CATERINA VALFURVA, Italia (AP) - E 
Mericano Travis Ganong a gana ayera e bahada 
di Santa Caterina di Valfurva, valido pa e Copa di 
Mundo di ski alpino, mientras cu e Noruego Rjetil 
Jansrud, lider di e clasificacion general y di discip- 
lina, solamente por tabata na di 17 luga. 

E Mericano ta logra na su 26 aña su prome victoria di su 
careda, cu un tempo di 1:32.42, di ta 9 mili seconde mas 
lihe cu e Austriaco Matthias Mayer, di dos y 21 mili sec- 
onde mas lihe cu e Italiano Dominik Paris.Q 

Accident na e crusada di Steenweg cu Kruisweg 



ORANJESTAD - Mas o menos 2or y mey di 
merdia, ta sucede un accidente na e crusada 
di Steenweg y Kruisweg. Mesora a pidi pa 





presencia di polis y ambulance. Na yegada 
nan ta bin topa cu un accidente pisa camin- 
da un di e chauffeurnan a keda pega riba e 
sienta patras, personal di ambulance no por a 
saca e victima y nan a pidi pa ekipo special di 
brandweer. 


Na yegada nan a corta e porta pa por saca e chauf- 
feur di e auto. Un auto di huur Toyota blauw di 
Amigo Carrental tabata biniendo di pabou cu un 
velocidad halto y na e crusada e no a duna prefer- 
encia na e Chevrolet berde cu tabata biniendo di 
pazuid y ta dal contra dje. E impacto a pone cu e 
Chevrolet a bay dal contra un palo di luz y a benta e 
parti ariba di e luz abou. E chauffeur di e Chevrolet 
a bay cay te riba e sienta patras di e auto. E chauf- 




feur di e Toyota no a resulta herida, pero e chauf- 
feur di e Chevrolet si. Ambulance a trata e chauf- 
feur na e sitio y despues a transporte pa hospital. 
Presencia di Elmar tambe a wordo pidi pa motibo 
cu e palo di luz a dobla.Q 



Auto ta dal tras di jeep, un persona a keda herida 



ORANJESTAD - Un Mercedes Benz a keda 
completamente kibra diaranson atardi, ora 
cu e señora tras di stuur no a paga tino riba 
trafico su dilanti y a dal tras di un jeep. 


E impacto tabata fuerte unda e dama chauffeur den 
e jeep a haya golpi y no tabata por a move. Ambu- 
lance a acudi na e sitio y personal di ambulance 
a atende e chauffeur y a hiba e victima Hospital. 




Mientras cu Polis di trafico a yega y a tuma e da- 
tonan. E jeep no a haya mucho daño, pero e Mer- 
cedes Benz a keda kibra na e parti dilanti.Q 

Homber ta haya mercancia 
horta den cas di ladron 

SABANA BASORA— Central ta manda Polisnan na Sabana Basora, pa cos- 
nan cu a wordo haya. Na e sitio, e homber B, ta bisa cu dia 22 di december, 
ladronnan a kibra den cas di su suegro na Pos Chikito. Pa medio di informa- 
cion, el a haya sa cu e articulonan ta na Sabana Basora. Dor di esey, B, a bay na 
e cas, y ora cu el a cana patras di e cas, el a mira dor di e bentana pariba di e cas, 
e flat screen preto cu el a reconoce di su suegro. Polisnan a detene e mucha 
homber J.R. kende ta habitante di e cas, na e sitio, pa ladronicia. Q 

Drechamento di auto ta causa 
problema pa bisiña 

SABANA LIBER—Central a manda Polisnan na Sabana Liber pa molester 
di huma. Na e sitio, a resulta cu ta na Royal Carrental. Polisnan a topa un 
Chevrolet Equinox, cu tabata saca hopi huma, cu ta ocasiona molester pa e 
bisiñanan mas cerca. Polis a papia cu e trahado di e luga, e muhe J, kende ta 
bisa cu un di nan mecanico ta drechando e auto. Polisnan a splica J, cu mester 
busca otro sistema pa drecha nan autonan di huur, mirando cu e bisiñanan ta 
haya molester y ta malo pa nan salud. Q 

Problema entre bisiña na 
Malibu Hotel 

ORANJESTAD— Central ta manda Polisnan na Malibu Hotel pa un pelea 
entre bisiña. Na e sitio, Polis a papia cu e muhe G,kende a bisa cu e y su bisiña 
tin un pleito cu otro. Tambe G, ta bisa Polisnan cu siman pasa dos homber di 
habla Spaño a drenta den su restaurant y a cuminsa filma G, cu nan celular. 
Ora cu G, a puntra nan kico nan ta haciendo,nan a contesta cu nan ta midi- 
endo. Segun G, a bisa cu na Venezuela “midimento” kier men cu nan a bin 
controla pa nan bin haci algo malo. E bisiña no tabata na cas .Polisnan a bisa G, 
si e ta sinti su mes menasa, pa duna un keho na Recherche. Y tambe Polisnan 
a bisa G, pa e yama warda ora cu e bisiña yega cas. Q 


Cacho ta sali di cura y 
morde peaton 

SHABA— E homber T a bay warda di Polis na Shaba y ta bisa cu e tabata 
cana cu un garetia banda di Kudawecha, ora cu diripiente el a mira un cacho 
blanco cu preto, a sali di den cura di e cas y a bin riba dje y a morde na su pia 
robes. E1 a haya un herida cu a keda sangra. Despues e doño a sali y a coy e 
cacho y a pone na cadena. T, kier pa Polisnan papia cu e doño, pa e tuma me- 
didanan contra e cacho. Polisnan a conseha e homber pa mesora e bay poli 
pa tratamento □ 

Dos ladron a keda graba riba video 

SAN NICOLAS— E homber G, a bay warda di Polis y ta duna keho di 
ladronicia. E ta bisa cu nan a kibra e cura di asbest y a drenta den su cura. 
Despues nan a forsa e porta dilanti, y a rista den henter e cas. G, ta bisa cu ta 
haya falta di un flatscreen Sony di 40 inch, un laptop preto marca Lenovo di 
15.6 inch y algun placa. E dos ladronnan ta graba riba e video. Recherche a 
wordo poni na haltura. Q 

Ladronicia den apartamento 

SAN NICOLAS— E homber S, ta duna keho di ladronicia di den su cas den 
Seroe Largo weg. E ta bisa cu nan a destrui e porta dilanti di e apartamento . S. 
no sa kico mas nan a horta, mirando cu e huurdo tin 6 pa 7 luna den exterior.Q 

Personal di siguridad ta ekiboca 
su mes cu cliente 

NOORD— Central ta manda Polisnan na Botica Santa Ana , relaciona cu un 
ladronicia. Eynan Polis a papia cu e manager, kende ta bisa cu na prome in- 
stante el a sospecha cu e muhe L, a coy un producto y a hinca esey den su tas. 
T, a mira esey riba e camara di siguridad. Ora cu e muhe a bay paga, T, a bisa 
e muhe pa e saca e producto cu el a horta di den su tas. E muhe a bisa T, cu 
esey no ta berdad. Ora cu T, a bolbe bay controla e grabacion, pa di dos biaha, 
el a constata cu realmente el a comete un eror y a pidi dispensa.Q 


Yiu kier mata su tata 


Muhe ta corta su pareha cu boter 


ORANJESTAD- Segundo 
dia di Pasco, pa mas o me- 
nos 6 ? or di mainta, pres- 
encia di polis ta wordo 
rekeri cu urgencia, na un 
cas den Dominicaweg, 
unda lo tin un persona cu 
lo kier mata un otro per- 
sona. 

Na yegada polis ta bin com- 
pronde cu ta trata di un yiu 
cu a yega cas bou influencia, 
a surgi un discusion entre 
e yiu y su tata, e discusion 
a bay for di man, cu e yiu 
kier a mata su propio tata. 
E patruya a yega na tempo, 



e yiu a keda deteni y polis a 
transporte pa warda di po- 
lis, unda e a haya un cuarto 
gratis pe sosega y despues lo 
mester duna cuenta di su mal 
comportacion.Q 




ORANJESTAD- Bispo di Pasco, algo 
prome cu meyanochi, Polis ta wordo 
manda cu hopi urgencia den Emmas- 
traat. 

Net un poco panort di Glen’s Corner, un 
pareha ta cuminsa bringa y e dama ta coy un 
boter kibra y ta corta su pareha na su garganta 
cu e boter. E homber a haya un corta serio 
na banda drechi di su garganta y esaki tabata 
sangrando masha hopi mes. 

Segun e dama kende aparentemente ta un 
prostituta adicto, e homber aki lo tabata tin 
su persona hopi cansa y el a fada di dje. 

Polis a detene e dama, y a transporte pa War- 
da di Polis na Shaba. 

Ambulance a trata e cabayero na e sitio y 
despues a transporte pa hospital. Esaki no 
ta prome biaha cu e pareha aki tin problema 
cu otro, na varios ocasion polis a yega di bay 
atende cu nan problemanan amoroso.Q 

LESA 


Señora Estel Wever a fayece 


Dia 26 di December ultimo suegra di 
lider di MEP Evelyn Wever-Croes a 
fayece na bunita edad di 95 aña. 

Sra. Estel Wever-da Silva de Freitas a nace 
na Surinam dia 9 di december 1919 di may- 
ornan procedente di Madeira. Sra. Estel a 
casa na Curaçao cu sr. Serapio Wever den 
feliz memoria y a bin biba na Aruba. Di e 
matrimonio a nace 12 yiu, di cual Kenneth 
Wever, casa di Evelyn Wever-Croes. 

Sra. Estel Wever semper tabata un sosten 
grandi pa su yiunan, pa nan famianan, y 
tambe pa su conociiy bisiñanan den Bon- 
temantelstraat. 

Entiero di sra. Estel Wever ta tuma luga 
diamars mainta llor saliendo di Aurora 
Funeral Home pa Santana na Playa. Opor- 
tunidad pa despedi di e defunto ta dialuna 
anochi di 7’or pa 9’or, y diamars mainta 
desde 9’or. 

Cu sra. Estel Wever sosega den Reino di 
Dios, y cu Dios duna su famianan forsa den 
e momentonan dificil aki. □ 



Anciano ta cay den baño 

JABURIBARI— Central a manda Polis na un cas na Jaburi- 
bari, pa un homber cu a bira malo. Na e sitio, Polis a papia cu 
e homber R, kende ta bisa cu el a bay baño y a cay abou. E ta 
sinti su mes malo y no por para mas. Polisnan a bula bentana 
drenta paden y a yuda e homber pa para. Ambulance a bin na 
e sitio y a transporte pa poli pa tratamento. E tabata keho di 
dolor na su heup. Ta trata di R, naci na Aruba di 81 aña.Q 

Candela na Calabas por 
poco a kima algun porco 

CALABAS— Durante patruya, Polisnan a mira huma den 
e bisindario di Calabas. Ora cu Polisnan a controla, a resulta 
cu riba e tereno na Calabas 35, tin un candela, y ta mustra cu e 
hendenan ta kimando sushi. Pa motibo di e cantidad di sushi, 
e candela a bira grandi y a bay cerca di e curanan traha di palet, 
den cual tin un cantidad di porco. Algun hoki a wordo habri, 
pa e porconan por a haya siguridad. Polis a papia cu e doño 
di e tereno, y di e porconan. E ta bisa cu no a cende e candela. 
E1 a bisa cu el a sali pa un ora y na momento cu el a bolbe, el 
a mira huma, pero no a bay mira. Polis a scual P, pa su falta 
di responsabilidad. Despues di un ora, brandweer a yega y a 
paga e candela.Q 


Bisiña preocupa pa ausencia di su bisiña anciano 


SAN NICOLAS—Central ta manda Polis na 
un cas den siman Platsstraat na unda un an- 
ciana supuestamente a bira malo. Polisnan a 
para dilanti e cas y ningun hende a sali pafo. 
E cas tin un cura y a porta di cura dilanti ta- 
bata na yabi. 

Riba e tereno tabatin diferente cacho, cu tabata 
purba morde e Polisnan, ora cu nan purba di yega 
cerca di e cas. Polisnan a papia cu e bisiña, kende 
ta bisa cu muhe cu ta biba den e cas yama J.M. y ta 
bisa cu un dia prome atardi, el a mira e persona. 

E ta bisa cu diabierna e no a mira J.M. y esey no ta 
normal. Tambe e bisiña a bisa e miembronan di 
misa, na unda J.M. ta bay a yama y a bisa cu nan 


Pasco of no, Propaganda pa hustifica Guera 
contra Rusia y Noord Korea ta sigui te inten- 
sifica, manera e informacion, analisis y con- 
clusionnan di e grupo di consehero academi- 
co Canades Mericano di ’Global Research’ 
ta mustra den e articulo detaya (publica na 
<www.globalresearch.ca>, un di e gruponan 
di consehero academico y di periodista inves- 
tigado internacional, cu ta forma e aproxi- 
madamente 5%- ? prensa alternativo’, cu no ta 
propiedad di ni controla pa gran capital di 
media multimiyonario na Merca, y na Eu- 
ropa. 

Tene cuidao ta trata di propaganda peligroso y 


no a mira J.M. E bisiña ta bisa cu el a yama J.M. 
diferente biaha y no a logra haya contacto cu su 
persona. 

Dos subrino di J,a bin na e sitio, y nan tambe ta bisa 
cu nan tabata busca contacto cu e tanta, pero no a 
logra. Un di e subrinanan ta bisa cu J.M. tin 70 
aña. Polisnan a nota cu e porta di cura no ta na yabi 
y a drenta den e cura, hunto cu e dos subrinanan. 

E subrinonan a calma e cachonan y Polisnan por a 
controla rond di e cas, tambe e porta y bentananan, 
cu tabata na yabi. Un di subrinonan a duna Polis- 
nan permit pa kibra un di e bentananan pa drenta 
paden. E subrinonan a bisa cu nan ta para respon- 
sabel pa e daño. Polisnan a drenta den e cas y un di 

Adriaan M. Moen: 

Ta troce e berdad 

perverso di parti di Merca como Estado (special. 
CIA y Pentagono), cual propaganda publico gen- 
eral, tene ignorante, ta acepta como veredicto y ta 
kere cu un fe 

Veligioso’, sin (por) cuestiona, relativa o rechasa, pa 
falta di informacion clave disponibel libremente, 
pero cu prensa comun y coriente no sa duna, paso- 
bra e ta bou di control di gruponan pudiente, con- 
servador, derechista y pro status quo di desigual- 
dad di propiedad y poder entre e tres clasenan 
social economico, cu ta forma sociedad na pais cu 
un sistema capitalista. 

ta recomenda bo consulta cu regularidad publica- 
cionnan na e website di 'globalresearch.ca'y lo bo 
haya un idea con prensa internacional, supuesta- 


e subrinonan a mustra Polisnan e porta di e camber 
di J.M, cu tabata na yabi. 

E subrino a duna Polisnan permit pa kibra e porta 
di e camber. Polisnan a scop e porta y a logra habri 
e porta. Polisnan a controla paden y no a haya J.M, 
den henter e cas. Polisnan a bay pafo y a bisa e 
subrinonan cu nan mester bay warda pa duna keho 
di desaparicion di J.M., pa traha un rapport. 

Na warda, Polisnan a bolbe yama e number di tele- 
fon di J.M. y e biaha aki si, el a contesta e telefon. 
E1 a bisa cu e ta bon y stabiel y e ta na cas di un 
amiga na Esso Heights. E ta bisa cu e no tabatin e 
celular banda di dje, pa tal motibo,e no a contesta. 
E1 a bisa cu e lo yama su famia y su bisiña pa bisa 
cu e ta bon. □ 


mente ’obhetivo y imparciaF, ripiti pa medionan 
di mal informacion local, ta manipula opinion di 
publico general, ignorando, no publicando infor- 
macion critico documenta pa 'prensa alternativo', 
cu ta libremente obtenibel riba internet: 
prensa local (corant, radio y television) 'sabiendo 
cu ta mal informa publico local tocante situacion 
y desaroyo politico economico 'den crisis' na otro 
pais, conforme interes di gruponan dje clase eco- 
nomicamente y politicamente dominante local- 
mente y den exterior, pa mantene sistema capi- 
talista na vigor, contrario na interes colectivo dje 
clase trahado en general y dje mita, cu ta biba bou 
di nivel oficial di 'existencia minimo' (scarsedad y 
pobresa), formando un mayoria di poblacion.Q 

PENSA 


Gobernador di Corsou Lucille George-Wout: 

Grupo di hoben den problema mester ta nos dolor y preocupacion 



WILLEMSTAD - “E gru- 
po di hoben cu ta den 
problema, mester ta nos 
dolor y preocupacion”. 
Asina Sra. Gobernador 
Lucille George-Wout a 
bisa den su discurso di 
Pasco cu a pone enfasis 
riba hubentud. 

“Tur aña di nobo e tempo- 
rada di Pasco di Nacemento 
ta trece nos na momentonan 
di reflexion. Momentonan 
caminda hunto cu esunnan 
mas yega na nos, nos ta para 
keto na loke nan a tuma luga 
den nos mes bida Y tambe 
rond di nos. Nos ta tuma 
tempo pa reflexiona riba e 
direccion cu nos bida nan a 
tuma Y direccion cu nos co- 
munidad ta tumando. Y ey- 
nan nos ta tuma na cuenta 
tanto e cosnan positivo, pero 
tambe e aspectonan cu ta 
menos positivo. 

Den nos comunidad nos no 
por cera wowo por ehempel 
pa e situacion cu un grupo 
mucho grandi ainda bou di 
nos hubentud ta haya nan 
mes aden. Hobennan cu tin 
dificultad pa adapta nan mes 
den nos sistema di enseñan- 
sa, cu ta causa molester; of 
hobennan cu riba edad ho- 
ben ta envolvi den actonan di 
crimen y tambe ta forma par- 
ti di e asina yama ‘gangnan’. 
E hobennan aki ta carece di e 
norma y balornan cu ta yuda 
nan scoge pa loke ta bon y 
como tal nan perspectivanan 
pa futuro tambe ta pinta scur, 
sin salida! 

E grupo di hoben aki mester 
ta nos tur su dolor y preocu- 


pacion y ohala cu den e aña 
nobo no solamente e cadena 
hudicial, pero mas ainda e 
sector social/pedagogico y 
educativo por pone cabesnan 
seriamente hunto pa di forma 
efectivo enfrenta e problema 
aki y habri perspectivanan 
nobo pa e grupo specifico aki 
bou di nos hubentud quo no 
mag sigui crece! 

Mester organisa pa duna 
sosten adecua na e hoben 
specifico aki. E hoben cu ta 
biba rabia, cu e sintimento cu 
e no tin nada di perde mas y 
cu niun caminda e no ta haya 
chens pa por coregi su mes, 
pasobra hopi biaha no tin 
of tabatin un instancia, un 
hende, sea mama, tata, wela, 
juffrouw of meneer di scol, 
tio of tanta cu tabatin tino 
con pa guia den su situacion 
specifico. Mayoria biaha ta 
riba caya e hoben a topa si, 
esunnan cu mescos cu ne, cu 
no tin cu nes tampoco kico 
para di nan bida y hunto nan 
ta sostene otro den cosnan 
robes. 

Nos comunidad tin e prob- 
lema serio aki cu mester 
atende urgente cu tur medio 
na nos disposicion pa e no 
sigui crece. Na otro banda 
nos ta mira y reconoce tam- 
be, cu hopi ta nos compatri- 
otanan cu na un forma bri- 
yante y sin busca probecho 
personal ta envolvi nan mes 
den trabou boluntario bou di 
hubentud riba diferente tere- 
no y asina evita cu mas di nos 
hobennan pa falta di guia ad- 
ecua, ta subi of sigui e camin- 
da negativo cu mi menciona 
caba. Den nos bisindario nos 


tur conoce hobennan cu ta 
resalta den nan desaroyo per- 
sonal, na scol, den nan famia, 
den nan bario, nan club di 
padvinder, club di bala, den 
diferente formanan di arte 
etc. 

Tambe for di barionan y for 
di casnan menos privilegia, 
nos ta mira gran parti di nos 
hobennan cu pesar di tur cos, 
ta pusha pa bay dilanti y asina 
supera tur loke tin den nan 
contra! Ta un bon trainer, 
hunto cu mayornan y otro- 
nan cu a duna hopi tempo 
y dedicacion di nan mes na 
nos hungadonan di baseball 
hoben por ehempel, a haci cu 
ta Yiunan di Corsou ta exili- 
ando riba nivel mundial. 

No ta tur hende mester bira 
experto di IT, abogado, dok- 
ter o ingeniero. Nos comu- 
nidad mester di hende bon 
prepara den fishi pa traha den 
nos haf precioso cu Dios a 
regala nos pa por explota esey 
di tal manera cu e ta fuente di 
trabou pa nos yiunan manera 
semper e tabata; mescos ta 
conta pa nos Dok, sector di 


construccion, enfermeria y 
no lubida nos sector di Ho- 
reca. Ta importante pa nos 
tin e hendenan bon prepara 
y institutonan bon ekipa pa 
forma nos futuro forsa lab- 
oral pa ocupa e cuponan di 
trabou den tur e sectornan 
aki di nos comunidad. 

E bon Yiu di Corsou, ta nos 
hunto ta yuda forma, educa 
y guia riba e bon caminda. 
Ta na nos tur pa scoge pa 
tira bista pa hobennan den 
nos bisindario y pa nos sea 
“rolemodel” y of sostenedo/ 
apoyado den nan desaroyo, 
cual sea nos posesion. 

Ta altamente necesario pa 
Corsou completo realisa cu 
mester cuminsa cana den un 
direccion coherente y con- 
sistente pa tanto e generacion 
di futuro como e generacion 
di Yiu di Corsou actual por 
disfruta di e miho bida, miho 
famia, miho bario y e miho 
enseñansa y miho trabou cu 
ta posibel. 

Nos mester garantisa un 
direccion di positivismo, 
perspectiva y speransa spe- 


cialmente den trabounan 
formativo y educacional cu 
ta canando. 

Pero tin mas trabou pa haci 
ainda! 

Ta esey ta importante pa den 
e temporada aki nos refleha 
riba tur loke nos ta haci den 
nos comunidad pa mira na 
unda nos mester duna ai- 
nda mas, na unda nos mester 
haci ainda mas y con nos por 
cambia e rumbo di negativ- 
ismo y pesimismo y trece 
bek speransa, perspectiva, 
aliento, confidencia, pas y 
trankilidad. 

Esaki mester ta nos obhe- 
tivo atrobe pa e aña venidero. 
No ta algo di un grupito so, 
o cu gobierno so por realisa. 
Ta hunto nos lo por realisa 
esaki. Den nos famianan, 
den nos barionan, den nos 
scolnan, den nos iglesia- y 
organisacionnan, den e min- 
isterionan gubernamental y 
tambe como gobierno. 

Na nos mucha y hobennan 
mi ta bisa: “obedece boso 
mayornan, ...pasobra esey ta 
corecto. E mandamento di 
Dios cu ta bisa ‘Honra bo 
tata y mama, pasobra si bo 
haci asina, lo bay bon cu bo 
...’ ta e prome mandamento 
cu tin un promesa pa bida 
mara . Mi ta bisa na mayor- 
nan: Stima boso yiunan y cu- 
rasha nan! Tata, Mama, wela, 
tio y tanta, juffrouw y me- 
neer di scol: “no pone boso 
yiunan (muchanan rond di 
bo) rabia, ma lanta nan cu 
disciplina y cu e siñansa cu 
Dios ke”. Te aki e discurso 
di Gobernador Sra. George- 
Wout.Q 


Advertorial 

REALARUBA.ESTATE 



E Association of Aruban 
Realtors, (AAR) hunto 
cu Dot 1 Technologies, 
recientemente a lansa 


e website mas avansa y 
completo na Aruba, esta 
realaruba.estate. 


E website moderno ta permi- 
ti bishitantenan pa haya ac- 
ceso na informacion y busca 
e lista mas recien y completo 
di propiedadnan cu ta na 
benta of obtenibel pa huur 
riba e isla. 

Via e union di diescinco di 
e companianan mas grandi 
y profesional di real estate/ 
maneho di propiedad na 
Aruba, realaruba.estate ta 
ofrece mas di 80% di e real 
estate cu ta obtenibel riba 
e mercado akinan. Esaki ta 
haci realaruba.estate e por- 
tada mas grandi di real estate 
na Aruba. 

E website a wordo diseña y 
desaroya pa Dot 1 Technolo- 
gies cu e ultimo tecnologia y 
funcionalidad. Bishitantenan 


di e website ta experiencia un 
interface placentero pa e us- 
uario y un asina yama “Map 
Search,” cu ta facil pa nabega. 
Esaki ta un herment nobo 
uzando e ultimo tecnologia 
di website pa busca propie- 
dadnan simplemente selecta 
un area riba e mapa. 


E AAR hunto cu Dot 1 Tech- 
nologies lo kier invita henter 
e comunidad di Aruba y su 
bishitantenan balora, ademas 
di cualkier persona interesa 
den cumpra of huur propie- 
dad na Aruba, pa bishita e 
website na: www.realaruba. 
estate.Q 

I^EESI 






Pa semper mi lo stima bo 


Den luna di december un pareha 
hoben ta bisa otro si y mi lo stima 
bo pa semper. 


Ta trata aki di sra. Nuraisa Lispier y 
sr Juan Alberto de la Cruz, padrino 
y madrina 

Jerney Vingal y Carolyn Sabino de la 


Cruz. E fiesta a sigui banda di lama 
cu famia y amigonan bou musica di 
dj Diablo. Un palabra di pabien y 
bendicion na e pareha aki. 






Feliz dianan 
u di Fiesta 


Orario adapta pa dianan di fiesta 

December 24 nos ta habri 7:45am - 12:00pm 

December 25 te Januari 2 nos ta cera 
Januari 5 nos ta habri bek 7:45am - 4:30pm 


Pa cualkier emergencia por 
yama Storingsdienst na 523 7147. 


ELMAR 

BISTA 


Prome Minister Mike Eman y su esposa Doina a celebra Pasco hunto cu hobennan 








ORANJESTAD - Prome Minister Mike 
Eman compaña pa su Sra. Esposa Doina y un 
grupo di boluntario riba anochi di Pasco a 
pasa parti regalo pa muchanan na dos iglesia. 

E anochi a cuminsa cu un bishita na Church of 
God Prophecy na Sividivi, unda cu e pareha a pasa 
un rato agradabel cu un grupo di mucha y nan 
mayornan. A combersa un rato riba e nificacion di 
Pasco, di duna amor y un muestra di cariño. 

E mesun momento aki a wordo sinti na Iglesia 
Nazareno na Caya Betico Croes. 



Prome Minister Eman a bisa e hobennan”Doina y 
mi persona ta hopi contento di ta cu boso awe no- 
chi. Nos a haci un tradicion pa tur aña pa comparti 
e anochi di Pasco y e dianan di fiesta hunto cu e co- 
munidadnan cu ta haci Aruba un comunidad asina 
bunita. Como rumannan cu nos ta di otro, nos ta 
aki pa haci un gesto di aprecio y di amor pa nan sa 
cu nos no a lubida. Y hunto cu nan nos ta traha un 
miho sociedad pa futuro,” e mandatario a expresa 

Na fmal di aña el a gradici esunnan na ambos sitio 
pa e forma bunita cu nan a wordo ricibi.Q 


Evelyn Wever-Croes: 


Aruba a perde otro gran baluarte Sr. Hubert Booi 


Nos a tuma nota di fayecimento 
di Sr. Hubert Booi, baluarte di 
cultura di nos pais. Otro baluarte 
cu ta bandona e bida aki pa bay 
den Reino di Dios. 

Sr. Hubert Booi lo wordo recorda 
sigur como esun cu a haya e encargo 
di Sr. Betico Croes den feliz me- 
moria, pa haci e soño di nos pueblo 
un realidad, di tin su propio himno. 
Sr. Booi tabata un di e autornan di 
nos Himno Nacional “Aruba Dushi 
Tera”. Y manera cu nos por corda, e 
tempo ey e himno a wordo critica pa 
oponentenan di gobierno insular di 
Aruba, cu hasta a vota contra e himno. 
Pero tanto Sr. Booi como Sr. Betico 
Croes den feliz memoria tabata sa cu 
e anhelo di nos pueblo di tin su sim- 
bolo di libertad, su propio himno, ta 
mucho mas grandi cu cualkier oposi- 
cion politico, y danki na nan persever- 
ancia awe ya pa 38 aña nos ta bati cu 


orguyo riba nos pecho cu nos tin nos 
propio himno. 

Sr. Booi lo wordo recorda tambe pa 
e hecho cu Sr. Betico Croes na aña 
1978 a encarga Sr. Booi pa prepara y 
funda nos Instituto di Cultura, y taba- 
ta e prome director di e instituto aki, 
cu awe ainda ta haciendo hopi trabou 
den sostene y engrandece nos cultura. 
Un musico, actor, poeta, y pintor 
hopi stima den nos comunidad. Aru- 
ba sigur lo sinti su falta, pero alabes 
nos ta sumamente agradecido na nos 
bon Dios di a bendiciona nos cu un 
persona cu asina hopi talento, cu a sa 
di marca pasonan cu hamas por wor- 
do lubida. 

Den nomber di partido Movemento 
Electoral di Pueblo, mi ta desea e fa- 
miliarnan di Sr. Booi hopi forsa. Cu 
Sr. Hubert Booi sosega na pas den 
brasa di Señor, y cu Señor duna su 
yiunan, nietonan y demas famia hopi 
forsa den e dianan aki. □ 

Politiconan di MEP cu accion di Pasco: 


“Alegra hogarnan” 



Politiconan di MEP bou 
liderazgo di lider di MEP 
Evelyn Wever-Croes fin 
di siman pasa a haci en- 
trega di mas di 100 basket 
di Pasco na famianan cu 
tin mester di poco alegria 
y alivio den e temporada 
aki. Hunto cu mas par- 
lamentario y candidato, 
nan a reparti e basketnan 
aki den tur e districtonan 
di Aruba. 

“E accion e aña aki tabata 
posibel danki na un evento 
di recauda fondo cu nos a 
organisa riba dia di mi cum- 
pleaños 5 di december ul- 




timo y pa cual nos a haya 
suficiente fondo pa traha 100 
macutu di Pasco cu comesti- 
bel y algo pa alegra e dianan 
aki. Mi mester bisa cu nos a 
wordo bon ricibi unda cu nos 
a bay, den tur e districtonan 
di Aruba. Nos por a nota cu 
tin hopi mas necesidad y po- 
bresa na Aruba compara cu 


antes, y nos ta satisfecho di 
por a contribui un tiki. Uni- 
co cos cu mi ta lamenta ta cu 
nos no por a yuda mas famia. 
Pero esaki ta un estimulo pa 
otro aña traha mas duro pa 
por alegra Pasco di mucho 
mas famia,” palabranan di 
lider di MEP, Evelyn Wever- 
Croes.Q 


Rene Herde(AVP) 

E “KB” ta e eror mas grandi 
den Reino di 2014 


Aña 2014 tabata dificil den 
hopi sentido. Na luga di 
kier lubida e aña aki mas 
lihe posibel, lo ta miho pa 
nos compronde bon kico a 
sosode, pakico el a sosode 
y con pa preveni ripiticion 
den futuro. 

Pa mi un di e cosnan cu a 
marca e aña 2014 ta e deci- 
sion di gobierno Hulandes 
pa interveni den goberna- 
cion di Aruba via un Decreto 
Real (KB). Na fm di e aña, 
despues di tur rapport, tur 
analisis y tur discusion, nos 
por conclui cu e decision aki 
tabata innecesario, inefectivo 
y ilegal. Esaki ta haci e eror 
mas grandi den Reino pa e 
aña aki. 

Innecesario 

Gobierno Hulandes no ta- 
bata di acuerdo cu e maneho 
fmanciero di gobierno di 
Aruba pa recupera for di e 
crisis, door di stimula eco- 


nomia y crea un desaroyo so- 
cialmente y fmancieramente 
balansa. Gobierno Hulandes 
ta wak fmancia publico den 
forma isola, mientras cu go- 
bierno di Aruba sosteni pa e 
fraccion di AVP, tabata wak 
desaroyo social, economico, 
laboral di henter nos pais. Na 
luga di wak e proceso di sanea 
organisacion y fmancia publi- 
co cu gobierno y parlamento 
di Aruba a propone y sostene 
esaki, Gobierno Hulandes a 
dicidi di pasa Parlamento di 
Aruba, wanta e presupuesto 
y laga haci un investigacion 
riguroso di fmancia publico. 
E rapportnan di CFT a de- 
mostra cu e “KB” tabata in- 
necesario. Loke gobierno 
Hulandes (y oposicion na 
Aruba) a kere, cu lo sali for 
di e investigacion, no a re- 
sulta. E desaster fmanciero, e 
uzo ilegal di placa di pueblo 
pa metanan politico y innec- 
esario, no a resulta. Tur loke 
CFT a analisa y propone, ta- 


bata planea caba. E interven- 
cion tabata innecesario. 

Inefectivo 

Ora como gobernante of ge- 
rente bo tuma decision riba 
cua tereno cu ta, bo ta per- 
cura pa e decisionnan tin e 
efecto maximo y cu tin me- 
nos consecuencianan no de- 
sea posibel. E intervencion di 
gobierno Hulandes parando 
ehecucion di e presupuesto 
2014, tabata tin consecuen- 
cianan masha negativo pa 
nos pais. Gobierno di Aruba 
cu tur aña ta e inversionista 
mas grandi den economia di 
Aruba cu mas cu un biyon 
florin, no por a haci loke e 
tabata tin planea. E ehecu- 
cion di proyectonan a su- 
fri tardansa. Companianan di 
construccion y companianan 
chikito cu ta haci tur sorto 
di trabou pa gobierno, den 
departamentonan manera di 
enseñansa, den infrastruc- 
tura y comercio mes a sufri 


di e consecuencia negativo. E 
“inversion” di placa di gobi- 
erno den nos economia a tar- 
da y a stagna e desaroyo pla- 
nea. E intervencion a causa 
insiguridad tambe cerca in- 
versionistanan. Esaki a causa 
tardansa den ehecucion di 
proyectonan den sector priva 
cu “tabata warda pa wak kico 
ta bay sosode”. Tur esaki ta 
mustra cu e intervencion ta- 
bata inefectivo. 

Ilegal 

E mas tristo di e “KB” ta cu 
e ta ilegal. Ministernan Plas- 
terk y Rutte a purba splica cu 
nan ta haya cu nan a actua 
legal. Pero te awe no tin un 
experto den henter Reino cu 
ta duna nan rason! For di e 
prome momento huristanan 
di derecho estatal, profesor- 
nan y te hasta ex minister di 
Asuntonan di Reino a bisa cu 
e “KB” ta ilegal of den forma 
diplomatico a bisa cu nan “tin 
duda serio” den e asunto di ta 
legal e intervencion. Ta tristo 
pa wak con na luga di sigui e 
caminda usual y mas efectivo 
di dialogo manera semper ta 
haci den Reino, a scoge pa 
impone nan boluntad na un 
forma ilegal. Den un caso re- 



cientemente na Hulanda, e 
mes un gobierno Hulandes 
a menasa di introduci un ley 
sin pasa parlamento uzando 
un Decreto Gubernamental 
(AMvB). Esaki corectamente 
a wordo cualifica como ‘bora 
un buraco den bom di e es- 
tado di derecho’. Mescos ta 
conta pa e “KB” den caso di 
Aruba. E actuacion ilegal di 
gobierno di Hulanda a wor- 
do critica y lo sigui wordo 
critica como no democratico 
y ilegal. Mas ainda como cu 
ta viola e autonomia fman- 
ciero di Aruba cu ta hancra 
den Statuto di Reino. 

For di e analisis aki di 2014, 
nos mester siña pa futuro! Q 

Rey Willem Alexander■. 

Tragedia MH17 a tira mancha riba 
celebracion di Pasco! 



DEN HAAG / WILLEMS- 
TAD - E tragedia na juli di 
e aña aki cu e vuelo MH17, 
a tira un mancha scur riba 
celebracion di Pasco. 

E1 a demostra con fragil bida 
y Pasco ta haci nos consciente 
di bida mes, tabata e mensahe 
cu rey Willem Alexander a 
trece den su discurso na oca- 
sion di celebracion di Pasco. 
Den su mensahe di Pasco, e 
rey a bay ampliamente riba 
suceso cu e vuelo di Malay- 
sian Airlines y su consecuen- 
cia pa famia y esunnan cu a 
keda atras. 

Un Boeing 777 di Malay- 
sian Airlines cu 298 ocupante 
na bordo cu a lanta vuelo di 


Schiphol cu destino Kuala 
Lumpur a competi su mes 
den un tragedia, ora, manera 
tur cos ta indica, rebeldenan 
riba teritorio di Ukraina a 
tumba e avion aki, matando 
tur 298 persona. 

Ora a traha e lista di victima 
directamente despues di 
catastrofe, a informa di 196 
pasahero cu nacionalidad 
Hulandes, entre nan e Yiu di 
Corsou Kevin Jesurun. 

Casi 2 miyon hende a weita e 
mensahe di rey Willem Alex- 
ander na television. 

Pa prome biaha, por a mira e 
discurso tambe na varios ca- 
nal comercial. Banda di nos 
y algun canal regional, por a 
sigui esaki tambe na SBS6, na 
RTL4 y na canal LOX. 


“Nos ta celebra Pasco den un 
tempo hopi turbulento. Den 
e aña cu ta gabando aki a haci 
un apelacion riba e capacidad 
pa absorba di cada ciudadano. 
Loke ta mas pega na nos, hopi 
biaha ta e cos tambe mas vul- 
nerabel. Cu Pasco nos ta para 
keto na e balor di bida mes y 
nos ta realisa con fragil bida 
ta. 

E tristesa di famia y amigo di 
esunnan cu a perde nan bida 
den e tragedia di e vuelo MH 
17 dia 17 di juli ultimo ta tira 
un nubia scur riba fiesta di 
Pasco e aña aki pa miles di 
hende den nos pais y pafo di 
nos frontera. Pa nan y pa tur 
esunnan afecta pa loke a pasa, 
e dia di awe no ta un dia di 


luz, pero un dia bashi. 

No ta un dia di calor huma- 
no y pa haci bon, pero un dia 
riba cua nan ta sinti falta di 
nan ser keri”, segun rey Wil- 
lem Alexander. 

E rey di Hulanda a para keto 
tambe na e diferente areanan 
di conflicto na tur parti di 
mundo. 

E1 a referi tambe na gruponan 
extremista, cu pa motibo di 
nan conviccion religioso ta 
recori na accionnan violento 
y cen sentido. E1 a adverti 


cu e extremismo aki no por 
ta libertad pa excesonan cu 
ta mishi cu libertad di otro 
hende. 

“E conversion religioso ey, 
pa profundo cu e por ta, no 
ta motibo pa menasa niun 
hende. Ora bo menasa un 
hende, bo ta kita e sintimento 
cerca dje di ta sneif y na cas”, 
Willem Alexander a bisa mas 
aleu. 

E1 a pone enfasis tambe final- 
mente riba e importancia di 
libertad y tolerancia. □ 


Region di Sur Amerika ta birando dia pa dia mas importante pa turismo 



WILLEMSTAD - Dos cos 
ta resalta den e ultimo ci- 
franan di turismo publica 
net prome cu Pasco. E 
mercado di Sur Amerika 
ta creciendo cu consisten- 
cia. 

Por bisa tambe cu ya caba 
turismo di Corsou 700 mi- 
yon florin pa nos Producto 
Bruto Nacional den e prome 

9 lunanan di 2014. Turismo 

10 crece atrobe den 2014, 
manera e cifranan ta mustra. 
Oficina di Turismo di Cor- 
sou (CTB) a informa, cu 
turismo di estadia na luna di 
november 2014 a registra un 
crecemento di 9%. Un total 
di 42.139 turista di estadia a 
bishita nos isla durante luna 
di november e aña aki com- 


para cu 38.579 na novem- 
ber 2013. E reparticion den 
porcentahe di e cantidad di 
turista di estadia registra den 
luna di november ta indica 
mescos cu na luna di october, 
cu luna di november tambe 
nos a ricibi mas tanto turista 
for di region di Sur Amerika 
compara cu region di Europa. 
Pa region di Sur Amerika es- 
aki tabata 37.8% mientras pa 
Europa 36.6%. 

Un nota positivo ta, cu 
despues di basta luna sin 
mira crecemento for di re- 
gion di Nort Amerika, porfm 
e region ta mustra un crece- 
mento di 12.26% den luna di 
november. Motibo pa esaki ta 
e crecemento grandi di 82% 
for di Canada pa motibo di e 
vuelo nobo di Air Canada for 


di Toronto cu a cuminsa na 
november ultimo. Ta bon pa 
menciona, cu den e prome 
11 lunanan di aña e canti- 
dad di turista for di Canada a 
surpasa 10 mil pa prome bi- 
aha den historia. Un total di 
5.209 turista di estadia a keda 
registra for di region di Nort 
Amerika den luna di novem- 
ber 2014. Den futuro cerca- 
no e vuelo nobo for di New 
York cu JetBlue cual a keda 
inaugura dia 2 di december 
ultimo y e vuelo nobo en- 
trante 1 di januari 2015 di Air 
Canada for di Montreal lo 
sigui afecta e cifranan for di 
region di Nort Amerika den 
forma positivo. For di Caribe 
un cantidad di 2.806 turista a 
keda registra pa luna di no- 
vember. 


Region di Sur Amerika a reg- 
istra un total di 15.920 turista 
di estadia den luna di novem- 
ber. For di Venezuela nos a 
ricibi 12.427 turista, esaki ta 
16% mas cu e aña anterior. 
Mientras cu for di region di 
Europa 15.408 turista di es- 
tadia a bishita nos pais. Hu- 
landa e pais for di cua nos ta 
ricibi mas tanto turista a crece 
cu 6% den luna di november. 
Mientras cu for di Alemania 
nos a ricibi un total di 1.891 
turista di estadia. Tambe e 
mercado di Colombia y Bra- 
zil a crece cu respectivamente 
36% y 27% den luna di no- 
vember. 

E prome 11 lunanan di aña un 
cantidad di 408.319 turista di 
estadia a bishita nos pais. Re- 
gion di Europa a conoce un 
subida di 5% den e prome 11 
lunanan di aña. Un cantidad 
di 168.891 turista di estadia 
a bishita nos for di e region 
aki. Pa loke ta trata acomoda- 
cion por indica, cu durante 
e prome 11 lunanan di aña, 
67.5% di e cantidad total di 
turista di estadia a keda na 
un acomodacion registra. E 


reparticion ta lo siguiente: 
hotel di mas cu 150 camber 
(30.7%), esunnan di menos 
cu 150 camber (14.4%), bun- 
galow (14.9%), apartamento 
(6.5%) y guesthouse (1.0%). 
E cantidad di turista cu a keda 
na un acomodacion no regis- 
tra ta representa 32.5% di e 
cantidad di turista cu a bishi- 
ta nos e prome 11 lunanan 
di aña. Acomodacionnan no 
registra ta acomodacionnan 
di cual nos no por indica cu 
ta un cas di famia, un cas pri- 
va of un apartamento. 
Haciendo uzo di e modelo 
‘Turistico’ Oficina di Turis- 
mo di Corsou (CTB) hunto 
cu MEO a calcula cu durante 
e prome 11 lunanan di 2014, 
sector di turismo a genera 
un impacto directo di 688.9 
miyon florin pa nos econo- 
mia local. Region di Europa 
a genera un total di 311.6 
miyon florin. Su tras ta sigui 
region di Sur Amerika cu 
198.2 miyon, Nort Amerika 
cu 112.7 miyon y e entrada 
genera for di region Caribe 
a keda calcula na 37.1 miyon 
florin.Q 




IBotastimaboviufl 

BISA NO 


NA ABUSO Dl MUCHfl. 

HASI U5Q Dl CAFSEAT _ 
































REIN0IP5 


DIALUNA 29 DECEMBER 2014 


Despues di condena como “loverboy 

Rapper Kempi ta homber liber atrobe 



WILLEMSTAD - A can- 
tante “rap” Yiu di Corsou, 
pero biba na Hulanda, 
conoci bou di e nomber 
Kempi, ta homber liber 
atrobe. 

Despues di 5 luna di aresto 
preventivo y despues cu el a 
sinta un castigo mes di 8 luna 
den prizon, e “artista” aki di 
28 aña di edad procedente di 
Eindhoven dia 18 di decem- 
ber ultimo a sali liber, asina 
su abogado, Rob Frijns a in- 
forma ayera oficialmente. 

Aña pasa corte a sentencia 
Kempi na 15 luna di pri- 
zon, pa su actividadnan como 
“loverboy”. 

Corte na Den Bosch a con- 
clui cu na 2010, Kempi a fun- 
gi como chulo di un mucha 
muhe di 16 aña. Kempi mes a 
nenga te na morto, pero corte 
a considera cu tin suficiente 
prueba cu Kempi a laga e mu- 
cha muhe traha den areanan 
caminda nan ta “tippel” (zona 


caminda homber ta busca 
muhe prostituta y cu e la laga 
e traha tambe den varios club 
di prostitucion. 

E fenomeno “loverboy” ta un 
practica conoci na Hulanda. 
Hombernan cu mal inten- 
cion ta acerca mucha muhe 
hoben, den hopi caso stu- 
diantenan (cu a caba di yega 
Hulanda di exterior) quo 
no conoce e pais masha bon 
ainda y ta cuminsa cu haci 
avance. E homber ta yena nan 
cu tur sorto di regalo, te na 
momento cu e mucha muhe 
cay pa nan. Nan ta drumi cu e 
mucha muhe un par di biaha 
pero djey, e pesadia ta cum- 
insa. E mesun homber aki cu 
te na e momento ey tabata 
super cariñoso y complaci- 
ente, ta converti su mes den 
un persona completamente 
otro y ta obliga e mesun mu- 
cha muhe aki pa traha pe pa 
produci cen. Por lo general, e 
ta wordo obliga pa traha den 
prostitucion. 

E parti mas condenabel ta, 


cu hopi biaha e relacion cu 
entre e chulo aki y e mucha 
muhe ta converti su mes den 
un relacion violento, den cua 
maltrato di e mucha muhe no 
ta algo no usual. 

Den e caso di Kempi, el a 
topa e mucha muhe aki, cu ta 
procedente di Venlo, despues 
cu el a huy di un instituto 
hubenil di coreccion. 

E1 a cambia e mucha su style 
completo: e la duna e mucha 
un aparencia a la Rihanna, e 


artista Mericano cu ta super 
popular na Merca. Ademas, 
el a cumpra paña di abou y sa- 
pato hilchi halto pa e mucha. 
E mucha muhe, bou di un 
identificacion falso a cuminsa 
traha como prostituta y tabata 
entrega gran parti di loke e 
gana na Kempi. Cierto mo- 
mento, asina e mucha muhe 
a testigua despues, e la haya 
regularmente ta haci sex cu 
Kempi contra su gana. 

Kempi a rechasa e ultimo 


acusacion aki energicamente. 

“Absolutamente cu no. Ami 
no ta cay pa hende preto”, ta 
loke e la bisa den sala di corte. 
Kempi fmalmente a ser con- 
dena, te cu el a recupera 
su libertad. Ainda tabatin e 
acusacion contra dje cu el a 
hinca un di dos mucha muhe 
tambe den prostitucion, pero 
pa falta di prueba OM a laga e 
acusacion ey cay. 

E cantante di “rap” proce- 
dente di Eindhoven, pero 
quo mas bien ta conoci pa 
su actividadnan den ambi- 
ente criminal, no a bay den 
apelacion, pasobra e haya cu e 
riesgo (cu e ta haya un castigo 
mas halto) ta mucho grandi. 
Kempi mes a bisa cu e no ta 
corda mucho bon kico a pasa 
e tempo ey. 

“Mi tabata huma basta mari- 
huana”, e la bisa durante 
tratamento di su caso. Su 
abogado ta keda para ariba cu 
ta acusacion falso tin contra 
su cliente. □ 


Zeno Cirkens, na nomber di operadornan 

Doñonan di negoshi mes ke tuma maneho di Boogjes 



WILLEMSTAD - Tonon- 
an di e diferente negoshi- 
nan cu ta opera den Wa- 
terfortboogjes ta interesa 
pa tuma operacion di e 
compleho. Esey ta nifica 
entre otro cu nan mes lo 
mantene e compleho y lo 
promove e negoshinan cu 
ta establece den dje. 

Un punto sinembargo cu 
mester papia riba dje ta e in- 
version cu e negoshinan aki a 
haci den pasado pa mantene e 
centro, Zeno Circkens, doño 
di algun di e negoshinan den 
“Boogjes” (manera e ta ser 
abrevia) a duna di conoce. 

Pa algun dia caba e asunto aki 
ta hungando den medionan 
di comunicacion. E pregunta 
clave ta: ken ta esun respon- 
sabel pa maneho di Water- 
fortboogjes. 

E asunto aki a cuminsa hunga 
durante tratamento di presu- 
puesto 2015 na fmal di no- 
vember ultimo. 

Ria pregunta di parlamento 
con ta para cu operacion di 
Waterfortboogjes, minis- 
ter Earl Balborda a contesta 
cu gobierno di Corsou ta 
bay reglamenta operacion di 
Waterfortboogjes. Awor aki 
tin un situacion confuso, ca- 


minda no tin un persona of 
instancia responsabel. Esey 
ta bay cambia, minister Bal- 
borda a anuncia. 

Pa algun aña caba tin un 
situacion di confusion riba 
funcionamento di e sitio aki 
cu ta keda den Punda y cu 
ta frecuentemente bishita pa 
turista. 

E centro comercial aki ta 
agrupa un cantidad di empre- 
sa di caracter di horeca. Loke 
tin den e centro ta principal- 
mente restaurant, entre otro 
The Grill King, Scampi’s, 
Perla del Mar y Dal Toro. 

Pa algun aña caba tin un des- 


pota ken realmente ta auto- 
risa pa actua den caso di e si- 
tio aki, esta Waterfortboogjes. 
Minister Earl Balborda a ne- 
nga cu awor aki tin un caso 
den corte cu ta pone e asunto 
aki na discusion. 

Na nos interpretacion, go- 
bierno di Corsou ta esun cu 
ta responsabel pa maneho di 
Waterfortboogjes, e minister 
a bisa. 

Basa riba esaki, el a informa 
cu gobierno di Corsou ta de- 
liberando cu hende pa dre- 
cha, opera y mantene Water- 
fortboogjes. 

Awor aki bo tin situacion cu 
varios compania ta operando 


den Waterfortboogjes, pero 
bo no tin niun hende cu 
ta carga responsabilidad pa 
mantencion di e luga, pa col- 
eccion di huur y e cosnan ey, 
segun e minister. 

“Ta e situacion aki nos ta bay 
atende. No por laga Water- 
fortboogjes keda manera un 
wild wild west caminda niun 
hende ta responsabel pa e 
forma cu cosnan ta cana”, se- 
gun minister Earl Balborda. 
Entretanto doñonan cu tin 
negoshi establece den e com- 
pleho a manifesta nan preo- 
cupacion pa e situacion rein- 
ante. 

Segun Zeno Circkens, doño 
di un dje restaurantnan den 
Waterfortboogjes, te cu 2011 
e compania Metro Group ta- 
bata responsabel pa maneho 
di Waterfortboogjes y co- 
bransa di huur. 

Dia 3 di october e contract 
entre gobierno y Metro 
Group a vence. 

Tin un articulo den e con- 
tract cu ta bisa cu si e contract 
cu gobierno no ta valido mas, 
compromiso di e comercian- 
tenan huurdo di espacio den 
e compleho tambe ta para. 
Consecuentemente, desde di 
e momento ey e comercian- 
tenan den Boogjes no a paga 


huur mas. 

Metro Group a cuminsa un 
caso den corte pa obliga nan 
pa paga huur y corte a dicta 
na fabor di Metro Group: e 
comerciantenan a ser con- 
dena pa paga huur na Metro 
Group. Pero e comercian- 
tenan a apela e sentencia, 
como nan no ta di acuerdo cu 
e veredicto. 

Zeno Circkens: “Nos a reser- 
va e cen di huur, ke men e 
cen t’ey. Esey no ta problema. 
Pero nos ke sa ken ta para re- 
sponsabel pa e placa cu nos a 
y inverti desde 2011 te cu e 
aña aki, entre otro na man- 
tencion. Con nos ta haci haya 
esaki bek? 

Nos ke garantia pa esaki, 
prome cu nos cumpli cu nos 
obligacion, Circkens a en- 
fatisa. 

E la bisa cu un opcion real 
ta - anto nan a yega di sugeri 
esaki na mas quo un ocasion 

- cu doñonan di e empresan- 
an estableci den Waterfort- 
boogjes mes ta tuma maneho 
di Waterfortboogjes na nan 
encargo. Nos ta dispuesto pa 
sinta na mesa cu gobierno pa 
haya otro den esaki, caminda 

- atrobe - e loke nos a inverti 
caba naturalmente lo mester 
bira parti di e acuerdo, segun 
Circkens finalmente. □ 

Sudoku BON DIA, 
train bo mente 


Bon bini na Sudoku Bon 
Dia. Riba e pagina aki nos ta 
brinda bo tur dia tres sudoku 
den e siguiente secuencia, 
Facil, Medio. 

Pa resolve bo ta pone num- 
ber den cada cuadra di tal 
forma cu cada rij crusa of 
bay abou tin e number un 


solo biaha. Tambe den cada 
cuadra chikito compara cu 
esun mas grandi tambe tin e 
numbernan 1 te cu 9. 

E number tampoco no por 
ripiti den e cuadra chikito. 
Trahando cu e numbernan 
cu tin poni caba ta yuda bo 
yega na e solucion.Q 

NA WARDA 

Oranjestad 

Dr. Horenbeeck 


911 


* 

POLIS 

m 

100 

POLIS 

581-1100 

ORANJESTAD 

582-4000 

NOORD 

587-0009 

STA. CRUZ 

585-4710 

SAVANETA 

584-7000 

SAN NICOLAS 

584-5000 

BRANDWEER 

115 

BRANDWEER 

582-1108 

POLIS TIPLINE 

11141 

HOSPITAL 

527-4000 

AMBULANCE 

582-1234 

SAN NICOLAS 


AMBULANCE 

584-5050 


BOTICA 

Oronjestad: St. Anno Tel: 586-8181 

San Nicolas: Seroe Preto Tel: 584-4833 


SERVICES 


INFORMATION 

118 

SETAR 

582-2116 

TAXI 

582-5900 

TAXI-TAS 

587-5900 

PROF. TAXI 

588-0035 

TAXI D.T.S. 

587-2300 

SERVICE ARUBA 

583-3232 


CRUISESHIR 


December 29 

Monarch 



MORTUARIO 

AD Patres 584-2299 

Aurora 588-6699 

Mementomori 583-3358 

Th^ Olive Tre^ 584-8888 

FOUNDATION 
FELLOWSHIP CLINIC 

Tel: 584-6440 

Alcoholism & Drug Addiction, 
Anonymity guaranteed 


FUNDACION 

Anti-Droga 

Aruba 

(FADA) Tel: 583-2999 

FUNDACION 
Respetami 
Teh 582-4433 _ 
Diabetic Foundation 
Arubano 
Teh 583-3808 _ 
Narcotics Anonymous 
Tel: 583-8989 

Foundation Amor 
pa Prohimo 

Tel: 583-3345 /586-6976 

Women in Difficulties 

Foundation 

Tel: 583-5400 


Hiacintha Thijsen Trimon: 

Oracion pa hende grandi 


T ata T odopoderoso, 

acepta e cruz di mi edad y 
e peso di e dianan aki. 

Den bo misericordia, Bo a 
laga mi yega te na e bunita 
edad, 

awe 28 di December,di 72 
Aña. Compaña mi awor, ora 
mi curpa, 

no ta obedece mi mas. Laga 
bo gracia, sea mi garoti y bo 
bendicion, forsa di mi pi- 
anan, bo palabra, luz di mi 
wowonan. 

Señor, laga mi curason bati pa 
Bo so, te na momento cu Bo 
ta determina, y haci mi alma 
sinti y disfruta, di bo pordon 
y bo amor. 


Receta di 

Mami 


<nt cQpJutLtit! 


• BON APPETIT • BON APPETIT • 



BAKIJAU STOBA 


k 
4 

y 

á 

á 

Z 

á 

Fresca (drecha) e bakijau segun instruccion riba e paki. 
Corte na pida pida. Hasa e siboyo, promenton y conoflok 
den e azeta den un planchi grandi. Despues basha e sous 

k di tomati y sherry y pone e bakijau aden. Pone e tapadera 
y stobe (ariba candela abou) te ora e bakijau ta moli. 
Agrega e demas ingredientenan y keinta atrobe. 

Bon Appetit! 

414^4141414141 


3 paki (8 Oz.) di baijau sala 
2 siboyo corta chikito 

1 promenton, corta chikito 

2 tenchi conoflok, corta chikito 
% cup di azeta di oleifi 

1 bleki di sous di tomati (8 Oz.) 

1 cup di sherry Pale Dry Gil Galan 

1 lb. di batata herbi y corta na bloki 
y 4 cup di oleifi yena 

2 cuchara grandi di alcapara 

1 promenton cora, corta chikito 

Cu conformidad mi ta acepta 
e cruz di mi malesanan y di 
tur e sufrimento. 

Aki mi ta ofrece Bo como 
ofrenda, pa gradici Bo mi 
bida y pa pidi Bo bendicion 
pa mi famia y mundo henter. 
Bendiciona Bo ta, Señor, pa 
tur e dianan cu mi a mira; 
Bendiciona Bo ta, pa bo amor 
y misericordia, cu a compaña 
mi henter mi bida; Bendicio- 
na Bo ta; pa tur locual mi por 
a haci y keda sin haci. 

Awor duna mi, forsa y pasen- 
shi den mi debilidad, di sigui 
Bo cu fieldad 

Na tur mi fanaticada. Cu aña 
2015 Dios sa di Bendiciona 
Boso na abundancia. □ 



Aries 


Ta momento pa un cambio den bo bida 
Aries esaki ta pa demostra bo madurez, no 
laga impulso guia bo sea mas humilde y lo 
bo mira cambio rod di bo. Bo numbernan 
di awe 18, 42, 22, 6. 


Awe ta un bon dia pa bo y bo pareha cana 
den parke y mustra con hopi boso ta stima 
otro, e luz di bo strea ta lusa ariba bo ca- 
minda un sorpresa grandi ta na caminda. 
Bo numbernan di awe 4, 43, 23, 7. 



Taui 


Bo imaginacion ta hibado den un mundo 
di exito awe demostra bo capacidad Gemi- 
nis y habri bo mente pasobra abo por. Bo 
numbernan di awe 7, 44, 24, 8. 



Geminis 


Awe bo ta bay tin e idea pa prepara un 
vakantie y efectua un biahe no gasta hopi 
sea cauteloso. Bo numbernan di awe 3, 
45, 25, 9. 



Cancer 


Algun di bo soñonan cu bo a soña ta resalta 
den realidad awe ta bon pa purba bo suerte. 
Bo numbernan di awe 20, 46, 26, 10. 



Leo 


Relatonan cu amigo of amiga ta movien- 
do den un bon direccion ta tempo pa bo 
forma un entrada extra pa bo y planifica 
un bon vakantie. Bo numbernan di awe 
1,6, 27, 11. 



Virg 



E trabou di den ekipo ta mustra mas y 
mas pero e tin su bon logro y satisfecho 
cu exito. Bo number di suerte ta : 20, 2, 
28, 12. 


Libra 


Scorpion e amor di bo bida ta den bo 
porta habri bo wowo y acepta . Bo num- 
bernan di awe 36, 3, 29, 13. 



Scorpio 


n 


Algun bishitantenan inoportuno lo bati 
bo porta awe habri bo porta y sea cor- 
tes y lo bo mira un cambio den bo awe. 
Number di suerte ta : 9, 4, 30, 14, 34, 40 



Sagitario 


Si bo ta amante di computer y e wega- 
nan di internet awe ta un dia bon pa bo 
pasa bo tempo ariba internet. Bo num- 
bernan di awe 14, 5, 31, 15. 



Capricomio 


Acuario e mundo di comportacion ta 
un mundo hopi avansa awe ta e dia cu 
bo mester cuminsa busca otro hori- 
zonte den diferente pagina di internet 
ta momento di traha placa Acuario. Bo 
numbernan di awe 33, 6, 32, 16. 



Aquario 


Piscis bo a demostra bo sabiduria awo 
demostra bo carisma y lo bo cosecha 
un exito rotundo awe. Bo numbernan 
di awe 28, 7, 33, 17. 

Marriott Aruba SurfClub: 




Premiacion Excelencia den Benta y Mercado 



Un evento festivo di gala a 
tuma luga den e ballroom 
di Marriott Aruba Resort 
& Stellaris Casino, celeb- 
rando logronan den e de- 
partamentonan di benta y 
mercado di MVC, Marri- 
ott Vacation Club. 

“Ta duna mi un gran placer,” 
Trimon a bisa na cuminsa- 
mento di e anochi, “pa duna 
pabien na cada un di boso pa 
boso compromiso, dedica- 
cion y determinacion, ya cu 
nos a logra e status di Sap- 
phire e aña aki. Pa esunnan cu 
net no a yega na 2014, e bon 
noticia ta cu nos ta cumin- 
sando di nobo den solamente 
dos siman ora nos yama bon 
bini na 2015, y nos ta spera 
di wak bo riba e scenario otro 
aña. Pa esunnan di boso cu 


si a logra, nos ta aprecia bo 
enfoke y animo y nos ta hon- 
rando boso riba e anochi aki 
cu reconocemento, tremen- 
do cuminda y musica bailabel 
fantastico, deseando boso tur 
un dushi fiesta awe nochi!” 
Trimon a sigui cu e parti- 
mento di e bunita premionan 
di Sapphire y e custumbrando 
envelopnan, hunto cu Mirna 
Loefstop, yamando nan di- 
lanti segun nan logronan. 

Esunnan cu a ricibi premio 
ta: Keila Alcantara, Edwina 
Gario, Eric Andrews, Jac- 
queline Marlin, Fernando 
Chumpitazi , Theadjen Giel 
Violenes, Maroushka San- 
chez, Elly Rustveld, Carolina 
Corrales, Marry Maduro, 
Ben Pombo y Gisela Sa. 

E top honor, esta e premio di 


Super Sapphire pa Mercado, 
a bay na Claudia Simmons, 
kende tambe a wordo recon- 
oci como e persona cu a kibra 
e record di paketenan bendi. 
Claudia su carera excelente 
di diescinco aña cu MVC a 
haci cu el a merece e premio 
di Lifetime Achievement den 
Mercado. 

E di tres premio di Lifetime 
Achievement den Mercado 
pa 2014 a bay na e ganado di e 
premio di Sapphire, Keila Al- 
cantara, pa ocho aña di com- 
promiso na e compania. 
Mientras cu Trimon y Loef- 
stop a conclui nan presen- 
tacion, nan a reconoce tambe 
e Channel Top Performers 
Celestino Valdez, Edmond 
Adonis, Edwin Maduro y 
Eric Andrews. 


E di dos parti di e ceremo- 
nia di premiacion a recon- 
oce den nan departamento 
di benta den e categoria di 
sapphire, cu Nayda Lopez 
Feliciana den e top posicion, 
y Roy Lacle, Nazih Hamawi 
Francis Groenenveldt, Leon 
Wardenaar, Sigifredo Cas- 
tano Cardona, Astrid Tromp 
Boekhoudt, Cherish Beck- 
er, Ivick Rasmijn, Rodney 
Marugg, Moises Vallejo y 
Victor Guerreo, completan- 
do e lista di e top diesdos em- 
pleadonan. 

Ganado di e premio di Super 
Sapphire Charmaine York 
tambe a gana Ehecutivo di 
Benta di Aña, 2014, y el a 
wordo acompaña ora di saca 
potret pa su colega Sidney 
Flanegin, kende tambe tabata 


e ganado di un premio di Su- 
per Sapphire. 

Ruben Pietersz a bira e Lid- 
er di Ekipo di Benta di Aña 
mientras cu Frank Kelly y 
Douglas Rey a wordo recon- 
oci como e Rookies di Aña pa 
2014, cu Frank den e depar- 
tamento di benta y Douglas 
den mercadeo. 

E ultimo cuater premionan 
pa e anochi a inclui Roland 
Navas, reconoci como Front 
Desk Star, Cherish Becker, 
elogia pa Top Score di Satis- 
faccion di Cliente, Roy Lacle, 
elogia pa su top Encore Per- 
formance den benta y Miri- 
am Maduro, Gerente di Aña 
pa 2014. 

Aki por mira algun momento 
anima durante e ceremonia 
di premiacionlQ 


Conteo oficial Top95 2014 


Manera un tradicion riba 
30 December radio Top95 
ta presenta e cancionnan 
di mas cayente local y in- 
ternacional cu mas a de- 
staca na Aruba. 

Pa cu esaki e famoso locutor 
animado Lyonel Dirksz ta 
encarga pa presenta e produc- 
cion e aña aki un bes mas pa 
8 aña consecutivo. Durante e 


programa maratonico lo tin 
entrevista, noticianan cu mas 
impacto di 2014, pronostico 
di horoscop, mas di afl.5000 
na premio y e paranda di e 
cancionnan mas cayente di 
aña y nan posicion te ora cu 
yega na e cancion number 1 
di aña 2014. 

Top95 lo ta en cadena cu Du- 
shi FM live desde Hulanda 
cu ta transmiti cada detaye pa 


Arubianonan biba na Hulan- 
da. Un danki special na cada 
casnan comercial cu lo haci e 
programa special aki posibel. 
Pa esunnan den exterior por 
sigui nos via www.top95fm. 
aw 

Bo ta keda cordialmente in- 
vita pa ta den sintonia y biba 
cada rato cu e emocion di 
cada cancion. □ 

RCA Lifida a celebra cu cena di Pasco 

pa asina nan por a tene 
nan cena di Pasco. 

Durante e cena nan a pasa un 
rato agradabel, unda cu nan 
tabata papia y hari. Durante 
henter 1 aña largo nan a traha 
hunto pa asina por a guia e 
team di Lifida den training 
pero tambe durante e wega- 
nan. 

Algun coach no a presenta, 
pero esey no a kita cu nan a 
pasa un rato agradabel. Se- 
gun coach Rafael na Bon 

ORANJESTAD - Leidster da a yega hunto diasabra Dia Aruba, nan a disfruta di 
y coachnan di RCA Lifi- anochi na Old Fisherman e anochi aki. Tambe regalo a 



Rey y Reina di Dande: 

Den man di Frank Kock y Setty 
Christiaans-Yarzagaray 



Ayera faltando algun min- 
uut prome cu 5’or di mar- 
duga na Club Caiquetio 
Frank Kock ta wordo co- 


rona como rey di Dande 
2014, y esaki ta wordo haci 
pa Prome Minister Mike 
Eman. 


E cantante Setty Christiaans- 
Yarzagaray a bira nos Reina 
di Dande y a wordo corona 


PANORAMA SOCIAL 



wordo rifa entre nan cu nan. 

Diamars atardi pa 5:30 e 
team di coach y leidsternan 
lo hunga un wega amistoso 
di futbol contra di e mayor- 
nan di e muchanan di Lifida. 


E ta sigui bisa cu despues di 
e wega nan lo tira pagara pa 
cera e aña. Rafael ta sigui in- 
dica cu tur miembro di Tri 
Color RCA ta invita pa yega 
veld diamars 30 di december. 
□ 



pa representantenan di RBC 
cu ta un sponsor importante 
den e festival aki. 

Un biaha mas e organisa- 
cion tabata den man di Harry 
Croes. Durante e compe- 
tencia aki no tabata tin hopi 
publico, pero diferente ra- 
dio emisora a transmiti e 
competencia bibo. Tambe a 
reconoce tambe e hoben KC 
Dozier pa su contribucion y 
inspira hobennan bin canta 
Dande. 

Hopi grupo di famia ta bin 
pa sostene nan cantante pero 
no ta keda te final. Ademas 


e orario a bira un tradicion 
cu e ta caba hopi laat. Asina 
mes tur hende tabata con- 
tento cu e resultado di e fes- 
tival. Mas di 40 participante a 
wordo reparti den alrededor 
di 10 grupo. Tin grupo cu 
tabata tin mas participante cu 
otro.Q 

Departamento di Cultura: 

Hubert Booi na vida ex director di instituto di Cultura 1978-1980 




Sr. Hubert O. (Lio) Booi 
a bay laga nos, na un edad 
di 95 aña. Sr. Hubert Booi 
tabata e prome director 
di Instituto di Cultura 
Aruba cu awe ta Departa- 
mento di Cultura Aruba 
encarga cu e maneho cul- 
tural riba nos isla. 

Tabata na cuminsamento di 
aña 1978 cu Gobierno Insu- 
lar di Aruba, conseha pa Sr. 
Gilberto F. (Betico) Croes, 
a encarga Sr. Hubert (Lio) 
Booi pa prepara y coordina 
un departamento di cultura 
cu lo cay bou di Gobierno 
Insular di Aruba. Cu a hiba e 
nomber di Instituto di Cul- 
tura Aruba y Sr. Booi a fungi 
como director te cu aña 1980. 
Sr. Hubert Booi su nomber 
ta Huberto Obdulio Booi 
y cariñosamente yama Lio. 
Tabata viudo di Sra. Flora 
Quintina Coronel d.f.m.. 
Biba na Kamerling Onnes- 
traat 27 y a nace na Nikibo- 
co, Bonaire riba dia 25 di juli 
1919. Tata di un yiu homber 
y 4 yiu muhe. Hubert a bay 
laga nos riba dia 20 di de- 
cember 2014. 

Preparacion: 

- Educacion Basico y Avansa 
na Sint Bernardus School na 
Bonaire; 

- Preparacion pa drenta sem- 
inario pa bira sacerdote; 

Na aña 1937, Sr. Hubert 
Booi ta bin biba na Aruba; 

Su Carera Profesional: 

Hubert a cuminsa traha na 
“Hollandsche Bank Unie” 
den aña 1937, den depar- 
tamento di contabilidad. 
Despues di a sigui diferente 
curso Hubert a bira “Al- 
gemene Procuratiehouder” 
di e Banco unda el a traha 23 
aña largo. 

Na 1960 a traha na Water- en 
Energie Bedrijf(“WEB”) den 
departamento di contabili- 
dad; 

E mesun aña ta bira Hefe 
Suplente na Oficina di Tur- 
ismo, Hefe Suplente na Ser- 
vicio di Informacion (banda 
di e famoso poeta Nicolaas 


A. Piña Lampe), 

Na 1963 Hubert ta bira Hefe 
di Departamento di Cultura 
y Educacion; Ta na 1978 ta 
haya e encargo di Hefe di 
Instituto di Cultura Aruba 
(ICA) y a keda eynan te cu 
el a bay cu pensioen na aña 



1980. 


Condecoracion y Premio: 

Sr. Booi a ricibi: 

“ANV Neerlandia 
prijs” como miho alumno 
den idioma Hulandes; 

“Orden Francisco de 
Miranda”; 

“Officier in de Orde 
van Oranje Nassau”; 

“Gran Mariscal de 
Ayacucho”; 

“Aruba Quality Foun- 
dation Vision 2005”; 

“Paul Harris Fellow 
Award” di Aruba Rotary In- 
ternational; 

“Noveno Festival In- 
ternacional di Teatro” dedi- 
ca na Hubert (Lio) Booi na 
1994; 

“Reconocimento di 
Cultureel Centrum Aruba 
(CCA)” na 1994; 

“Homenahe y ex- 
posicion” dedica na Hubert 
(Lio) Booi organisa pa Bib- 
lioteca Nacional Aruba titula 
“E Flamingo Arubiano” na 
1998; 

“Premio Motito y 
Rufo Wever” ta duna hom- 
enahe na Hubert (Lio) Booi; 

Premio Papiamento 
“Cadushi di Cristal” na 1999; 

“Reconocimento pa 
“Comision Celebracion Di- 
anan Nacional” en conexion 


cu 25 aña Himno y Bandera 
y 15 aña Status Aparte na 
2001 ”; 

“Ciudadano di Honor” 
di Bonaire na 2000; 

Interesnan: 

Hubert Booi tin conocemen- 
to di diferente idioma entre 
otro Latin cu el a siña cerca 
Pader Rogmans na Noord. 
Ruso el a studia na Den Haag 
cerca e maestro Natasha de 
Vries di Universidad di Sint 
Petersburg. 

Actividadnan Social: 

Promotor y motor tras 
di bida cultural na Aruba y di 
Papiamento; 

Fundado di “Cir- 
culo Arubano Pro Arte” 
(Arubaanse Kunstkring); 

Miembro di directiva 
di Sociedad Bolivariana; 

Motor tras di e or- 
ganisacion “De Trupialen” 
hunto cu Frére Alexius. 

Hubert a skirbi pa 
“De Trupialen” hopi cantica 
manera “Chanita” y 
Padu Lampe tabata pone e 
musica; 

Organisado di exposi- 
cionnan “Arte Popular”; 

Secretario di Comis- 
ion di Papiamento (Spell- 
ingscommissie Daantje en 
Maduro); 

Miembro di Comision 
“Himno Aruba Dushi Tera”; 

Actividadnan Artistico: 

Actor: 

Hubert Booi a actua den 
diferente comedia; 

Autor y Poeta: 

Autor di diferente obranan di 
teatro manera: 

E Perla di Caribe, 
Triunfo di un Piscado, Gol- 
gotha y Amor di Kibaima. 
Hubert a skirbi diferente en- 
sayonan y cuenta. 

Hubert tin poesianan dedica 
na su señora, su yiunan, pero 
tambe e ta skirbi poesia pa 
diferente ocasion. Autor di 
hopi texto pa cantica pa mu- 
cha cu ta forma ya parti di 
nos repertorio tradicional. 

E Himno Nacional di Bonei- 


ro ta skirbi pa Hubert Booi. 

Hopi trabou di Hubert Booi 
no ta publica ainda. Gran 
parti di su trabou ta den e 
coleccion di “Ito Tromp” 
den e departamento di “Aru- 
biana” na Biblioteca Nacio- 
nal Aruba. E coleccion ta 
consisti di e leyenda, ensayo, 
cuenta, poesia, cantica y ob- 
ranan teatral. 

Pintor: 

Hubert a haya les di pintura 
di maestro Luigi Tossati 
na Costa Rica. E1 a expone 
diferente biaha hunto cu 
otro pintornan di Aruba por 
ehempel den “Vision” Aru- 
ba. Na juni 1998 Biblioteca 
Nacional Aruba a organisa 
un exposicion di cuadra tit- 
ula: “E Flamingo Arubiano”. 

Musico: 

Como musico E1 a skirbi 
hopi musica y el a traduci 
hopi cantica. 

Orador y Declamado: 

Na diferente ocasion cultural 


Hubert tabata declama poe- 
sia. E ta wordo acerca regu- 
larmente pa diferente instan- 
cia como orador y maestro 
di ceremonia. E tabata duna 
discurso riba diferente tere- 
no por ehempel: Desaroyo 
di Papiamento, Cultura di 
Aruba y Cultura Griego. 

Docente di Papiamento y 
Pintura: 

Hopi ta esunnan cu a haya 
les di Papiamento y pintura 
durante Hubert su bida. 

Otro Actividadnan: 

Locutor di e programa di 
television “Nos Tera”. 

Sr. Hubert Lio Booi a haci 
hopi trabou literario, teatro, 
texto di cantica, traduc- 
cionnan, Radio Novela 
(adaptacion y traduccion), 
ensayo, storia cortico, poesia 
y publicacionnan. 

Sigur cu Aruba ta perde un 
baluarte riba tereno cultural 
y un di e autornan di nos 
Himno Nacional “Aruba 
Dushi Tera”.Q 












